
ब्स्ढड 


इस नाटक का एक एक सीन, एक एक लछाइन ओर 
लक को हक. ्‌: 
एक एक गीत, न्यू अल्फूड कम्पनी के लिए रिजव है । 
किसी दूसरी नाटक कम्पनी को, तथा अमेच्योर क्लब 
को यह नाटक स्टेज करने का अधिकार नही है । 


किसी मुद्रक और ग्रकाशक को भी, इस नाटक के |+ 
छापने ओर प्रकाशित करने का अधिकार नहीं है। | 
“आराधेश्याम-प्रेस” ओर “अ्रीराधेश्याम-पुस्तकाल॒य” बरेली | 
ने कम्पनी के माकढिकान की आज्ञानुसार इसे छापकर 
प्रकाशित किया है । 


निवेदक-- 


दल आन । राधेश्याम कथावाचक 


५७ परदधिकरर 0 

पात्र-परिचय 

पुरुष पात्र 
भगवान्‌ श्रीकृष्ण--महा-प्रभ्ु । 
बलराम--रोहिणी-नन्‍्दन । 
नारद--ेवर्षि । 
ब्रह्म -असिद्ध देवता । 
विष्णु-प्रसिद्ध देवता । 
उग्रसेन--मथुरा के बूढ़े राजा । 
कंस--मथुरा का अत्याचारी राजा । 
वपुदेव--कंस के बहनोई । 
नन्‍्द--गोकुल के ज़िमींदार । 
सामन्त--उम्रसेन का सदाचारी सचिव । 
अक्रर- कस के सम्बन्धी, हरि-भक्त । 
चाणूर--कंस का साथी, एक पह नवान । 
भुड़िक--कंस का साथी, एक पहलवान । 
मनसुखा--भगवान्‌ श्रीकृष्ण का सखा । 
श्रीदामा--भगवान्‌ श्रीकृष्ण का सखा । 
इन्द्र-:स्वर्ग का राजा । 

इनके अतिरिक्त, सूत्रधार, प्रजाजन, दबारी, 
गवारू बार आदि । 


अशयकमानकाफ पड मदर 


सत्रीपात्र 


<४€«[] »>> 
भगवती राधा--महाशक्ति । 
देवकी--कंस की बहन । 
यशोद।-नन्द की स्त्री । 
परहमाय[--भगवान्‌ की माया । 
लेलिता--राधा की सखी । 
विशाखा--राधा की सखी । 


्ााबान्टकवाक्ाकक ।#] उपक्रम 


सथान--- 
भ्षीर-सागर | 
पथुरा, हन्दावन और गोकुल । 


७७७७ [#] वयममामयामापका 





(कं) श्रीकृष्णावतार 


जाई) कक 
के 


नट--कारण ? कारण यह है कि आज हम संसार की 
नाटकशालछा के सूत्रधार को अपनी नाटकशाढा में छायेंगे । 

नटी--अथोत्‌ ? 

नट--नटवर, नट नायक, नट नागर, भगवान्‌ श्री कृष्णचन्द्र 
का नाटक रचायेंगे, अपने इष्टदेव के गुणालुवाद गायेंगे:- 

हट वश कूदे आज हम, चरित समुद्र मैँझार । 
जिस प्रभु का है चरित यह, वही करेगा पार ॥ 

नटी--तो कया श्रीमद्भागवर्त्‌ के सम्पूणे दशमस्कन्ध को 
खेलियेगा ? 

नट--नहीं, आज तोः- 

कृष्ण जन्म से कंस निधन तक खीच मनोहर चित्र । 

दिखलायेंगे ललित-कलठित-त्रजपति का बाल चरित्र ॥| 

नटी--तो उससें राधा रानी भी आयेंगी न ? 

नट--अवश्य । वे तो इस नाटक की महाशक्ति हें । 
श्रीमद्भागवत में तो श्रीक्षष्ण चरित्र के स्थान में श्रीकृष्ण चरित्र 
ही है, परन्तु हमारे इस अभिनय में श्रीकृष्णचरित्र के साथ साथ 
श्रीराधारानी भी रहेगी। महाशक्ति महा पुरुष से पृथक्‌ न होगी । 

नटी--तो राधा रानी का चरित्र कहों से लीजियेगा ? 

नट--गर्ग-संहिता से और ब्रजभूमि की प्रचलितन्‍कथाओ से । 

नटी---तब तो नाटक की भाषा भी त्रज भाषा ही रक्‍्खी 
जायेगी ९ 

नट---जी तो यही चाहता है, परन्तु दशकों पर अपने भावों 
का प्रभाव डालने के लिये, हमें वही भाषा काम मे छानी पड़ेगी 


शरीकृष्णवतार ( ४) 
कोर] २३७० 
१ 


जो इस समय बोर चाल की भाषा है | कारण कि नाटक-पछ्य 
काव्य नहीं, श्रव्य और दृश्य काव्य, कहलाता है। अच्छा, अब 
तैयार हो. जाओ, छीछामय की छीछा का आज इतना रत 
बएसाओ, भक्ति और प्रेम का ऐसा रंग जमाओं कि भक्त समाज 
मुदित हो जाय, हिन्दू जाति के महापुरुष का पवित्र चरित्र देख 
कर दर्शक समाज चकित हो जाय- 
तरूता तरुता भी बोल उठे, बत्रजवल्लभ नटनागर की जय ; 
पर्दे पर्दे से भी निकले, मनमोहन आुीधर की जय ॥ 
रज़स्थल में ऐसी गूंजे, गिरवरधारी त्रजराज की जय | 
दर्शक मंडली पुकार उठे, श्री ऋष्णचन्द्र महाराज की जय ॥ 


गाना 
सब्र 
भारत में फिर से आजा, गिरिवर उठाने वाले । 
सोतों को फिर जगा जा, गीता के गाने वाले || 
गूंजा था जिप्तसे मधुबन,नाचा था मिससे त्रिश्ुुवन । 
वह तान फिर सुना जा, वंशी बजाने वाले |! 
दुख इन्द्र बढ़ रहे हैं, दृष्काल पढ़ रहे हैं। 
फिर कष्ट सब मिदा जा, गये चराने वाले ॥ 
हैं “राषेश्याम' निबेल, जन तेरे भक्त पत्सल। 
बिगड़ी को फिर बना जा, बिगड़ी बनाने वाले॥ 


[| जाना | 


+अरातकाात हूँदओी समान 

इस नाटक का मूल्य ॥।) डाक महसूत्र |) भाने 
कता--श्रीराधेश्याम-पुरतकालय बरेली । 


( * ) श्रीकृष्णावतार 


<ऊ8-[ ]-भक 





४ धीरसागर ” 


व्कयडपीलीलिएक 


( गायन नं० ३ ) 


मारद्‌-- 

सर्बेश स्व सुधार को, अवतार लो अवतार लो । 
आओ जगत्‌ उद्धार को,अवतार लो अवतार लो | 
डगमग है नाव उबार लो, कत्तार तुम पतवार लो | 
अब तार लो संसार को, अवतार लो अवतार लो ॥ 
सत्र सवार अनीति है, न है धर्म कर्म्म, नीति है । 
भूले हैं सब भरत्तोर को, अवतार लो अवतार लो॥ 
“बढ़ता है अत्याचार जब, होता हूँ में साकार तब | 
भूलो न इस इकरार को, अवतार लो अवतार लो ॥ 
सब ओर शान्ति प्रसार हो, सत्र सहव्यवहार हो । 
फेलाओ ऐसे प्यार को, अवतार लो अवतार लो ॥ 


अयलन्‍मक हि ाानंजममाक 


श्रीकृष्णावतार ( ६ ) 
कं [-] समचक- 
है 


भ० विष्णु--( प्रकट होकर ) देवर्षे, क्या आज्ञा है ? 
नारद--वाह ! भक्त व्याकुछ हो रहें हैं और भक्त बत्सल 
पूछते हैं कि क्या “आज्ञा है ९” स्वार्थ, अन्याय, अत्याचार और 
स्वेच्छाचार हमारे गले घोट रहें हैं ओर हमारे शान्ति स्वरूप इस 
समय भी शान्ति के साथ हम से पूछ रहे है कि “क्या आज्ञा 
है” ९ त्रिकोकी नाथ, कंस के अत्याचारों का क्या आप को पता 
नही ? उस दुराचारी के दुराचारों को क्या आप जानते नही ? 
आपकी परम प्यारी गोएँ, आप के सुख से उत्पन्न होने वाले 
ब्राह्मण, और आपके हृदय के समान प्यारे सन्‍तजन आज छातियां 
तोड़ कर, गले फाड़कर, सर उठा कर, त्राहि त्राहि कर रहे हैं। क्या 
उनकी करुणा भरी पुकारें, आपके कानों तक नहीं पहुँचतीं ? सचि- 
दानन्द | या तो अपने प्यारे भारतवर्ष को इस महा कष्ट से उबारिये, 
नही तो सदेव के लिये उसे ज्ञीरसागर ही में डुबो दीजिये:--- 
जगत्‌ में आपके जन नित नई आपत्ति सहते हैं । 
जुबाने खींच ली जाती हैं, गर कुछ मुंह से कहते हैं ॥ 
छुरी गदन पे रहती है, कुल्हाड़े सर पे रहते हैं । 
जहां पर दूध बहते थे वहां अब रक्त बहते हैं ॥ 
उठे अब चक्र वाढा हाथ, चक्कर में असुर आयें । 
न ऐसा हो कि खम्भे धम्म के हिल जाये, गिरजायें ॥ 


( ७) श्रीकृष्णावतार 


“#केह[] ७ 


भ० विष्णु--शान्त, महर्षिवर शान्त, मेरे प्यारे नारद शान्त, 
पापी का पाप उस ग्बल वायु के समान होता है जो किसी यन्त्र 
विशेष में भरी जाती है । ज्यों ज्यों वह वायु भरती जाती है त्यो 
त्यो वह यन्त्र फूछता जाता है, अन्त में भराव जब सीमा से 
बाहर हो जाता है तो उस वायु द्वारा ही वह यन्त्र फट जाता है | 
इसी तरह-समय आ रहा है कि कस का पाप ही कंस को खा 
जायेगा, फिर भूमण्डल ही क्या; त्रेलोक्‍्य मण्डल शान्ति भय 
हो जायेगा:- 
चढ़ंगा वाण क्षण भर में, घनुष पर हाथ घरने दो । _ 
खिंचेगी आप प्रतव्यञ्चा, निशाना ठीक करने दो॥ 
समय पर पाप का घट, आप ही बस फूट जायेगा । , 
अभी खाली है जितना, ओर उतना उसको भरने दो॥ 
नारद---उस समय की प्रतीक्षा वह कर सकता है जिस का 
चित्त स्थिर हो । देव-मण्डर आज अस्थिर है, अस्थिर हृदयो की 
भी आपको कुछ खबर है ९ वह देखिये, मुनियों और ,मनीषियों 
के शीश ठोकरो से तोड़े जा रहे हैं ! उधर देखिये, ,ाह्मणो के 
यज्ञोपवीत पेरो से रौंदे जा रहे हें ! अब नहीं देखा जाता ! अब 
नही देखा जाता !! अब नहीं देखा जाता !!! दीनवन्धो,! दया 
करो । कृपा सिन्‍्धो ! ऋपा करोः- क्‍ 


सच 
7 
उ्थ्त्फटी 


श्रीकृष्णावतार 
##$- [०७४ 


है? 


ह 
सहारे आप के जो हैं-उन्ही पर आज संकट हैं । 


बने सब यज्ञ-मण्डछ, इन दिनों मुनियों के मरघट हैं।। 
न भक्तों को ठिकाना आपके भारत में मिलता है । 
अचम्भा है कि फिर भी आपका आसन न हिलता है॥ 
विष्णु--अभी कहां ? अभी अत्याचार की सीसा कहां 
हुई है ९ 
नारद---क्या अभी और कसर रह गयी है ? 
विष्णु--हां, अभी ओर कसर रह गयी है । अभी अबलाऋ 
पर अत्याचार कहां हुआ है ? 
नारद--क्ष्य अबलछाओं पर अत्याचार भी इन आंखों से 
दखना पड़ेगा ९ 
भगवान---हां, देखना पड़ेगा । जब अबछाओं पर अत्याचार 
आंखे देखेंगी तभी मेरा आसन भी हिछता हुआ देखेंगी। उस 
समय में आऊंगा | अकेला ही नहीं,अपनी सब शक्तियों के साथ 
आऊ गा, और अपनी प्यारी भूमि का भार मिटाऊगा। 
नारद---तो कया अचानक आइयेगा ? 
भ० विष्यु--नहीं, प्रकट होके आऊगा, कहके आऊंगा, 
राक्षस को सूचना देके, सावधान करके, आऊ गा । 
नारद--कब ? 


( & ) श्रोकृष्णावतार 

विष्णु--कब ? नहीं जानते तो सुनो कब | जब वसुदेवजी 
के साथ कंस की बहन देवकी जी का विवाह हो जायगा और कंस 
वर वधू को रथ से बिठाकर थोड़ी दूर तक पहुंचाने के लिये 
जायेगा। उसी समय एक आकाश वाणी होगी कि महारानी देवकी 
का आठवाँ पुत्र कंस का वध करेगा ओर संसार में शान्ति 
फैछायेगा । 

नारद---इस से प्रयोजन ९ 

विष्णु--अयोजन अभी तक नहीं समझे ? इस रीति से मे 
असुर को अपने आगमन की सूचना दूँगा । यदि सूचना पर भी 
उसने अपनी असुरता का त्याग नही किया, तो समझ रहे हो 
क्या होगा १ 

नारद--क्या होगा १ 

विष्णु--होगा यही कि वह असुर महारानी देवकी को कष्ट 
देगा । उस अबछा को मार डालना चाहेगा । उसी समय इस 
क्षीर सागर की लहरों में ज्वारभाठा आ जायेगा, और पाप के 
बोझ से दबी हुई पृथ्वी का एक एक कण मेरा चक्र सुदर्शन बन 
जायेगा । बस, फिर क्रमशः मेरी शक्तियाँ अवतीणे हो जायेंगी । 
आठवें पुत्र के नाम से में स्वयं सोहह कछा का अवतारी कहला 
कर आऊँगा, और श्रीकृष्ण के नाम से संसार को शान्तिमय 
बनाऊँगा । 


श्रीकृष्णावतार ( १० ) 

नारद--थह सोलह कलछा की बात समझ में नहीं आई ९ 

भ० वि०--इस का यह अथे है कि सारे संसार में मेरी 
कलायें हैं। वृक्षों में एक कला, स्वेद्‌ से उत्पन्न होने वाली सृष्टि में 
दो कछायें, अण्डज में तीन कछाये, पशुओ मे चार कलाये, और 
पाँच कलछाओं से लेकर आठ कछाओ तक मैं मनुष्यों मे रहता हूं । 
आठ कलाओ से आगे जब किसी की सृष्टि होती है तो वह 
अवतार कोटि में समझी जाती है । तुम्हे स्मरण होगा कि मेरा 
रामावतार बारह कछा का था । परन्तु यह ऋृष्णावतार सोलह 
कला का द्ोगा । 

नारद--यह क्यो ९ 

भ० वि०--यह यों कि रामावतार की अपेक्षा इस समय 
संसार में पाप अधिक हैं | तब केवछ एक रावण ही था, और 
अब अकेला कंस ही नहीं, शिशुपाल आदि अनेक असुरों का दर 
पृथ्वी को धम्म रहित कर रहा है । 

नारद--धन्य ! शंका निवृत्त हुईं। इन आशा भरे शब्दों को 
सुन कर शान्ति प्राप्त हुईं। अब हमारा कत्तैव्य ९ 

भ० वि०--उस समय की प्रतीक्षा करना । 

नारद---और आपका काम ? 

भ० वि०--ठीक समय पर अवतार लेना । 


नारद--और ९ 


( ११ ) श्रीकृष्णावतार 

भ० वि०--संसार का उद्धार करना :--- 

हमें जो प्यार करते हैं हमारे भी थे प्यारे हैं । 

सदा हम उनसे हारे हैं हमारे जो सहारे हैं।॥ 

हमारे जब कि तुम हो तो, तुम्हारे हम न क्‍यों न कर हो ॥ 
नारद--हमारे हो ? 
भ० वि०--सुम्हारे हैं, तुम्हारे हैं, तुम्हारे हैं । 
( भगवान्‌ का अन्‍्तद्धांन होना ) 

नारद---जय जय त्रिछोकीनाथ की जय | 


न्‍नन हैं) >+-+ 

जा टी स्‍ममपूकत- 


( देवकी जी अपने पति वसुदेव जी के साथ ससुराल जा रही हैं। कंस 
उन्हें रथ पर बिठाये पहुँचाने जारहा है। रथ के आगे बहुत से 
सिपाही तथा बहुत सी दासियां हैं ) 


( गायन नं? ४ ) 
गायिकायें--- 
जुग ज्ुग लो जिये जगमगाये, जगत्पति यह जोड़ी जग में । 
जब लो चन्द्र गगन पर राजे, जब लो नभ पर सूय्य बिराने । 
फले फूले सदा सुख पाये, जगत्पति यह जोड़ी जग में॥ 
जब लो है गंगाजर प्यारा, जब लों है जम्मना की धारा । 
यश कीरति के डंके बजाये, जगत्पति यह जोड़ी जग में॥ 


सलरानाशकााका है) #कलसकाभलक 


( १३ ) श्रीकृष्णावतार 
ा 

आकाशवाणी--जय सब्चिदानन्द | 

कंस--( आश्चर्य से ) है ! 

आकाशवाणी--अभरे कंस, तेरे अत्याचारों से पृथ्वी अकुछा 
रही है और वह गो रूप धारण करके क्षीरसागर में शयन 
करने वाले नारायण को जगा रही है । 

कंस---( रथ से उतर कर स्व॒गत) हैं! यह मेरे हृदय में कोन 
बोल रहा है ? में यह क्‍या सुन रहा हूं ? प॒थ्वी मेरे अत्याचारों से 
अकुछा रही है ओर वह क्षीर सागर में शयन करने वाले नारायण 
को जगा रही है ९ 

आकाशवाणी--हां हां, और भी सुन-- 

इस देवकी भाता का, अष्टम जो छाछ होगा । 
बतलाए देते हैं हम, वह तेरा काछ होगा ॥। 

कंस--हैं ! देवकी का आठवों छाछू ! मेरा काल ! झूठ सब 
झूठ ! काछ को तो मेंने बन्दी कर रक़्खा है। तेंतीस कोटि 
देवताओं को अपना दास बना रक्खा है। सूथ्य ओर चन्द्र मेरी आज्ञा 
पर प्रकाश करते है। इन्द्र ओर यम मेरे घर का पहरा देते हैं । 
कुबेर मेरा कोठार संभालता है । वरुण मेरा पानी भरता है । 
में, और इस विभीषिका से डर जाऊँ। कदापि नहीं :-- 

हिमालय और सागर, मेरी क्रीड़ा के निकेतन हैं । 
धरणि, आकाश दोनों मानते मेरा ही शासन हैं ॥ 


श्रीकृष्णावतार ( १४ ) 

चरण भी धर नहीं सकता है नारायण मेरे घर में । 
कि सोता हे मेरे डर से सदा वह ज्षीर सागर में ॥ 
( कुछ सोच कर ) अच्छा, कदाचित्‌ यह गुप्त योजना सत्य भी हो 
तो चिन्ता नहीं । जिस देवकी का आठवां छाछ मेरा काल होगा 
उसी को आज नष्ट किये डालता हूं। बस फिर कुछ खटका नही | 
न लोहा ही रहेगा तो बनेगी फिर छुरी क्‍योंकर ? 
न होगा बांस ही तो फिर बजेगी बांसुरी क्‍्योंकर ९ 
उख्ाडंगा में जड़ ही को, बढ़ेगी डाल फिर कैसे ९ 
न होगी देवकी ही जब तो होगा छाछ फिर कैसे ? 
( देवकी को रथ पर से खींचता है ) उतर उतर, हत भागिनी ! 
रथ से नीचे उत्तर ! 
देवकी--भाई ! भाई !! 
कंस--देवकी ! देवकी !! 
में काछ की ज्वाल्य हूं, में विष का महासागर । 
भौचाह का में वेग, में प्रारूघ का चक्कर ॥ 
जब तक हृदय में शान्ति है तब तक मलय हूं में । 
भर जाऊं अगर क्रोध में तो फिर प्रलय हूं मैं ॥ 
देवकी--भाई तुम्हारी आंखें: * “***** 
कस--हां हां, यह आँखें तुझे भस्म करने को अब ज्वाला- 
मुखी हो गयी हैं। यह हाथ तुझे नष्ट कर डालने को अब यमदरण्ड 
बन गये हैं | 


(१३) श्रीकृष्णावतार 
सम हा 
देवकी--मेरा अपराध १ 
कंस---कुछ नहीं। 
देवकी--दोष ? 
कंस---कुछ नही । 
देवकी--तो फिर इतना कोध क्‍यों है ? क्‍या मस्तक फिर 

गया है ९? 
कंस--हाँ हां, मस्तक ही फिर गया है। यह फिरा हुआ 

'मस्तक जब तक तेरे मस्तक के टुकड़े टुकड़े न कर देगा, ठीक न 
होगा । बस तेयार हो जा:-- 
कुरिठत हुईं है इस समय सब शक्ति ज्ञान की । 
प्यासी है मेरी खज्डः तेरे रक्तपान की ॥ 
देवकी--भैया, भैया, में तेरी बहन, तू मेरा कुछ दीपक भाई 
भाई होकर बहन के साथ ऐसी बुराई ९ :--- 
आश्चय कि कांठटा बनी पँखुड़ी है सुमन की । 
भाई की खड्डढ चलती है गदन पे बहन की ॥ 
कंस--- 
हां हां चलेगी खद्न ये गदन पे बहन की | 
क्यारी सिचेगी रक्त से, जीवन के चमन की ॥ 
देवकी--ऐसे बोछ न बोर, मेरी दशा को देख, मेरी अवस्था 
को देख । अभी मेरा विवाह हुआ है-मेरे सुद्दाग को देंख। में 


श्रीकृष्णावतार ( १६ ) 

सासुरे जा रही हूँ-मेरी मांग के सिदूर को देख । में तेरे पेरों 
पड़ती हूं, मेरी आंखो के आंसुओ को देख ! 
कंस--सब देख चुका, तेरी मांग का सिन्दूर अब मेरी आँखों 
की छाली बन गया हे । तेरे नेत्रो का जल अब मेरे लिये हलाहल 
होगया है। 
वह मॉग बिगड़ जाय कि जो छाल हो मुझ पर । 
वह चाल ही मिट जाय, जो भौंचाल हो मुझ पर ॥। 
वह जाछ ही टूटे कि जो जन्जाल हो मेरा । 
(स्वगत) हो नष्ट ऐसी कोख, जहां काल हो मेरा ॥ 
देवकी-भेया, में अबछा हूँ, न्याय चाहती हूं । 
कंस--में अन्यायी हूं । 
देवकी--हाय, आकाश तू देख रहा है ? यह मेरा भाई है | 
पृथ्वी, तू देख रही है ? यह मेरा भाई है ! 
पलट दुनिया गई, सोया विधाता धूप ढलती है। 
बड़े भाई के हाथों से बहन पर खद्गड चलती है।। 
जगत के रहने वाछो, आज आंखें बन्द्‌ करो तुम । 
किद्वारे छम्म मए्डप के, चिता दुल्हन की जलतीहे॥ 


कंस---अच्छा संभठछ जा ।_( मारना चाहता है, वसुदेव रथ से 
उतरते हैं ) 

वसुदेव--दया, दया, हे क्षत्रियकुलभूषण ! दया । तुम्हारा 

यह बहनोई वसुदेव, तुम से प्राथना करता है कि तुम भाई होकर 


( १७ ) श्रीकृष्णावतार 

बहन पर ऐसा अत्याचार न करो । युवराज होकर एक अबढछा 
पर इतना अन्याय न करो-देखों अभी तक इसके पेरों में विवाह 
की महावर गली हुई है, अभी तक इसकी हथेछी शकुन की मेंहदी 
से रंगी हुई है, इसकी यह चूड़ियां तुम्हारी ही पहनायी हुई हैं, 
इस की यह छठे तुम्हारी ही बंधवाई हुई हें । 

>> 

तब बांधी थी, अब खोंगा, खीचंगा ओर मरोडूंगा । 

अब नही ज़रूरत है इन की, इन चुड़ियो को मैं तोडृगा॥ 

बसुदेव--तो मै भी अपने जीते जी इस की यह दुबंशा 
नही देख सकंगा। 


किक, कक 


कंस--नही देख सकोगे तो अपनी आंखें फोड़ लो । 


डक कक 


वसुद्व--क्या कहा ? आँखें फोड़ लो ? तुम हमारी स्त्री पर 
खड्ग उठाओ ओर हम आंखें फोड़ छें ? तुम हमारे सामने ही 
एक अबछा को मार डालने के लिये तेयार हो जाओ ओर हम 
आंखें फोड़ लें ९ 
फोड़ ले आंखें तो हम आये वृथा संसार में । 
जन्म लेना था किसी कापुरुष के परिवार में ॥ 
शूर की सन्‍्तति कहाकर, किस तरह मुंह मोड़लें? 
सामने अन्याय देखें, ओर आखें फोड़लें ९ 


श्रीकृष्णावतार ( $८) 

कंस--तो तुम भी तैयार हो जाओ। इस खड़्ग की भेट आज 
दो दो मूर्तियां होगी, इस राजमहर से आज एक साथ दो दो 
अधथियां उठेंगी । 

वसुदेव--कंसराज, मुंह संभाठो । 

कंस---वसुदेव ! ऑखे न निकालो ( कंस के इशारे से उस के 

सामन्त बसुद्ेव को पकड़ खेते हैं। कंस वसुदेव को सारना 
चाहता है, देवकी मध्य में आ जातो है ) 

देवकी--ज्षमा, क्षमा, भैया क्षमा कर । उन्हें न मार, मुझे 
सार | में अब छज्जा को छोड़ कर कहती हूं कि मेरे पति को न 
मार, भुझे मार। रंडापे के दुःख से प्रथम ही मेरा उन के श्री- 
चरणों में न्योछ्वावर हो जाना अच्छा है, उन के मरने के पहले ही 
मेरा उनके सामने मर जाना अच्छा है । 

पति के पगो के सामने पत्नी जो मर गई । 
समझो कि वह संसार के सागर से तर गई ॥ 

बसुदेव--प्रिये, प्रिये, 

देवकी--स्वामी, स्वामी, 

वसुदेव--तुम क्‍यों इस राक्षस से मेरे लिये अनुरोध कर 
रही हो ? पहले मुझे ही मरने दो, क्त्रियों की भांति नहीं तो 
कायरों ही की भांति मरने दो, मेरे सर जाने के बाद तुम यह 
समझ कर मरना कि में सती होती हूं । 


(5६ ) >> श्रीकृष्णाबता/< 
४. छईई] 

देवकी--नहीं, ऐसा नही होगा, पहले मेरा ही मरण होगा । 
धन्य है वह सृत्यु जो तुम्हारे सामने हो, धन्य हे वह आत्मा जो 
तुम्हारे श्रीचरणों का दशन करती हुईं इस शरीर से पृथक्‌ हो । 
( कंस से ) उठा, अपनी खड़ा उठा,-- 

उसका इधर हो बार, उधर वार दूँ में आण । 
जीते जी अपने नाथ पे, बलिहार दूं में प्राण ॥ 

कंस--अच्छा तो ले ( देवकी को मारना चाहता है, महाराज 
उम्मसेन आकर रोकते हैं ) 

उग्रसेन--खबरदार ! यह केसा अत्याचार ? अपनी बहन 
पर खड्ग का ग्रहार ? दुष्ट, कुछाज्ञार, कुछ-घाती, उत्पाती, तुझे 
ऐसा नीच काय्य करते हुये छब्जा नहीं आती ? 

कंस--तुम यहां इस समय क्‍यों चले आये ९ 

उम्रसेन--वाह ! पुत्र पिता से कह रहा है कि तुम यहां इस 
समय क्‍यों चले आये ९ तू इन निरअपराधियों का रक्त बहाए 
ओर तेरा पिता, इस सथुरा नगरी का राजा उश्सेन, यहां आने 
भी न पाये ? यह दोनो तेरे कोन है ९ 

कंस--कोन हैं ९ 

उम्र ०---बहन ओर बहनोई । 

कंस--नहीं बैरिन और बेरी, चले जाइये, आप अपने बड़प्पन 
को रखना चाहते हैं तो यहां से चले जाइये, अन्यथा इस समय 


श्रीकृष्णवतार ( २० ) 

पिला के पद का भी सान नहीं रहेगा । आप बीच में आएंगे, तो 


खड़ किस पर चले यह ध्यान नहीं रहेगा । 
उग्र ---चलने दो, चलने दो, धरम यही है:--- 
बच्चों के आगे बाप का सर जाय तो जाये । 
पर बाप के होते उन्हें कुछ ऑच न आये।॥ 
कंस--मेरी खज्भ को इस धम्म की परवा नहीं है । 
उम्र ०--तो मुझे भी चिन्ता नहीं है । 
चाहे इस बूढ़े शरीर पर, चल जायें अनेक तलवार । 
पर हम होने नहीं देयंगे, अपने होते अत्याचार ॥ 
हमको तो अब मरना ही है, सिर पर नाच रहा है काल । 
पुत्री का और जामाता का, देख नहीं सकते यह्‌ हाल ॥ 
कस---नही देख सकते तो तुम जानो--- 
बद्धा न छगने पायगा, वीरों की आन में । 
यह खद्ग अब तो जा नहीं सकती है स्‍्यान में ॥ 
उम्र ---भूल जा, भूल जा, इस विचार को भूल जा, 
अत्याचार के समय नीति के इस उद्गार को भूछ जा, यदि और 
सर उठायेगा, तो यह वृद्ध उम्रसेन अभी तेरे हाथों में हथकड़ियां 
डलवायेगा । तुझे बन्दी बनायेगा । 
कंस--जन्दी ९ कोन? कंस ? किस की आज्ञा से १ 


( २१ ) श्रीकृष्णावतार 

उम्र ---मेरी आज्ञा से। इस सथुरा के राजा उम्रसेन की 
आज्ञा से । 

कंस--तुम्हारी आज्ञा अब समाप्त हो गयी । तुम्हारे बुढ़ापे के 
साथ साथ तुम्हारा शासन कार भी अब बूढ़ा हो गया । आज 
से मुझे मथुरेश कहो, में मथुरा का राजा हुआ | यह तुम्हारे 
सभासद इस समय से मेरे सभासद्‌ हैं । तुम्हारे नही, अब से 
यह मेरे सेवक है । 

देखूं तो किस के हाथ में पड़ती है हथकड़ी । 
पहुँचा पकड़ के किस का जकड़ती है हथकड़ी ॥ 

( एक सहचर से ) वीर वज्ञाज्ञ! इस बूढ़े को पकड़ कर 
कारागार पहुँचाओ | हैं! तू सुनता नहीं? मेरी आज्ञा का पालन 
करता नही ९ 

वच्नाह्ु---किया, अभी थोड़ी देर पहले आप की एक अनु- 
चित आज्ञा का भी पाछन किया। संकेत होते ही महाराज 
बसुदेव को पकड़ लिया । परन्तु अब यह आपकी दूसरी आज्ञा 
किसी प्रकार भी पालन करने के योग्य नहीं है :--- 

जिनकी कृपा से आज में इतना बड़ा हुआ । 
रग रग में मेरी जिनका नमक है भरा हुआ ॥ 
आंखें दिखाऊँ उनको ? तो आँखें यह फूट जाँय । 
डालू जो उन पे हाथ तो यह हाथ हूढ जाँय ॥| 


श्रीकृष्णावतार ( २२ ) 
“शई* जा 
कंस--मूख है, कायर है, चाढुकार है । 
वजाड्--हां, में मूख हूं, परन्तु उस से अधिक नहीं जो 
अपने आप अपनी मृत्यु को अपनी ओर बुला रहा है। में कायर 
हूं, परन्तु उस से अधिक नहीं जो किसी बुरी कल्पना से भयभीत 
होकर अपनी बहन और बहनोई पर खजन्न चढा रहा है । मे 
चाटुकार हूं, परन्तु उस से अधिक नहीं जो अपने पिता को कारा- 
गार में पहुंचाने के लिये मेरी ओर ताक रहा है-- 
तुम्हारा डर नही मुझ को, न डर मुझकों जगतका है । 
में उसके डर से डरता हूं, जो सारे जग का कत्तों है ॥ 
कस---अच्छा तो इस खड़ से पहले तेरी ही ख़बर ली 
जायेगी । 
बजाद्भ--स्वीकार है, यह आज्ञा स्वीकारहै। अपने राजा के 
लिये यह भेंट सेवक को स्वीकार है-- 
इस आज्ञा पे सब समय तेयार है गद्न । 
नीचे कुकी है आप पे बलिहार है गदन ॥ 
मर जाना धम्स के लिये स्वीकार है मुझको । 
छोड़ जो अपना धर्म तो धिक्‍्कार है मुझको ॥ 
उग्र ०---सीख, सीख, अरे कुछ कलक्ु, इस छोटे से सेवक से 
कत्त व्य पालन करना सीख । 


कंस--सब सीख चुका । (बच्नाझ् से) दुष्ट ठहर जा । 
[ वध करना | 


( २३ ) श्रीकृष्णावतार 


जहा 
वजाज़्--आह ! कत्त व्य पूरा हुआ | ( झत्यु ) 
कंस--( चाणर से ) वीर चाणूर ! 
चाणूर--महाराज ! 


कंस--तुम और सुष्टिक इस बूढ़े को कारागार में ले जाओ । 
चाणूर--जो आज्ञा | 
[दोनों उम्नसेन को काशगार की ओर लेजाना चाहते हैं] 
उग्रसेन--हाय! ऐसे पुत्र से तो में बिना पुत्र का होता तभी 
अच्छा था--- 


पिता बेटे के हित को क्या, न कया करके दिखाता है । 
कलेजे का समझ टुकड़ा, सदा बलिहार जाता है॥ 
खिलाता है, पिछाता है, लछिखाता है, पढ़ाता है । 
लछड़ाता छाड़ है सम्पत्ति का मालिक बनाता है॥ 
मगर बेटे का उसके साथ क्या व्यवहार है देखो ! 
बुढ़ापे में पिता का इस तरह सत्कार है देखो ! 


कंस, तू मेरा बेटा है ? 
कंस---हां । 
उम्रसेन---मैं ने तुमे पाछ पोस कर जो इतना बड़ा किया, 


उसका बदला तू ने आज मुमे यह दिया कि बुढ़ापे सें इस प्रकार 
मेरा सम्मान किया ? 


श्रीकृष्णावतार ( २४ ) 

कंस--तुमने मुझे! पाछ पोस कर बड़ा किया ? उऊँह, यह तो 
पिता का धम्म है कि पुत्र का पालन करे | 
उग्र ---और पुत्र का क्‍या धर्म है ? 
कंस--यही कि पिता से अपना छालन पालन कराय । 
उग्र :---ओर फिर बड़ा होकर पिता को आंखे दिखाय, तरह 
तरह के दुवंचन सुनाय, इतना ही नही, पिता का अपमान कराय, 
पिता को मारने के लिये तेयार होजाय, उसे बन्दी कराय, उसे 
कारागार मिजवाय ? अरे नीच, नारकी, निलेज्ज, नराधम, 
नरपिशाच :--- 
बूढ़े पिता का शाप है तू चैन न पाये । 
बदला तेरे कम्मों का, तेरे सामने आये ॥ 
जिस देवकी पे आज है तू खज्ड उठाये । 
सन्‍्तान उसी की तेरा अस्तित्व मिटाये ॥ 
परमात्मा जो पृत्र हो तो बस सुपत्र हो । 
मर जाय गये ही में जो ऐसा कुपुत्न हो ॥ 
कंस--ले जाओ । 
[चाखयर और सुश्टिक उअ्सेन को लेजाते है] 
वसुदेव--हाय ! कैसा करुणा-पूर्णो दृश्य है (कंस से ) मथुरेश, 
हम मृत्यु की गोद में पड़े ही हुए हैं, मरने के पहले हमारी एक 
शड्भा निवृत्त कर दीजिये । 


( २६ ) श्र कृष्णावतार 
ाआ 

कंस--पूछिये । 

वसुदेव--आप इतने क्रोधातुर हो रहे हैं इसका कारण क्या है? 

कंस--मुझे यह विदित हुआ है कि देवकी का आठवां पुप्र 
मेरा काल होगा । 

वसुकेव--यह आपको केसे विदित हुआ है ? 

कंस--कल्पना से, किसी सूक्ष्म विचार से, या अपनी 
अन्तरात्मा की किसी गुप्त, झनकार से । 

वसुदेव---तो इसका उपाय हमें मार डालने के अतिरिक्त 
और कुछ नही है ? आप यदि हमे छोड़ दें, तो हम आठवों 
पुत्र आपकी भेंट कर देंगे । 

कस--भौर जो नही किया तो ? 

वसुदेव---तो हस दोनो को मार डालना । 

कंस--विश्वास नही है, फोड़े को पकने से पहले ही नष्ट 
कर देना चतुराई है, शत्रु को जीता छोड़ना बुराई है। 

चसुदेव--तो शत्रु हम हैं या वह पुत्र ९ 

कंस---वह पुत्र । 

वसुदेव--तो हम उसे आपकी भेंट करेंगे | आप आठवां 
पुत्र मांगते हैं, हम सभी पुन्न पुत्री आपकी भेंट करेंगे । 


श्रीकृष्णावतार ( २६ ) 

के 
कंस--अच्छा यह स्वीकार है । परन्तु उस समय तक तुम्हें 


कारागार में रहना पड़ेगा | तोड़ डाछों, यह कंगन तोड़ डाढों, 
इसकी जगह अब छोहे का कड़ा हाथों में डालोः- 
जहां मेंहदी लगीं थी, अब वहां बेड़ी पड़ी होगी । 
जहां अब तक बँधा कन्नन, वहां अब हथकड़ी होगी ॥। 
[ सिपाही देवकी, वसुदेव को बन्दी 
करते है और परदा गिरता हे ] 


अं हा 





स्थान 'यप्तुना तद' 


[ कितने ही प्रजावासियों का अचेश |] 


प्रजा० १---अब नहीं देखा जाता, दिन दिन बढ़ता हुआ॥ 
कंस का अत्याचार अब नही देखा जाताः--- 
कुचछ कर पुण्य को, संसार मे फिर पाप छाया है । 
विकल हो ब्राह्मणों के वुन्द ने रोदन मचाया है || 
जहां विनियोग का जल मन्त्र पढ़के छोड़ा जाता था । 
उसी तप-भूमि में ऋषि-रक्त दुष्टो ने बहाया है |! 
प्रजा० २--एक नहीं, दो नहीं, तीन नहीं, देवकी के पॉँच 
नन्‍हें नन्‍्हें बालक राक्षस की भेंट चढ़ गये | हाय ! वह निदोष 
जीव, वे निष्कलक्कू श्राणी, उस अत्याचार की बढ़ती हुई ज्वाला में 
हवन सामग्री की भांति स्वाहा हागये:--- 
बढ़ रहा है रात-दिन अन्धेर अब इस देश में । 
दीन की सुनता न कोई टेर अब इस देश में ॥ 


श्रीकृष्णवतार ( २८ ) 

रई 


हाय सीमा होगई है आज अत्याचार की । 

सर उठाते हैं तो पड़ती खद्ड है सरकार की॥ 

प्रजा० ३--फिर सोचा क्‍या है ? 

प्रजा २--वास्तव मे कुछ नहीं, दासों में सोचने की शक्ति 
ही कहां ? यह कंस का शासन नहीं है, एक महावत का अंकुश 
है, जो प्रजा रूपी हाथी को जिधर चाहता है उधर ले जाता 
है| हाथी सेकड़ों अंकुशों से अधिक बोझीला होने पर भी 
एक, केवल एक, अंकुश के वश है। 

प्रजा० १--और इसी लिये परवश है । अन्यथा:- 
अपने बरू को वह याद करे तो तोड़ वही जंजीर धरे । 
अंकुश क्या और महावत क्या, क्षण में दुश्मन को चीर घरे ॥ 
पर बात है इतनी सी, वह है रहता स्वभाव गंभीर धरे । 
अंकुश की चोटें खाता है, फिर भी रहता है धीर धरे॥ 

प्रजा० ४--परन्तु सदेव धीर धरे रहना भी तो कायरता 
है। तुम यह नहीं जानते कि अतिशय ज्नञास पाने पर हाथी 
बिगड़ता है, और जब बिगड़ता है तो पहले महावत ही से 
निबटता है । 

प्रजा० १--इस दृष्टान्त से तुम्हारा कया यह अभिग्राय 
है कि महाराज कंस ही को समाप्त करदें यही न? यह 


( २६ ) श्रीकृष्णावतार 

असम्भव है | महावत के अंकुश का प्रभाव ओर राजा के 
शासन का प्रताप बड़ा बल रखता है। 
प्रजा० ३--इसीलिए मै कहता हूं कि क्‍या सोचा है ९ 
ग्रजा० २-सोचें कहां से ? में फिर अपनी बांत 
दोहराऊँगा, बुद्धियाँ दासता के कोड़े खाते खाते शिथिरू होगई 
हैं | आखे अपनी माताओं और बहनों की दुरगति देख देख 
क्र निलेज्ज होगई हैं। जिहवायें नियमों के बन्धन में जकड़ी 
जा कर गृंगी होगई हैं।हाथ अस्त्र शस्त्रों के होते हुये भी 
निकम्मे और कम्पायमान होरहे हैं । और सुनोगे ? और 
सुनोगे ? प्रजावासियों की हृदय-फोड़ कहानी, अन्यायी कंस के 
अन्याय की भीषण कथा-और सुनोगे १ मत सुनो, मत सोचो, 
स्पष्ट बात एक है, कह दो ओर आज ही कह दो कि हम 
अन्यायी की प्रजा नहीं हैं, अन्यायी हमारा राजा नहीं है। हम 
धन नही चाहते, राज नही चाहते, न्याय चाहते हैं:-- 
रहे भोगते आज तक हम करनी के भोग । 
भूल रहे थे हड्डियों में जो था क्षय रोग ॥ 
आज ज्ञान हम को हुआ करते है प्रतिकार । 
कंसराज से अब नहीं रकक्‍खेंगे व्यवहार ॥ 
प्रजा० १--तो फिर यह याद रहे कि इतने जोश के 
उपरान्त उपद्रव आरम्भ होजायेगा, पृथ्वी पर खुन ही खून 


श्रीकृष्णावतार ( ३० ) 

रे 
० िक मेरे 


नज़र आयेगा। क्‍यों ? इसको उत्तर क्या है ? बोलछो मेरे इस 
प्रश्न का उत्तर क्या है ९ 
नारद--( आकर ) है, इस प्रश्न का ७त्तर स्वगंलोक से 
आने वाले इस ऋषि पर है । इस समय प्रजा की तस्वीर का 
एक पहलू है-आन्दोरून, और दूसरा पहलू है शान्ति । सुनो, सुनो, 
गुप्त शक्तियां कुछ कह रही हैं, कारागार के भीतर बलिदान 
होने वाली आत्माओं की कुछ पुकारें हैं । सुनो-- 
कष्ट कितना ही पड़े मेछना, सहना होगा । 
मोन रह कर ही महायुद्ध ये करना होगा ॥ 
शान्त होकर के तुम्हें आग पे चछना होगा । 
सामने खन्न के सीना खुला रखना होगा ॥ 
बन के चट्टान बरफ की जभी पिघलोंगे तुम । 
बाढ़ वह आयगी, दुनिया को डुबो दोगे तुम ॥ 
प्रजा० १--महाराज | आप हम से शान्त रहने के लिये 
कह रहे हैं, यह नहीं देखते कि राक्षस के अत्याचार दिन पर 
दिन बढ़ते जारहे हैं । उधर देखिये, नगर की पाठशाढाएं तोड़ 
तोड़ कर मद्रा बनाने के कारखाने खोले जा रहे हैं। 
नारद--चिन्ता नहीं, खुलने दो। 
प्रजा० ३--इधर देखिये, गोचारण की भूमियाँ खालों से 
छीन छीन कर प्रमोद-बन बनाने के काम में छाई जारही हैं । 


( ३१ ) श्रीकृष्णावतार 

नारद--बनने दो, प्रमोद-बन भी बनने दो । 

प्रजा० ४--बड़े महाराज उम्रसेन ओर महाराज वसुदेव तथा 
महाराणी देवकी का कारागार का कष्ट तो जग ज़ाहिर है। अब 
प्रजा के नेता वृन्द भी बुरी तरह बन्दी-गृहों मे बन्द किये जा 
रहे हैं । 

नारद--हो जाने दो, में कहता हूं कि सारे देश-वासियों 
को उन बन्दी-ग्हों में बन्द हो जाने दो । 

प्रजा० १--फिर क्या होगा महाराज ? 

नारद--फिर क्या होगा ? तुम समभते हो कि इस संसार 
की शक्तियां ही शक्तियां हैं, और शक्तियां कहीं नहीं हैं ? सातों 
लोकों की शक्तियाँ इस छोक की शक्तियो को देख रही हैं. ओर 
क्रमशः यहां आ आकर पराजित हो रहीं हैं। जब यह शक्तियां क्षीण 
हो जायेंगी तो वह महा शक्ति जिस का नाम त्रयछोक रक्क है, 
आयेगी ओर अपने भक्तों को बचायेगी :-- 
हरि ही हर सकते हैं पीड़ा, अपने साधन वे ही तो हैं 
प है । 


निबंल के बल, निगुण के गुण, निर्धेनके धन वे ही तो 


| 
। 


प्रजा० २--बे तो बेकुण्ठ में रहते हैं । 
प्रजा० ३--गो-छोक में रहते हैं । 
प्रजा० ४--क्षीर-सागर में रहते हैं । 


श्रीकृष्णावतार ( ३२ ) 

डर 
नारद--नही, इसी आकाश की छाया में रहते हैं । इसी 


पृथ्वी की गोद में रहते हैं । इसी वायु के भोंकों में रहते हैं और 
इस यमुना की परम पावन छहरों मे रहते हैं । 

जड़ में हैं और चेतन में हैं, चर में हैं ओर अचर में हैं । 

बादल मे हैं बिजली मे है, लकड़ी में हैं, पत्थर में हैं ॥ 

सवत्र समान जो व्यापक हैं, रहते वे सब संसार मे हैं । 

फल फूल में है, जल वायु मे हैं, इस पार में हैं, उस पार में हैं ॥। 

प्रजा० २--फिर वे मिलेंगे केसे ? 

नारद--कैसे मिलेंगे ? सुनो :-- 

अपनी तो यही धारणा है, अपनी तो बस है टेक यही । 

नारायण अपने प्रेम मे हैं, हम पढ़े हैं अक्षर एक यही।। 

रहने दो ओर उपासन अब, प्रेमोपासन करके देखो । 

करुणानिधि से मिलना हो तो, करुणा कन्दन करके देखो | 

प्रजा० २--वह करुणाकन्दन किस प्रकार होगा ? 

नारद--किस प्रकार होगा ९ स्वयं होगा, असह्य कष्ट होने 
पर मनुष्य अपने आप व्याकुल होजाता है, दुःख की घोर बेदना 
में आदमी अपने आप घबरा कर रोता ओर चिल्खाता है। 
पुकारो, पुकारो, ठुःख है तो उसी दुःख भंजन को प्रेम के सांथ 
पुकारो । अभी, इसी जगह पर, करुणा के साथ, उस करुणा- 
निधान के नाम को उच्चारो । आज भक्तों के बृन्द, भगवान को 


( ३३ ) श्रीकृष्णवतार 

अपनी करुणा-कथा नही सुनायेंगे। आज तो छाती तोड़ कर, 
गला फाड़ कर, सिर उठा कर, नाम ले ले कर उन्हे बुलायेंगे । 


आप भी रोयेंगे ओर उन्हें भी रुछायेंगे । टेरो, ठेरो, हृदय खोल 
कर हृदयेश्वर को टेरो, दीनो, उन दीनबन्धु परमेश्वर को टेरो । 


49 गाना & 
तुम्हारे होत नहीं का पीर । 
है करुणा-निधि, जगदाधारी, दुष्ठ दलन बलवोर । 
एनते हैं जब जब भक्तों पर, पड़ती है कुछ भीर । 
तब तब उनकी रक्षा को तुम, धरते मनुज शरीर ॥ 
अविनाशी के अंश विपति में, और फिर होंथ अधीर । 


नहीं देखतीं क्या वे अंखियाँ, इन ऑंखियन के नीर ॥ 
[ सब का जाना ] 


श्रीकृष्णावतार ( ३४ ) 

कारागार | 
[_ शैय्या पर देवकी का छुठा पुश्न सो रहा है, देवकी उसके पास सिर 
झुकाये बेठी है, वसुदेव एक ओर को खड़े हुए करुणा भरी 
दृष्टि से डसे देख रहे हैं ] 
घ््््््स्स्य्ल्स्य्य्त्ऊ 
देवकी--सामी, अब तक पांच पुत्र हमने राक्षस की भेंट 
कर दिये, अब छठे की बारी है, हाय, वे भेरे नन्हे नन्हे दुलारे, 
वे मेरे छाती के टुकड़े ओर आँखों के तारे, जिन्होंने संसार उपवन 
में जन्म लेकर एक दिन भी हवा न खाई, जिन्‍्हों ने माता की गोद 
में आकर एक समय भी दूध न पिया, ऐसे बन्द मुंह वाले, 
अछूते ओर भोले भाले, उस राक्षस ने पत्थर की चट्टान पर 
पटक पटक कर मार डाले:- 
फूलने भी वे न पाये थे कि भुछसा खा गये । 
ऐसे कल्ले थे जो सचमुच बिन खिले मुरमा गये ॥ 
गोद में आने के पहले, नष्ट होते छाछ हैं । 
माँ नहीं मरती है बच्चे मर रहे हर साल हैं।॥ 


( ३१% ) श्रीकृष्णा वतार 

वसुदेव--हाय-ऐसा दृश्य कहीं नहीं है, ऐसा राक्षस कह; 
नही है, तो ऐसा पिता भी कहीं नहीं है, जो अपने हाथों से 
अपने छाछो को लेजाकर उस वधिक के हाथों में दे देता 
है। छा देवकी, इस छठे बच्चे को भी दे दे, इसे भी उस 
भेड़िये के आगे डाल आऊँ | 

देवकी--नहीं नाथ, इसे में नहीं दूँगी | माछ्म होता है कि 
माँ बाप होकर भी हमारे हृदयों में बच्चों का मोह नहीं है । 

वसुदेव--यह तू क्‍या कह रही है ? 

देवकी--ठीक कह रही हूं, बच्चों का मोह माँ बाप को 
अगर होता, तो अपने हाथों से अपने पाँच पाँच छाछों का उस 
हत्यारे के आगे न डाल देते | मोह अपने प्राणो का है जिसकी 
रक्ता बच्चों की बलि देकर की जाती है। हाय, यह संसार 
कितना स्वार्थी है ? 

वसुदेव--नही देवकी,हम इतने स्वार्थी नही है, इतने निर्मोही 
और निदयी नहीं है । हमारे जितने बच्चे मरे हैं. उतने ही छेद 
हमारी छाती में होगये हैं | परन्तु हम क्या करें, छाचार हैं, 
वचन दे चुके हैं, अपने वचन पर दृढ़ रहने के वास्ते तैयार हैं । 
संसार में दो प्रकार के मनुष्य हुआ करते हैं, एक वह जो दुःख 
आ पड़ने पर फूट फूठकर रोने छगते हैं ओर दूसरे वह जो संकट 


श्रीकृष्णावतार ( ३६ ) 

सहते है, भीतर ही भीतर जलते हैं, परन्तु मुंह से आह नहीं 
करते हैं | हम तुम इसी श्रेणी में हैं:--- 
बन्दी बने भिकारी हुए, कष्ट उठाये । 
बच्चे भी अपने काल की हैं सेंट चढ़ाये॥ 
पर ध्यान यह रक्‍्खा कि वचन अपना न जाये । 
कष्टों में-हाय' मुंह से निकलने नहीं पाये ॥ 
कुम्हलाने दो कुम्हछाये जो उद्यान ये अपना । 
इतिहास को रंग डालेगा बलिदान ये अपना ॥ 
देवकी--सत्य है. नाथ, मेरी भूछ थी जो मेंने अपने-और 
आप के ढिये भी स्वार्थी बनाया | भीरू ठहराया । 
बसुदेव--हम यह भी तो जानते हैं कि आठवें पुत्र ही के वास्ते 
हमने यह जीवन धारण किया है, उसी के लिये अपने अब तक 
के छाकों को काल के गाल में घर दिया है । 


वसुदेव--हां हां--- 

देवकी--फिर बिना कहे नहीं रहा जाता। क्‍या यह 
त्रियत्व है ? 

वसुदेव--नहीं, यह ज्ञत्रियत्व नहीं है । हम कब कह रहे 
हैं कि यह कज्षत्रियलव है, क्षत्रियत्व क्या पुरुषत्व सेंभी आज 
हम गिरे हुये हैं । अपने सामने अपने छाछों को कठ्ता हुआ 


(३७ ) श्रीकृष्णावतार 

देखते हैं और मंंह से हाय तक नहीं करते ।ओह ! इतनी 
कायर॑ता, इतनी भीरुता-पहाड़ नहीं हिलते, तांरामंडर नही 
टूटता, भूचाल नहीं आता, तृफान नही उठता ? सूथे ओर चन्द्र, 
तुम काले क्यो नहीं पड़ जाते ? वायु; तू ठहर क्यो नहीं जाती ? 
पृथ्वी, तू रसातल में धँँस क्‍यों नही जाती!-सब गंगे हैं, सब बहरे हैं, 
सारा संसार मानो सोरहा है, दयानिधान की पद्‌वी वाले ने भी 
कठोरंता का कवच पहन लिया है | तो वसुदेव, तू भी अपनी 
छाती कठोर करके, हाथों को पत्थर बनाके, हत्यारे के पास 
लेजाने के लिये, इस छठे बच्चे को उठा-- 
अभागी के लड़ेते, उठ, मरण तेरा हिडोला है । 
लेरी माता शिछ्ा है अब, पिता अब तेरा बला है ॥। 
[ शेय्य पर से वसुदेव बच्चे को उठाते हैं, 
देवकी बच्चे को अन्तिम बार देखने के लिये 
गोद में लेना चाहती है पर वसुदेव बिलस्ब 
होजाने के भय से नहीं देना चाहते ] 
देवकी--एक बार, केवछ एक बार, संह चूस रू | 
वसुदेव---आह ! 
देवकी--दूध पिछा दूँ। 
वंसुदेव--ओह ! 
देवकी--अच्छा, ले जाओ, नहीं छुडँगी । उधर को अपनी 
आखें भी नहीं करूगी । में समभंगी कि मेरे कोई बच्चा पेदा ही 


नहीं हुआ | में निपूती हूं । 


श्रीकृष्णावतार ( शे८ ) 
अ€६-[ ]$७ 
वसुदेव--हाय :--- 
सभी बच्चों को अपने पालते हैं, प्यार करते हैं । 
हमारे सामने लेकिन, हमारे छाल मरते हैं ॥ 
उधर माता बिल्खती है, इधर यह बाप रोताहै । 
जुदा आंखों का तारा सामने आखों के-होता है ॥ 
देवकी--] बसुदेव जब बच्चे सहित दरवाज़े तक पहुंचते हैं तब ] 
ठहरो, अभी ठहरो, न ले जाओ, अभी न ले जाओ, एक बार, 
मुंह और देख लेने दो । 
वसुदेव--प्रिये, अब जाने ही दो । यदि बहुत विलम्ब हो 
जायेगी, तो राक्षस की श्रकुटी शिव का तीसरा नेत्र बन जायेगी । 
देवकी--( बच्चे को छीनने की चेष्टा करती है) बन जाने दो । 
वसुदेव--नहीं प्रिये अब जाने ही दो :-- 
छाती, छठी छड़ाई है, फिर तू कठोर हो । 
उठने दे, मोह नद में जो उठती हिलोर हो ॥ 
तन से हृदय को, प्यार हृदय से निकाल दे । 
चल कर वधिक के सामने बच्चे को डाल दे ॥ 


बिसुदेव बच्चे को लेकर चले जाते हैं, देवकी 
मूच्छचित होकर गिर जाती है] 


7 न 

भाोरदु.- 

बहुत श्रम चुकों चोरासी में, अब यह भ्रम तज मूढ़मते । 
भज नारायण, भज नारायण, नारायण भज मूहमते ॥ 
अत्याचार खलों के जब, भूमणडल पर बढ़ जाते हैं । 
गो द्विन ओर देवता दल, जब त्राहि त्राहि चिस्लाते हैं ॥! 
तब नरसिंह राम बन कर, जो जग में दोड़े आते हैं । 
छोड़ गरुढ़ तक को आतुर हो, नें पाओं थाते हैं॥ 
उन्ही परम पुरुषोत्तम के अब गहु पद पहुज मूढ़मते । 
भज नारायण, भज नारायण, नारायण भज मूढमते |! 


॥म्याभावाथ (डे ममथाभाबं्रक 


श्रीकृष्णावतार ( ४० ) 
ऋक- []-म6%- 
ं 
नारायण, नारायण, तारायण । नारायण उस ससय अवतार 


लेते है जब अत्याचार सीमा से बाहर होने रूगता है, मंनृष्य 
मनुष्य को खाने छगता है। यही सोचकर हम अत्याचार को 
असीम अत्याचार बना रहे हैं, एक बार सारे भूमण्डल को 
कम्पायमान करा देने की युक्ति छड़ा रहे हैं, अब भी क्‍या क्षीर 
सिन्धु में अहछा न आयेगा ? अब भी क्‍या कमछापति का आसन 
डोल न जायेगा?जब भुवनेश्वर का भुवन राक्षस के अत्याचारों से 
रौरव नरक बन जायेगा, तो कैसे न वह स्वर्ग का स्वामी मर्त्यलोक 
में आयेगा। आयेगा और अवश्य आयेगा । 


जब टेर श्राहि त्राहि की सब जग छवगायेगा। 
तो क्‍यों न दयाधाम दया को दिखाएगा? 
[ थोगमाजा का प्रवेश ] 
योगमाया--हां हां अवश्य विश्व जभी डोल जायेगा । 
वह विश्वनाथ दौड़ के क्षणभर में आयेगा ॥। 
नारद--पधारो, योगमाये, पधारो, कहो कारागार का क्‍या 
समाचार है? 
यीगमाया--देवकी के पांच पुञ्न राचस का भोजन बन गये, 
अब छठे को लेकर वसुदेव राज दरबार में जा रहे हैं । 
नारद--अच्छा है, इस छठे को भी समाप्त होने दो । 


( 9४१ ) श्रीकृष्णावतार 

योगमाया--परन्तु देवकी और वसुदेव को इस क्रम से 
बड़ा कष्ट होरहा है । 

नारद--होने दो, अत्याचार की आंधी बढ़ाना ही जब अपना 
लक्ष्य है, तो उन्हें कष्ट होने दो,एक दिन उन्हीं के कष्ट सारे संसार 
को जबार देंगे । 

योगमाया--परन्‍्तु मुझे एक बात मालूम हुई है। 

नारद--बह क्‍या ९ 

योगमाया--अक्रूर जी इस छठे पुत्र को नहीं मरने देंगे । 

नारद--यह क्‍यों ९ 

योगमाया--यह यों कि प्रजा ने फिर आन्दोलन उठाया है । 

नारद---वह क्या 

योगमाया--यही कि यह अत्याचार रोका जाय । अक्रूर जी 
प्रजा के नेता हैं, इस कारण उन्हीं के द्वारा यह प्रवन्ध किया है 
कि इस छठे बच्चे को न मरने दिया जाय । 

नारद--ऊ हू ! एक बार पहले भी प्रजा ने ऐसा ही किया 
था, तब भी मेंने रेखायें खींचकर कंस को समझा दिया था । 
अच्छा में फिर आज कंस के दरबार में जाऊँगा, कंस को भी 
पहले की भांति पढ़ा आऊँगा और अक्रूरजी को भी समझा आऊूँगा। 

योगमाया--धन्य है, धन्य है, आप बड़े ढीलाधारी हैं । 
भगवान्‌ जब भूतल पर आयेंगे, तो में तो निष्पक्ष कह दूँगी कि 


श्रीकृष्णावतार ( ४२ ) 
माह] -॥क० 


] 

उन्हें सत्यकोक से मत्यछोक छानेवाले तुम्ही उन के सच्चे 
पुजारी हो । अच्छा तो अब मेरे लिये क्‍या आज्ञा है? 

नारद---तुम भविष्य के काय्य-क्रम पर अपनी दृष्टि रक्खों । 
भूल गई हो तो फिर स्मरण कर लो | 

योगमाया--नही, भूलूंगी केसे, सातवे गर्भ मे भगवान्‌ शेष 
जी आयेंगे, उन्हे देवकी के उद्र से छे जाकर गोकुल में रहने- 
वाली वसुदेव की दूसरी नारी महाराणी रोहिणी के उदर में 
पहुंचाना होगा, और देवकी का सातवां गर्भ नष्ट हो गया, इस 
ख़बर को मथुरा नगरी में फेझाना होगा। 


नारद--ठीक, इसके बाद ९ 


योगमाया--इसके बाद मुझे स्वयं कन्या बनकर यशोदा 
मैया के यहां जन्म लेना होगा, भगवान्‌ जब कारागार में अव- 
तीर हो जायेगे ओर महाराज वसुदेव उन्हें यशादा मैया के पास 
पहुंचा आयेंगे तथा बदल में मुझे के आयेंगे , तब कंस के द्वारा 
शिल्ा पर मिर कर आकाश में उड़ना होगा, और भ्रगवान्‌ के 
प्रकट हो जामे का समाचार देना होगा । 


नारद--ठीक, तुमने तो अपना पाठ इस तरह याद कर 
रज्खा है जैसे रट लिया हो ! 


( ४३ ) श्रीकृष्णावतार 

योगमाया--क्यो न इस तरह याद कर रखती, आप 
यदि महा ऋषि हैं तो में भी तो योगमाया हूँ । अच्छा एक 
बात बताओ । 
नारद--पूछी । 
योगमाया--यह भी आपने सोचा है कि' देवकी के आठवें 
पु॑त्न बन कर भगवान यदि इस छोक में न आयें तो ? 
नारद--कैसे न आयें ? प्रकति के नियम न बिगड़ जायें, 
भक्त न रूठ जायें, हम यदि उनके आज्ञारी सेवक हैं, तो वे 
भी हमारी हठ रखने वाले हमारे स्वामी हैं, योगमाया- 
गुत्थियाँ हैं यह विश्वास की, इनको विश्वासी ही जानते हैं । 
दासों की गुप्त ये अरदासें, घट घट बासी ही जानते हैं ॥ 
योगमाया--अच्छा तो अब मेरी नीकरी ? 
नारद---कारागार मे वसुदेव देवकी की रक्षा करनां । 
योगमाया--ओऔर आपका कत्तेव्य २ 
नारद---कंस के अत्याचारों को ओर भी उत्तेजित कर देना । 
[ जाना | 
योगमाया--पधारो, पधारो, सश्चिदानन्द ! अब बहुत समय 
नहीं है, शीघ्र इस भूमण्डल पर पधारों, ओर अपने प्यारे भक्तों 
को महा क्ष्टों से उबारो-- 


श्रोकृष्णावतार ( ४४ ) 

॥ गाना ॥| 


>००>---श्हम जे परिनह+ 29-२० 


नाथ फिर इबते भारत को बचाने आओ । 

नाव मँकधार में हे, पार लगाने आओ || 
प्यार जिस भूमि से गोलोक में भी रखते हो । 

आज उस भूमि की विपदा को मिटाने आओ । 
जिन जनों के लिये तुम, अपना कहा करते हो । 

फन्द उन अपनों के गोविन्द छुड़ाने आओ ॥ 
हैं जो अज्ञान अँपेरे में भटकते फिरते । 

ज्ञान दीपक से उन्हें, राह दिखाने आओ |! 
कम्मयोंगी बनें और, धर्म के फिर वीर बनें । 

देश वालों को यह उपदेश सुनाने आओ ॥ 
मृत्यु के ग्राह ने है, देश के गज को पकड़ा । 

फिर गरुड़ छोड़ के निध जन को जिलाने आओ || 
अपने ही घर में लड़ा करते हैं जो “राधेश्याम । 

उन्हीं घर वालों को फिर प्रेम सिखाने आओ । 


अरमााकालक [-.) नातालाता 


(६ ४५ ») श्रीकृष्णावतार 


जी, | (जाके 





(8 | ता ! गएएयएएएएं एप ए॥ ॥| 


( कंस का दर्बार ) 
[ दर्बारी आते हैं, फिर अक्रर जी आते हैं, तदुपरांत मुष्टिक 
आदि के साथ कंस आकर सिहासन पर बैठता है ] 





॥ गाना ॥ 


७हम_कर- पाप कर परहिकषि> सी पर किकसताात ९०० लल्‍भन्‍5० 


गायिकायें--- 

आहद्ा, री फूलों वाली, ओहो री फूलों वाली । 
चुन चुन के,रंग बिरंगे फूलों की डाली,लाई है फूलों वाली ॥ 
गेंदा,गुलाब,मोतिया, जुही, गुलमेंहदी,गुलाबाँस, गुलनार । 
दाऊदी, दुपहरिया, मरवा, केतकी, हज़ारा, हारसिंगार ॥ 
मालती, बाधवी, जवा,मिली, कैवड़ा, मोंगरा, पपी, अनार । 
कलगा, पनछुतिया,गौलसिरी, कनेंल, कामिनी, सदाबहार || 


जनानामा। हैं.) प्यालानकरा, 


श्रीकृष्णावतार ( ४६ ) 

कंस--क्‍्यों वीर मुष्टिक, भ्रजा का क्या हाल है ? 


मुश्कि--राजेन्द्र, घर घर आप की जय के बह्ढे बज रहे हैं | 
कंस--इस से तो मातम होता है कि छोग मेरा शांसन 
मानते हैं । 
मुष्टिक--मानना क्‍या, वे तो आप के सिंहासन को इन्द्रांसन 
से भो ऊँचा सममते हैं । 
अक्रर--सच्चाई को न छुपाओ सुष्टिक । 
मुष्टिक--अक्र जी, क्या में झूठे समाचार सुना रहा हूँ ? 
अक्रूर--निस्सन्देह, आज छे सात वर्ष से बड़े महाराज 
और वसुदेव देवकी को कारागार में जो कष्ट पहुंचाया जा 
रहा है उसके कारण प्रजा के नेताओं में घोर आन्दोलन हो 
रहा है । बच्चा घक्षा श्राहि प्राहि कर रहा है । 
मुष्टिक--ओह हमने उत्त सब नेताओं को भी कारागार 
में ठंस दिया है । 
अक्रर--यह और भी शर्ती ज्वाला में घी गिरा है;--- 
जिनके बछ से देश में, था सद्भाव सुकाढ । 
काल कोटरी में पड़े, वे भारत के लाछ ॥! 


कंस---तों क्या हुआ, जो हमारे शासन को नहीं मांगे 
उनका स्थान काल कोठरी ही हीगी । 


( ४७ ) श्रीकृणावतार 
अद- [] कक 


ड़ 
अक्रूर---आपके शासन को या आपके अत्याचार को ? आप 


के शासन को छोग मानने के छिये तैयार हैं परन्तु आप के 
अत्यांचार को मानने के लिए तैयार नही। 


कंस--तो क्या हम अत्याचार करते हैं ? 

अक्कर--अवश्य, हाय आज गर्भवती देवकी कारागार के 
जंगलें के भीतर चारपाई पर भी नहीं, पृथ्वी पर पड़ी कराहा 
करती है । राजपुत्र वसुदेव दो फटे पुराने कम्बलों में अपना दिन 
काटा करते हैं। प्रजा के ओर नेता जो इस अपराध पर 
वहां भेजे गये हैं कि उन्होने वसुदेव देवकी का पक्ष लिया था, 
बड़ी ही दुदृशा में हैं । कोड़ों की मार वे खाते हैं, भेड़ बकरियों 
की तरह छोटी छोटी कोठरियों में वे भरे जाते हैं । जब इतना 
अत्याचार है तो त्रजधाम ही नहीं सारा भारतवर्ष किसी दिन 
कॉप जायगा:--- 


राजसी भोजन के भोजी, कर रहे उपवास हैं ! 
शाक भाजी की जगह मिलती उन्हें जब घास हैं | 
छात घंसे ही नहीं डण्डों का सहते त्रासहैं । 
भोछ ले रक्खा हो मानों, इस तरह के दास हैं ॥ 
हैं न कारागार में रौरव नरक में बन्द हैं । 
धम्म पे आरूढ़ हैं सच्चाई के पावन्द हैं। 


श्रीकृष्णावतार ( ४८ ) 
०|*[3>$क 


; 
कंस--क्‍यों सुष्टिक, अक्रर जी जो कह रहे हैं वह कहां 


तक ठीक है ? 
मुष्टिक--महाराज, देवकी को अवश्य शय्या का कष्ट था, 
उसका प्रबंध कर दिया गया ओर वसुदेव, के वस्त्रो मे भी 
सुधार कर देने का हुक्म देदिया गया । 
कंस--और दूसरे छोगो के लिये ९ 
मुष्टिक--उन्हें तो इस से भी अधिक कष्ट दिया जाय तो 
अच्छा है महाराज, कारण कि वे छोग शान्ति के नाशक हैं, 
उद्दण्ड हैं, निरछुश हैं ओर अराजक हैं । 
कंस--ठीक है, ठीक है, तुम जो कह रहे हो वह बिल्कुल 
ही ठीक है--- 
( चाणर का प्रवेश ) 
चाणूर--मथुरेश की जय हो । 
कंस--आओ चापूर, कहो कया समाचार है ? 
चाणूर--महाराज, छठा पुत्र लेकर वसुदेव हाज़िर हैं । 
( चसुदेव का आना ) 
वसुदेव--कंसराज, छो यह छठा बेटा है, जिसको यह वसुदेव 
अपनी अतिश्ञानुसार आपकी सेवा में लेकर उपस्थित हुआ है। 
भोजन है यह कार का, या है वीर विनोद । 
जो हो, देखी है नहीं इसने मां की गोद ।॥। 


( ४६ ) श्रीकृष्णवतार 
#को9० ६ ]-कैकित 
कंस--ओह, चाणूर, इस बच्चे को भी मार दो, गला घोट 
कर किसी गढ़े मे फेंक दो । 


चाणूर--जो आज्ञा महाराज । 
( बच्चे को मारना चाहता है, अक्र जी रोकते हैं ) 


अक्रूर--ठहरो चाणूर, इस बालक को मुझे दे दो । 

कंस--तुम इस का क्या करोगे "अक्रूर ९ 

अक्रूर--मैं इसका क्या करूँगा ? वही करूँगा जो किसी 
अनाथ बारूक के लिए एक सज्जन हृदय किया करता है । वही 
करूँगा जो एक गाय के बछड़े के लिए एक गो-भक्त आह्यण 
किया करता है । 

कंस--अथोत्‌ ९ 

अक्रूर--मैं इसे पाछूंगा, में इसे जीवित रक्खंंगा । 

वसुदेव--आह ! अब तक में सममता था कि बाप ही के 
हृदय में बच्चे का प्यार होता है, पर नहीं, ओरों को भी वह 
प्यारा छगवा हे । 

कंस--पर यह तो मेरा भोजन है अक्रूर । अब तक मैंने 
अपना सम्बन्धी समझ कर तुम से कुछ नहीं कहा, परन्तु अब 
मैं देखता हूँ कि तुम अपनी सीमा छोड़ रहे हो । 

अक्रूर--ओर में भी देखता हूं कि तुम हृद से ज्यादा बढ़ रहे हो । 


श्रीकृष्णावतार ( २० ) 
जज्छएं-[ ]कक 
पु 
कंस--यह केसे ? 
अक्रर--यह ऐसे कि देवकी का आठवां बालक तुम्हारे 
क्रोध की सामग्री है, परन्तु तुमने तो अब तक पाँच बालक मार 
डाले और अब इस छठे को भी मार रहे हो -- 
खोल कर आँखों को देखा ये अबोध अजान है । 
कुछ नहीं इसको अभी अच्छे बुरे का ज्ञान है ॥ 
मांस का एक लोथड़ा है, बे खिला एक फूल है । 
इसका वध अन्याय है, अपराध है और भूल है ॥ 
वसुदेव--( स्वगत ) आह | कंसराज तुम अक्रूर होते, और 
अक्रूर तुम्हारी जगह होता, तो अच्छा था। 
कस--अक्रूर, पिछले बालकों के वध करने के समय भी 
ठुंमने इसी तरह विरोध किया था ! बार बार तुम्हारा विरोध 
करना अच्छा नहीं । 
अक्रर--कंसराज ! में भी कहता हूं कि प्रत्येक बारूक 
५९ तुम्हारा क्रोध करना अच्छा नहीं-- 
कर सके अपनी न जो रक्षा कभी- 
मारते उसको नहीं योद्धा कभी । 
बाल हत्या, पापियों का कम है- 
शूरीरों का नहीं यह धर्म है। 


( &१ ) श्रीकृष्णावतार 
जा आम 

कंस--मैं पापी हूं ? अक्रूर मुंह संभालो । 

अक्रर--हां, तुम उल्टे माये पर जा रहे हो। राजन्‌ , अपने 
शांसन की बागडोर सँभालो । यह बच्चा, यह नन्‍्हा सा बच्चा, 
कोई इसकी मां से जाकर पूछे, कोन हैं ! कोई इसके बाप के 
हृदय में जाकर देखे, कौन है ! क्षमा, क्षमा, मथुरापति, में कहता 
हूं कि इसके माँ बाप की तरफ़ नहीं, तो इसकी तरफ़ देखकर 
इसे क्षमा करो, मेरी तरफ नही, अपनी तरफ़ नहीं, तो परमात्मा 
की तरफ़ देखकर इसे क्षमा करो :--- 

अपनी न्योछावर समम्त मुमको ये बच्चा दीजिये । 

दुधमुंहे के प्राण की महाराज, भिक्षा दीजिये॥ 

कंस--अक्रूर, मैं पागल होजाऊँगा | कई बरस पहले तुम्हीं 
ने मुझ से हठ करके वसुदेव और देवकी के कारागार से मुक्त 
कराया | परन्तु नारद जी के सममाने पर मेंन उनको फिर 
वन्दीगृह में डा दिया। अच्छा-तुम्हारे आभग्रह से इस छठे 
बारुक को आज में छोड़ता हूं। ( चारएसे ) चाणूर, यह बालक 
नहीं मारा जायगा | 

नारद---( आकर ) नहीं मारा जायगा? नहीं, मारा जायगा । 

अक्रूर--हैं, मारा जायगा ? नारद जी, आप यह क्‍या कह 
रहे हैं ९ 


( ४३ ) श्रीकृष्णावतार 
बफफ-[]- कुक 


कंस--एक, दो, तीन, चार, पॉच, छे, सात, आठ- 
आठ है । 
नारद--पहली पंखुड़ी कोन सी है ओर आठवीं 
कोन सी है ? 
कंस--सभी पहली है ओर सभी आठवीं । 
नारदू--तो बस, इस अष्टद्छठ कमल की पंखुड़ियों की तरह 
पहला बाकक भी आठवां हो सकता है और आठवां भी 
आठंवां । 
कंस--ओर दूसरा, तीसरा, चौथा, पांचवां, छठा आदि ? 
नारद--वह्‌ भी सब आठवें हो सकते हैं-समझ गये राजन ? 
समझ गये अक्रूर ? 
वसुदेव---सब समझ गये, पर वसुदेव नहीं समझा । हाय 
बाप के हृदय, तू क्‍यों नहीं समझता ९ 
कंस--निश्चित होगया । आठा बारूक वध करने चाहियें । 
छाओ चाणूर, इस बालक को मेरे पास छाओ | में इसी समय 
अपनी इस खड़ग की नोक से इसे समाप्त करूँगा :-- 
देख छूंगा अब कहां बचता है मेरे जाल से । 
खींच लाऊँगा पकड़ आकाश से पाताल से ॥ 


श्रीकृष्णावतार ( ४४ ) 


“*8६-[ ]-कल> 


काल किसका में स्वयं ही काछ का अवतंस हूं । 
शत्रुओं का वंश-हारी ध्वंसकारी कंस हूं॥ 
[ कंस बालक की छाती खड्ग से चीर डालता है ] 


बसुदेव--आह !....... . 








९ भागे ) 
[_ महा साया का प्रवेश ] 
७8 463 अछ> 


( गाना न० £ ) 


संहासाया--- 


धरणी पर अत्याचार जभी होता है। 
धरणी-धर का अवतार तभी होता है॥ 
जब उचित माग से जनता हट जाती हैं । 
जब न्याय नीति की महिमा घट जाती है॥ 
मयांदा जब सब उलद पलट जाती है । 
जब सत्य सनातन को जड़ कट जाती है॥ 
जब पधम्मे-श्रष्टठ संसार सभी होता है । 
धरणी-धर का अवतार तभी होता है॥ 


७७७७७ ०] _सकाायदासकारड, 


श्रीकृष्णावतार ( ४६ ) 
अकेई-[ | कर, 
होगया । देवर्षिं नारद जी की बताई हुई युक्ति के अनुसार 
माता रोहिणी के मह॒र में बलराम के नाम से शेषावतार वाली 
सातवी शक्ति का जन्म होगया | अब आठवीं शक्ति के नाम से 
स्वयं भगवान्‌ अवतीण होने वाले है। कंस के कारागार, तेंरा 
मान आज गोछोक से भी बढ़कर है। क्‍यों कि तेरी भूमि पर 
स्वयं भूमि-भार हारी, गोलोक बिहारी, मंगलकारी, जगदाधारी 
आने वाले हैं। जिस कारागार को प्राणी बुरा समझते हैं, जिस 
कारागार के नाम से संसार के जीव मात्र भयभीत रहते हैं, 
उसी कारागार में, आज संसार के कारागार के स्वामी जन्म लेने 
वाले है। कैसी अनोखी लीला है ? छोग कहते हैं-मनुष्यों में 
भगवान्‌ कैसे आ जायेंगे ? मैं कहती हू-उसी तरह, जिस तश्ह 
क्रेदखाने में क्रेदियों को देखने के लिये क्रैदखाने का निरीक्षक 
आता है। क्रेदखाने में क्रीरी और निरीक्षक दोनो ही किसी किसी 
समय इक्ट्ठे हो जाते हैं परन्तु क्रैदी फ्रैदी और निरीक्षक निरीक्षक 
कहलाता है | 
जाओ, जाओ, स्व के देवी और देवताओ, तुम सब गोपी 
और गोप बनकर गोकुल में पहुंच जाओ, भगवान्‌ का अवतार 
होने वाला है। स्वगे के अस्त, तू आज से थमुना के जल में 
निवास को प्राप्त हो। स्वये के कल्प-वृक्त, तू अब से कद्म्ब 
के वृक्ष में विराजमान हो। स्वगे के रत्न समूह, तुम्दें अब 


( *<७ ) श्रीकृष्णावतार 
्क४-[]:%%- 


से श्रज-रज में विीन हो जाना चाहिये। भगवान्‌ इस तब्रजभूमि 
पर आरहे हैं :- 


स्वगें से भी बढ़ के यह अब्रजधाम अब कहडायेगा । 
स्वगंवासी बन के बत्रजवासी यहां पर आयेगा ॥ 
कोई वोलेगा वराज़ू में जो ब्रज ओर स्वगे को । 


का 


भूमि पे भारी रहेगा, नभ पे हलका जायेगा ॥ 


( गाना ने० १० 2) 
भाग्य फिर सोते हुए भारत का बगजाने को है | 
फिर इसी की गोद में वह विश्वपति आने को है ॥ 
जिस के उत्तर में हिमालय, और दक्षिण में हे सिन्धु । 
शक्ति दुनिया के लिये वह देश दिखलाने को हैं ॥ 
कष्ठ का आगार कहलाता है कारागार जो । 
अब से करुणागार का मन्दिर वह कहलाने को है |! 
फंलता है पूष से रवि तेज हे रजनीचरो । 
अब तुम्हें मारग न अत्याचार फेलाने को है।॥ 


श्रीकृष्णावतार ( #८ ) 


जो [9०5 


चल चुकी आँधी बहुत उत्पात को ओर त्रास की । 
मेंह अब आनन्द का गोविन्द बरसाने को है | 
जिस अमर दल ने अवध में दी बधाई “राधेश्याम । 
वह ही स्वागत गान फिर ब्रजधाम में गाने को है | 


( जाना ) 


“7-3. ४ >क्ले-) 


( *£६& ) श्रीकृष्णावतार 
<छ४ [ ]$&> 
ह 





५९ 
हु 


“कारागार 





( गाना ने० ११) 
देवकी--- 
निषल के प्राण पुकार रहे, जगदीश हरे जगदीश हरे ' 
श्वासों के स्वर ऋनकार रहे, जगदीश हरे जगदीश हर ॥ 
आकाश हिमालय सागर में, पृथ्वी पाताल चराचर में । 
यह मधुर बोल गुज्लार रहे, जगदीश हरे जगदीश हरे॥ 
जब दया-दृष्टि हों जाती है, जलती खेती हरियाती है । 
इस आश पे जन उच्चार रहे, जगदीश हरे जगदीश हरे ॥ 
छुख दु!खों की चिन्ता हे नहीं, भय है विश्वास न जाय कहीं । 
हूटे न, लगा यह तार रहे, जगदीश हरे जगदीश हरे ! 


ीध्माभागदनाण 2 जाभाषााआशा 


श्रीकृष्णावता7 ( ६० ) 

(देवकी शैय्या पर सो जाती है,भगवान्‌ चतुर्भुजी मूति में उसे दिखाई 
देते हैं, तदुपरान्‍्त बालक बन कर शेय्या पर लेट जाते हैं, 
देवकी चौक कर उठती है। ) 

देवकी--स्वामी ! स्वामी !! 

बसुदेव--प्रिये | प्रिये !! क्‍यों क्‍या हाल है ? 

देवकी--समय क्या होगा ? 

बसुदेव--अभी बारह का घंटा पहरेदारों ने बजाया है । 

देवकी--आप कहां थे ? 

वसुदेव--अभी थोड़ी देर पहले तो तुम्हारे पास ही बेठा 
हुआ था । 

देवकी--फिर चले कहां गये थे ? 

चसुदैव--झुमे ऐसा मालूम हुआ कि कोई मनुष्य मुझे बुला रहा 
है। दबांजे तक पहुंचा तो देखा कोई नहीं है । आकाश पर दृष्टि 
झई तो देखा--काले काले बादल छाये हैं, पर वे भयानक नही 
हैं। अचानक बादलों भे एक प्रकाश देखा--उस प्रकाश में एक 
दिव्य मूर्ति देखी- जैसी आज तक नहीं देखी थी देवकी ! 

देवकी--फिर क्या हुआ ? 

वसुदेव--सहसा वह मूर्ति मेरे समीप आ गई । में ने चाहा 
कि उसे हृदय से लगा छूं। परन्तु बह मुझे स्नेह की दृष्टि से 
देखती हुईं तुम्हारे पास को आने रंगी | में प्रेम की मीठी मीठी 

नींद में सो सा गया | इतने मे वंशी की आवाज़ सुनाई दी। 
चौंक कर उठा तो देखा-कुछ नही है, तुम मुझे पुकार रही 
हो | क्‍या यहां कोई आया था ? 

देवकी--नाथ ! आपने जिसे देखा था वह मूर्ति केसी थी ? 

वसुदेव--कैसी थी ? यह न पूछो । उसका वर्णन करना 
कल्पना से बाहर है-विचार से तीत है । वहां वाणी का गम 
नहीं-वह लेखनी का विषय नहीं। देवकी ! देवकी !! कविता, 
चित्रकारी ओर संगीत यह तीनों बस्तुएँ मानो सजीव मेरे 
सामने थी । इन तीनों वस्तुओं से बनी हुई एक अद्भुत, 
अपूर्व और अलोकिक मूर्ति मेरी आंखों के आगे खड़ी 
हुई थी | जिसमें तीनो छोक का माधुय, सोन्द्य ओर आनंद 
समाया हुआ था । क्या बताऊँ देवकीः:- 

नींछ कमल सा सुधर सलोना श्याम बदन था । 

कृष्ण रेन में चन्द्र सरीखा प्रिय दर्शन था॥ 

त्तन पर मणि से जटित सुसज्जित स्वच्छ वसन था । 

तारागण से छूसित प्रफुल्छित मनो गगन था ॥ 

मोर मुकुट था शीस पर, गछ बेजन्ती माल थी । 

विश्व जीतने के लिये प्रकटी मूर्ति रसाल थी ॥ 

देवकी--( अर स्वागत ) तो आपने भी अवश्य उन्हीं को 
द्खा | 


श्रीकृष्णावतार ( ६२ ) 

वसुदेव--किनको ? 

देवकी--( शेय्या पर सोते हुए बालक को दिखाकर ) इनको । 
भगवान्‌ को | जिनके कारण ,आज तक अनेक कष्ट सहे हैं--उन 
करुणानिधान को । 

वसुदेव--तो क्‍या आठवे बाछूक का जन्म होगया ? 

देवकी--हां, होगया । बाठक मत कहो-नत्रिकोकीनाथ का 
जन्म होगया। 

बसुदेव--परन्तु-- 

देवकी-- हों, हां, बड़ी शान्ति के साथ जन्म हुआ । संसार 
की किसी माता के यहां इतनी शान्ति, इतनी अचानकता 
और इतने अद्भुत ढंग से किसी पुत्र का जन्म नहीं हुआ होगा । 
आप अपनो कह चुके, अब मेरी सुनिये-में सोरही थी-नही, 
जाग सी रही थी-स्वप्न नहीं था-जाग्रत-अवस्था सी थी-यह 
भादों बदी अष्टमी, दीपावछी की रात्रि से ज्यादा रूपवान , 
शिवरात्रि से ज़्यादा शान्तिवान्‌ और होली की रात्रि से ज़्यादा 
तेजवान मुझे माछूम हुईं। मेंने देखा-सारा संसार एक गेंद की 
तरह है | उस गेंद के ऊपर एक छोटा सा बालक खेल रहा है । 
धीरे धीरे वह बालक बड़ा हुआ | ज्यों ज्यों वह बारूक बड़ा 
होता गया, त्यों त्यो गेंद छोदी होती गयी । अन्त में गेंद नहीं 
रही, बालक की बड़ी सी मूर्ति रह गयी । 


( ६३ ) श्रोकृष्णावताः 

वसुदेव--वह मूर्ति केसी थी ? 

देवकी--आपने जेसो देखी थी-डससे कितने ही अंशों 
में बढ़ी चढ़ी हुई । मेंने जिस मूर्ति को देखा था-उसकी चार 
भुजायें थीं, और बे चारो भुजायें शह्ढ, चक्र, यदा और पद्म से 
शोभायमान थी | मारम होता था- मानों चारों दिशाओं पर 
जय प्राप्त करने के लिये वह मूर्ति उदय हुई है। प्रेम, करुणा, 
वीरता और उदारता की दृष्टि से चारो ओर देख रही है । 


महिमा-मय मंगछ-मोद-मरयी, झदु मूर्ति मधुर मन मोहन थी । 
अति ओज भरी,अति तेज भरी, अघ-ओघ अमोघ विमोचन थी |। 
भव-ताप-कलछाप विभव्जन थी, खल--गव्जन थी, जन-रहजन थी । 
तन की, सन की, धन-जीवन की, जीवन-धन थी,सव्जीवन थी ॥ 
कुछ याद नही, कुछ ध्यान नही, कैसे वात्सल्य नवीन हुआ ? 
उस रूप में में ही छीन हुईं, या वह ही मुझ मे छीन हुआ ? 

वसुदेव--फिर क्‍या हुआ ? 

बेवकी--बड़ी देर तक शह्ढ, सदद्भ, घण्टे और घड़ियाल 
बजते रहे | 

बसुदेव--फिर १ 

वेबकी--फिर आकाश से पुष्प-बृष्टि हुई । 

बसुदेव--फिर ? 


श्रीकृष्णावतार ( ६४ ) 

<७४६०[ ]+कछ 

देवकी--फिर वही मूर्ति धीरे धीरे बाछक होगई और मेरी 
शेय्या पर लेट गई । 

वसुदेव--बस, बस तब तो हसारे भाग जग गये (बालक को 
देखकर ) जय जय त्रिछोकीनाथ की जय । 

आकाशवाणी--पिताजी, यह समय ज़्यादा छाड़ चाव का 
नही है ! जाइये मुझे गोकुछ मे यशोदा मैया के पास पहुँचा 
आइये ओर वहां कन्या के रूप में मेरी माया अवतरी हैं उसे 
यहां ले आइये । 

वसुदेव--देवकी ! तुमने कुछ सुना ? 

देवकी--हां जो आपने सुना वही मेंने सुना । आकाशवाणी 
हो रही है कि-/इस बारूक को गोकुछ में यशोदाजी के पास 
पहुँचा आओ ओर वहाँ एक कन्या जन्मी है उसे यहाँ लेआओ । 
परन्तु-प्राणनाथ | 

वसुदेव--हां कहो । 

देवकी--में बड़ी अभागिनी हूं । सात बालक उस प्रकार मुझ 
से अलग होगये ओर यह आठवें प्रभु अब इस प्रकार बिछुड़ने- 
वाले हैं। नहीं, नही, में अपनी आँखों से किसी प्रकार इन्हें दूर न 
होने दूँगी । साता अपने इस छाछ को अपनी गोद से किसी प्रकार 
बाहर नहीं होने देगी । आने दो, कंस को आने दो, में उसके आगे 
गिड़गिड़ाऊंगी, दोनों हाथ बढ़ाकर, ऑचल फैछाकर, इस बाछूक 

के प्राणों की भिक्षा उस से मांग छंगी । आखिर तो वह मेरा भाई 
है। कया मुझे इतनी भीख न देगा ? 

माना वह नीच नराधम है, निष्ठर, नि्देय, उत्पाती है । 

है बत्न समान हृदय उसका, पत्थर सी उसकी छाती है । 

पर में करुणा कन्दन करके, करुणा उसमें उपजाऊगी । 

अपने इस बेटे की खातिर, उसके पग पर गिरजाऊंगी । 

वसुदेव--ऐसी बातों से यहां काम नहीं चलता है। 
जछ की धाराओ से छोहा भी कही गलता है ? 

देवकी--तो फिर जिन की ख्रातिर अबतक जी रही थी, उन 
को इस संसार के हाथो सौप कर-राक्षस की खड्ड के नीचे- 
में अपने जीवन को विसर्जन करडालूंगी :-- 

आज तक बच्चे हुए बलिदान मेरे वास्ते । 
आज मे बलिदान हो जाऊंगी इनके वास्ते | 

वसुदेव--फिर इस से क्या होगा, ? राक्षस का हनन हो 
जायगा ? संसार से शान्ति का स्थापन होजायगा ? 

देवकी--मुझे संसार से क्या प्रयोजन ? मुझे तो अपने छाल 
से प्रयोजन है । किसी माता से जाकर पूंछो कि उसकी गोदी का 
छाल उसका कितना बड़ा धन है । वह उस को सारे संसार से 
अधिक मूल्यवान्‌ समझती है । अपने उस रत्न पर वह तीन छोकों 
की महान्‌ सम्पद्ा को वार देती है :--. 

तुम स्वामी हो में दासी हूं जो आज्ञा दोगे पाछूंगी । 

मांगोगे तो परवश होकर यह बच्चा भी दे डाढूंगी । 

पर यह जतलाये देती हूं, पीड़ा न सहन हो पायेगी । 

छाती का टुकड़ा जाते ही छाती टुकड़े हो जायेगी । 

वसुदेव--परन्तु प्रिये, और बच्चों की तरह इन प्रभु को में 
शक्षस के पास थोड़े ही ले जारहा हूं, इन्हें तो में इन्हीं की 
इच्छानुसार कुछ दिनों के वास्ते तुम्हारी गोद से अछग कर रहा हूं ! 
( फाटक खुलने की आवाज़ सुनकर ) लो देखो, फिर इंश्वरीय सक्लेत 
हुआ । फाटक अपने आप खुक गया। पहरेदार भी सोते हुए 
दिखाई दे रहे हैं। मेरे बन्धन तो इस से पहले ही खुल चुके हैं । 
अब विलुम्बन करो,मुमे इन महाप्रभु को लेकर गोकुल जाने ही दो । 

देवकी--नही, मानोगे ? 

वसुदेव--हां, भगवान्‌ की ऐसी ही आज्ञा है। 

देवकी--इन्हें ले ही जाओये ? 

वसुदेव--हां, होतव्य यही कहता है । 

नारद--( प्रवेश करके ) और सारा संसार भी यही चाहता 
है । क्षत्राणी माता, पृथ्वी का भार हरण करने के लिये-पृथ्वी का 
एक एक परमाणु, इस बालक को तुम से मांग रहा है । सहन 
करो । देवकी माता, जिस प्रकार अब तक-इतने वर्षों तक-इनके 
मुख दश्शन की छालसा में तुमने अनेकों पीड़ाएं और यातनाएं 

सहन की हैं, उसी प्रकार कुछ काछ तक इनका वियोग और 
सहन करो । तुम वीर बाढा हो-यह अन्तिम कष्ट ओर बरदाश्त 
करो । यह आयेंगे-किसी दिन फिर तुम्हारे पास आयेंगे । और 
फिर जब तुम्हारे पास आयेंगे तो तुम्हारे जीवन भर तुम्हारे 
पास से नही जायेंगे:--- 

समय पड़े पर चूकना, नहीं चतुर का कम । 

समय समय पर चाहिए, समय समय का धस ।| 


देवकी--( बालक को उठाकर ) अच्छा जाओ प्रभु, जाओ । 
पति की आज्ञा है, देवषि की आज्ञा है, तो बहन यशोदा की 
गोद में पलछने के लिये मेरी गोद के छा जाओ। मुझ से 
अधिक यशोदा तुम्हे प्यार करे, मुझ से अधिक यशोदा तुम्हारे 
प्यार की माता बनेः-- 


( गाना न० १२ ) 


नहीं पी सके तुम अगर इस गम्ेया का दूध । 
गोकुल में चिन्ता नहीं हे गेया का दूध॥ 
सिधारो-लाल प्यारे, उजियारे । 

नेन तारे, नेह बारे, प्राण प्यारे ॥ 


श्रीक्षष्णावत्तार ( ६८) 
बज हा 
रोका बहुतेरा हृदय अब नहीं रोका जाय । 
बछड़ा बिडड़े तो भला क्‍यों न गाय डकराय ॥ 
सिधारों-लाल प्यारे, उजियारे । 
नेन तारे, नेह बारे, प्राण प्यारे ॥ 

ले जाओ नाथ |! 
( देवी वसुदेव की गोद मे देती है ) 


नारद--घधन्य, आदश माता तुम्हें और तुम्हारी इस सहन- 
शक्ति को आज छाख छाख बार धन्य है । 

देवकी--ले जाओ नाथ, अब विलूम्ब न करो । वह पापी 
आता होगा । इन्हें जल्दी ले जाओ | परन्तु ठहरो, इनकी प्रधान 
छवि इस हृदय में रक्खूंगी, और उस छवि की छाया को 
तुम्हारे साथ गोकुछ भेज गी । 

नारद--शान्त, माता । 

वसुदेव--श्रिये, विदा । 

देवकी--क्या मेरा छाछू गोकुछ चछा ? 

ह ( पृथ्वी पर गिर कर भृच्छित होजाती है ) 

वसुदंव--हाय ! 

एक वह छाती है जो अकुछा रही है छाछ को । 
एक यह छाती है जो ले जारही है छाछ को ॥ 


ऋकृष्णावतार ( ७० ) 
“हई'[)-फ9ैं-७ 
हे 

जो प्रिकोकीनाथ तुम्हारे यहां अवतरे हैं । साकार रूप वाले 
नारायण इस समय गोकुछ में गये हैं, परन्तु निराकार रूप 
वाले भगवान्‌ वहां भी मौजूद हैं ओर यहां भी प्रत्यक्ष दोरहे हें । 
तुम में और मुझ में जो चेतन्‍्य सत्ता है वह उन्हीं की तो है । 
इस पृथ्वी में, इस आकाश में जो रूप और नाम की अञान्ति 
है, उसके पर्दे में वेही तो हैं। भगवान्‌ जगदीश हैं और तुम 
जगदीश की जननी हो । जगदीश की जननी होकर इतनी मोह 
लीला तुम्हें शोभा नहीं देती :--- 

हो बड़भागिनि कि बाढूक रूप में भगवान पाये हैं । 

तुम्दारे हैं, तुम्हारे ही लिये पृथ्वी पे आये हैं।॥ 

जहां भी वे रहेंगे देवकी-ननन्‍्दन कहायेंगे । 

तुम्हारे नाम से संसार के संकट मिटायेंगे ॥ 

देवकी--अच्छा, अभी वे यशोदा-के पास पहुंचे या नहीं १ 

नारद--अब पहुँचने ही वाले हैं, महाराज वसुदेव के शरीर 
में इस समय महामाया का बल काम कर रहा है| मार्ग अत्यन्त 
सुगम होरहा है । 

देवकी--इस समय वे कहां हैं ? 

नारद--यमुना में | में अपने योगबल से बताता हूं, अ्रमुना 
में | यम्जुता चढ़ रही है, भगवान के चरणारविन्द का स्पर्श करके 


( ७१ ) श्रीकृष्णावतार 

कर्क 


थाही होजायगी | उस पार पहुँचते ही यशोदा की अटारी में 
तुम्हारी सम्पदा पहुँच जायगी । 
( फ़्लाट हटकर यह दृश्य दिखाई देता है ) 

देवकी--कही वह पापी कंस न आजाये ? 

नारद--नही वह इस समय अचेत निद्रा में है । महाराज 
बसुदेव जब यहां आ जायेंगे, तब उसे होश आयेगा । होश 
आते ही और पहरेदार की जबानी यहाँ के समाचार सुनते 
ही वह यहाँ दोड़ा आयेगा । 

देवकी--देवर्षि ! 

नारद--माता ! 

देवकी--एक बात पूछती हूं । 

नारद--पूछी । 

देवकी--भगवान्‌ संसार में बार घार अवतार लेकर आते 
हैं ओर संसार के पाप मिटाकर फिर चले जाते हैं। परन्तु 
संसार के पाप नहीं मिटते, वे फिर बढ़ जाते हैं । और इसी 
लिये फिर-बार बार भगवान्‌ संसार में आते हैं-इसका कारण 
क्या है ( 

नारद--मातेश्वरी, यह सृष्टि आवागमन की सृष्टि है | यहां 
प्रत्येक आणी आता है फिर चला जाता है। जब प्राणियों के 


श्रीकृष्णावतार ( ७२ ) 

चक$-[] >> 
आवागमन का तार नहीं टूटता तो प्राणियों के स्वामी का प्रारियों 
की रक्षा के लिये-आने जाने का तार कैसे टूट जायेगा ? 

देवकी--तब तो भगवान्‌ मी आवागमन के बंधन सें बँधे 
हुए है, यह समझा जायगा ? 

नारद--नही, भगवान्‌ में ओर प्राणियों मे इतना अन्तर है 
कि भगवान्‌ इस आवागमन की सृष्टि में आते हैं स्वतंत्र होकर 
ओर प्राणी परतन्त्र होकर (नेपथ्य में बाजे बजना और श्रीकृष्णचन्द् 
की जय सुनाई देना ) छो देवता बाजे बजा रहे हैं और जय 
जयकार सुना रहे हैं। यशोदा मैया के यहाँ भगवान्‌ पहुँच 
गये । महाराज वसुदेव यमुना के इस पार आगये | अब मुझे 
विदा करो | 

देवकी--अभी ओर ठहरो, उन्हें आ जाने दो । 

नारद--यह लो, सामने से वेही आरहे है। अब मुमे 
जाने दो | नारायण, नारायण । 

| नारद का जाना ] 

वसुदेव--( आकर ) प्रिये, लो उन्हें कुशल पूर्वक वहां पहुँचा 
आया और इस कन्या को यहां ले आया। 

देवकी--देखे | ( कन्या को गोद में लेकर ) आहा, कितती 
सुन्दर है | इसकी सुन्दरता भी संसार की सुन्दरता से अनेक 
अंशों में बढ़कर है । मालछ्स होता है कि सुन्दरता स्वयं कन्या 


( ७ट ) श्रीकृष्णावतार 
कर 
पर 

बनकर यशोदा के यहां जायी है | स्वयं मुवन-मोहिनी शक्ति 
भुवन मोहने को आयी है । आओ बेटी, में तुम्हें इस शेय्या पर 
सुलादूँ । और धोरे धीरे तुम्हारा पंखा मलूं ( शैब्या पर लिददर 
पंखा ऋद्धती है, चाणर आता है ) 

चाणूर--हैं ! यह काछाहछ केसा ? क्या आठवी सन्तान 
का जन्म होगया ? अभी राजाधिराज के पास यह समाचार 
पहुँचाता हूं ओर जेसा कि उन्होंने कह रक्खा है उसके अनुसार 
उन्हें छिवा कर छाता हूं । 

[ चाणर का जाना | 

वसुदेव--प्रिये ! देखी तुमने यह माया ? में जब गोकुछ से 
लौट आया तब इन पहरेदारों को होश आया । 

देवकी--यह सब उन्हीं छीलाधारी की ढीला है। वे संसार 
में आकर संसारियों की सी छीछा करते हुए भी इन छीलाओं 
से पृथक्‌ रहते हैं । अच्छा एक बात कहूं ? 

वसुदेव--कहो । 

देवकी--में इस छड़की को उस राक्षस के सामने रखना 
नही चाहती । मेरे छाछ को यशोदा पाले और में उसकी छड़ेती 
को मरवा डाढूं ? यह कैसा अमानुषिक प्रतिदान है ! यह्‌ कैसा 
स्वार्थ-पूर्ण अनुष्ठान है ! 


श्रीकृष्णावतार ( ७४ ) 

क्र 
वसुदेव--प्रिये, तुम्हारे हृदय में बड़ा वात्सल्य है। बड़ी 


कोमछता है । तुम यह नही समझती कि यह कन्या कन्या नहीं 
है, यह तो भगवान्‌ की महामाया है--जिसने भगवान्‌ की 
इच्छा से हमारी तुम्हारी रक्षा के वास्ते कन्या का रूप बनाया है । 
देवकी--कुछ भी सही, पर यह मुझे बड़ी प्यारी मालूम 
हो रही है | इसे देख कर यह माता अपने सब पुत्रों का वियोग 
भूल गयी हैः-- 
यह मां वह मां है जीवन भर जिसने तकढीफ उठायी है । 
एक दिन भी अपने बच्चों का मुख नहीं निरखने पायी है |! 
कन्या भी गोदी आयी है तो ऐसी होकर आयी है । 
जो बन्द क़साई घर में है जिसको तक रहा क़साई है ॥ 
[ कंस का प्रवेश | 
कंस--कहां है ? कहां है ? मेरे वाण का लक्ष्य, मेरी खड़े 
का आखेठ, मेरे क्रोध का भाजन, मेरी भूख का भोजन कहां है ? 
वसुदेव--( कन्या को इशारे से बता कर ) वह है, भूखे राक्षस, 
तेरी राक्षसी भूख का भोजन बह है । 
कंस---( कन्या को देख कर ) हैं यह तो लड़की है ! यह में 
क्या देख रहा हूं :-- 
अचम्भा है या जादू है, तमाशा हैया माया है | 
जिसे छड़का समझता था, वह लड़की बन के आया है ९ 


( ७* ) श्रीकृष्ण/वतार 

देवकी, देवकी यह छड़की कैसी ? क्‍या आकाशवाणी मूठी 
है ? या तुम दोनों की इसमें कुछ चालाकी है ? 

वसुदेव--हस आठों पहर आपके क्रेदी, हमारे ऊपर हर वक्त 
आपका पहरा, फिर चालछाकी कैसी ? 

कंस--तो कया सच मुच लड़की है ? आठवें गर्भ का फल 
यह लड़की है ? 


वसुदेव--जो कुछ है वह तुम्हारे आगे रक्‍्खी है । 

कंस---अच्छा तो यही मेरी खद्ड का निशाना बनेगी 
[ लड़की लेने को हाथ बढाता है ] 

देवकी--भैया, भेया, जो होना था वह हो गया, अब 
दया करों, यह कन्या तुम्हारा काल नहीं है तुम्हारी भाञी है, 
इसे क्षमा करो । 

कंस--कक्‍यों ? 

देवकी--यों कि माता का स्नेह नहीं मानता। आज तक 

जितनी कैप रच से क लीं बह कर 
जितनी सन्तानें उत्पन्न हुई सब तुमने छीन लीं, अब इसे जीने 
दो। माता की आंखों के आगे माता की इस पुत्री को जीने दो | 
इस छाड़छी को जीने दो । इस छड़ेती को जीने दो । 


कंस--ऐसा नहीं हो सकता । 


श्रीकृष्णावतार ( ७६ ) 
8» ]-9७७- 
देवकी--मैं तुमसे प्रार्थना करती हूं, में तुमसे भि्षा माँगती 
हूँ कि मेरी गोद सूनी मत करो । यह निर्दोषिनि है, इस पर दया 
दिखाओ । यह कन्या है, इसे अपने क्रोध की बलि न.बनाओ । 
कंस--देवकी, मौन हो जाओ:-- 
न आया डर से बह मेरे यह उसकी छाया आयी है । 
मेरी तल्वार से कटने को उसकी माया आयी है| 
देवकी--है यही स्व्रीकार तो पहले ये आखें फोड़ दो । 
इस गले को घोट डालो, यह कलेजा तोड़ दो ।॥ 
कंस--रहने दे, रहने दे, यह करुणा-कऋनदन रहने दे, ओर 
अपनी आँखों के सामने अपनी सन्‍्तान की आखिरी वलि देख- 
[ पत्थर पर कन्या को मारता है, कन्या उस के हाथ से 


छूटकर बिजली बनकर आकाश में पहुंच जाती है ] 
महासाया-- आकाश से ) 
व्यर्थ नराधम तू हुआ मेरे ऊपर छाछ । 
गोकुछ में है होगया, पेदा तेरा कारू ॥ 

[ आश्चर्य से कंस आवाज़ की तरफ़ देखता है, उधर सीन ट्रासऋर होकर 
भशोदा को भगवान्‌ के दुशन हाते है, देव-मण्डल्न से पुदष 
बरसते है और “श्रीकृष्णचन्द्र की जय” ध्वनि होती है । 
इसी आनन्द में धीरे २ यवनिका गिरती है ] 


ड्रापसीन 

[कंस का अवेश ] 


240०० माई पिक्ापाककपक, 


कंस--व्षो, बिजली, आँधी, अप्रि, महामारी और भूकम्प 
यह सब्र सिल्कर भी मुझे उतना कष्ट नहीं पहुँचा सकते-जितना 
कि आज एक छोटा सा बालक पहुंचा रहा है। मेंने भादों बदी 
अष्टमी से दस दिन पहले ओर दस दिन बाद-जन्म लेने वाले 
तमांस बाछकों को मरवा डाछा, परन्तु वही नहीं मरा जिसका 
सरसा मेरे जीवन के वास्ते एक आवश्यकीय कार्य समझा जा 
रहा है । ओह ! ठहर जा, प्रातः काछ के समय उदय होने वाले 
प्रीष्म ऋतु के सूच्य, मेघ मण्डल बनकर सें तेरे ऊपर छा जाडेँगा। 
सायंकालछ के समय श्रकट होने वाले पूर्णमासी के चन्द्र, राहु बन 
कर में ठुके मस जाऊँगा:---- 

तुके सुरछोक कहता है कि तू लीलावतारी है । 

तो मैने भी तुमी से शत्रुता करनी विचारी है।॥ 


श्रीकृष्णावतार ( ७८ ) 

बढ ३- [..] 2७8» 

जो तू उस छोक का सखामी, तो में इस छोक का स्वामी । 

प्रकट हो जाएगी कुछ दिन में कि किस की शक्ति भारी है | 

[ अक्रर का आना ] 

अक्रूर--महाराज ? 

कंस--कोन ? अक्रूर ? क्‍या खबर है ? 

अक्रूर--भहाराज, पूतना की तरह शकटासुर और दणावत्त 
को भी उस नन्दनन्दन ने यमलोक पहुँचा दिया। 

कंस--औओर ९ 

अक्रर--एक दिन यशोदा को अपने मुख में त्रिछोक 
दिखा दिया । 

कंस---और ? 

अक्रूर--यमलछाजुंन को नछ कूबर और मणिश्रीव बनाकर 
परम पद पर पहुंचा दिया । 

कंस--अरे यह तू मेरे शत्रु के समाचार सुना रहा है या 
उसके गुणानुवाद गा रहा है ? 

अक्रर--जो कुछ समझिये, पर अक्रूर आपको सब सच्चा 
हांल बता रहा है । 

कंस--यह तो सब पुरानी खबरें हैं । नई खबर क्‍या है ९ 

अक्रूर--नई ख़बर यह है कि वत्सासुर और बकासुर जो 
यहाँ से भेजे गये थे--- 


( ७६ ) श्रीकृष्णावतार 


सकक(-[.]-4 कक 


कंस---हाँ हॉ--- 

अक्रूर--उन्हें भी- 

कंस---उस बालक ने मार डाला ? 

अक्रूर--जी हाँ । 

कंस--ओह ! तो अब अघासुर को भेजो | अपने यहाँ के 
बड़े बड़े योद्धा अगर इस समय काम नहीं आयेंगे तो कब आयेगे? 

अक्रूर--एक बात कहूं राजन्‌ 

कस--कहोी । 

अक्रूर--आप अपने दुुभाव को सद्भाव में परिवर्तित 
कर डालिये । 

कंस--झुझ मे कोन सा ढुभोव है अक्रूर ? जब झुमे यह 
माल्म हो चुका है कि वह बालक मेरा काल है तो में तरह तरह 
के उपायों द्वारा उसे समाप्त कर देना चाहता हूं। क्‍या इसी से ने 
दुभावना वाला हो गया ! 

अक्रूर--आपका काछ बन कर जो पवित्र अवतार इस संसार 
में हुआ है, वह तभी तो हुआ जब आप के पापों ने इस स्वर्गीय 
भूसि को नरक-भूमि बना दिया, जब आपका अत्याचार 
भूमए्डछ से नभमणडल्ू तक छा गया । 

कंस---मेरा अत्याचार ? 

अक्रूर--जी हाँ आपका अत्याचार । 


श्रीकृष्णावतार ( ८० ) 

<छ8-4) 'फैक- 

कंस--क्या अब भी में अत्याचारी हूं 

अक्रूर--निस्सन्देह । 

कंस--इसका प्रमाण ? 

अक्रूर--श्सको प्रमाण उन माताओं की छातियों में है, 
जिनके बच्चे सौरी ही में आपने मरवा डाले हैं | इसका प्रमाण 
उस बुड॒ढे बाप के हृदय में है जिसे सद्‌उपदेश देने के अपराध पर 
आपने राजा से बन्दी बनाकर स्वयं उसके सिंहासन को सुशो- 
मभित किया है। और एक बात कह दूँ महराज ९ 

कंस--कहो न, वह भी कहा । 

अक्रर--जब आपका काछ गोकुछ मे नन्‍्द्‌ के यहाँ उत्पन्न 
हो गया है ओर आपको इस बात का विश्वास भी हो गया है, 
तो फिर आपने देवकी ओर वसुदेव को कारागार में क्‍यों डाल 
रक्‍्खा है ? क्‍या यह अन्याय नही है? कया यह अन्धेर नहीं है ? 

कंस--में ने तो वही किया था-आठवी सन्‍्तान उत्पन्न हो 
जाने के बाद उन्हें करागार से मुक्त कर दिया था। पर मुझे 
जब यह मारठ्म हुआ कि आठवी सन्‍्तान को उन्होने चाढाकी 
से गोकुछ पहुंचा दिया तो में ने फिर उन्हें कारागार में डाछ दिया | 
क्या यह अन्याय हुआ ? अक्ूर, तू जरूर मेरे शत्रु से मिला हुआ 
है, तू ज़रूर इस छड्ढा का विभीषण हो रहा है। यदि तू मेरे 


(४१ ) श्रीकृष्णाव्तः, 
कई-[ ]-फ०> 

विचारों का इसी तरह विरोधी रहेगा तो विभीषण की तरह 
छात मार कर में तुझे मधुरापुरी से निकाल दूँगा | 

अक्रूर---बदि ठुम विभीषण की तरह छात मार कर दझुमे 
सधुरापुरी से निकाल दोगे तो तुम्हारा भी रावण जेसा परिणाम 
होगा ! राजन, में तुम्हारा शत्रु नही हूं, मित्र हूं । मेरी आवाज 
सुनने में कड़वी हे परन्तु उसका फल मीठा है :--- 
पाप भी उतना करो खप जाय जो, अन्यथा डूबेगा लेकर पाप ही | 
बेठते जिस डाल पर हो जाके तुम, काटते हो फिर उसे क्यों आप ही ? 

कंस--जाओ, मेरी आज्ञाओ का पारन करो, मे तुम्हारे 
यह उपदेश नहीं सुनना चाहता । 

अक्रर---आह ! किसी ने ठीक कहा है :--- 

जसी हो होतव्यता, तैसी ही मति होय । 
भाग्य रेख के लेख को मेट सके नहिं कोय । 
[ जाना | 

कंस--निकम्मे ओर कायर जीव ! तू मेरी महत्वा-कांक्ता को 
नहीं समझ सकता। तू क्‍्या--सप्तद्वीप और नव खंड अगर 
एक तरफ़ हो जायें तो भी कंस अपने विचारों को नहीं बदल 
सकता :-- 


श्रीकृष्णावतार ( ८२ ) 
कद" [ ]- 9 


कु 


आग से लिपदूंगा मैं, खेलंगा में घनघोर से । 
विश्व के मस्तक पे चढ़ जाऊंगा अपने ज़ोर से |। 
मेरे भय से कांपता है स्वगे, पथ्वी मौन है। 
मैं हूं नारायण जगत्‌ का मुझ से बढ़ कर कोन है ? 


[ अस्थान ] 


'फााएक न्यक्क, श्र >*्जामए >ब्काकी 





श्रीकृष्णवतार 
( झई ) अब) 





! या. 
०. कद का 
हे दि क् | >ार्नशन?णिकफि ६२१० 
५ विद रे “म्स 


स्थान-- हन्दावन-यमुना तट 
“ना गकार-तत- 


[ “घुक कद॒स्ब--दृक्ष के नीचे एक शिलापर श्री क्ृष्णचन्द्र 
बैडे वंशी बजा रहे हैं, नारद दूर से उन्हें देख 
देखकर प्रेम--मग्न होकर गीत 
गा रहे हैं? ] 


<८६-(2:७- 
सारदु-- 


( गाना न० १३ ) 


बढ 29७७ 


जिनको पुनियों के मनन में नहीं आते देखा | 
हमने गोकुल में उन्हें गाय चराते देखा । 
हद नहीं पाते हैं अनहद में भी योगी जिनकी । 
तीर यम्रुना के उन्हें वंशी बजाते देखा ॥ 
जिनकी माया ने चराचर को नचा रक्‍्खा है । 
गोपियों में उन्हें ख़ुद नाचते गाते देखा ॥ 
जो रमा के हैं रमण विश्व के पति “राधेश्याम । 
ब्रज में आके उन्हें भाखन को चुरांते देखा ॥ 


*०७०७०७०७ | #ह। हा 


श्रीकृष्णावतार ( ८७ ) 


७8४-[] ७9 
श्रीकृष्णु--त्रह्मपुत्र ! 
नारद---भगवन ! 


श्रीकृष्श--आज आप इतने आनन्द में क्यों हैं 
नारद--मुर से पूंछ रहे हैं महाराज ? इस यमुना की 
लहरों से पूछिये कि आज वे इतनी उछछ उछक कर क्यो नाच 
रही हैं ? इस कदम्ब के वृक्ष की डालियों से पूछिये कि आज 
वे इतनी रहस रहस कर क्यों आपे से बाहर हुई जारही हैं ९ 
वंशीधर, आपकी इस वंशी की मनन्‍्द मन्द ध्वनि, प्राणीमान्न की 
श्वासों में रहती हैं । मुरली मनोहर, आप की जिस मधुर मुरदी 
की तान, जछू की तरब्जो में, वायु के झोकों में, बादछ की गरज 
में ओर बिजली की चमक मे अपनी चमत्कार रखती है-आज 
वही, इस वृन्दावन की भूमि पर, इन गोओं के बीच में, इस 
सेवक के सामने, जब प्रत्यक्ष होकर आसावरी बजा रही है- 
तो क्‍यों न सारा संसार एक बार आनन्द मे नहा जाय ? क्यों 
न॒चराचर में अछोकिक प्रेम समा जाय ९- 


गत हुईं बीणा, सुनी वंशी की गत जब आप की । 
राग छूटा, ध्वनि सुनी जब राग के आलाप की |। 
सप्त खर ने सप्त मण्डल ,से मिलाया तार है । 
लछोक में आछोक है, जग-जग रहा इस बार है | 


( ८रे ) श्रोकृष्णावतार 
<&-[.]4 ९७ 


श्रीक्ृष्ण--देवर्षे, मेरी इस बांस की बांसुरयी को आप 
अपनी वीणा ही का एक तार समझिये | इस की अंकार को 
उसी की एक भंकार समम्षिण । आप ही ने तो अपनी 
वीणा द्वारा इस नाद विद्या का प्रकाश संसार में फैछाया है. 
जिसका एक किड्न्चत्‌सा भाग इस ग्वाले के भी हाथ आया हैः-- 

बस रही तुम्हारी ही वीणा, मेरी इस तुच्छ बँसुरिया मे ! 
महिमा है महा तुम्हारी ही, मोहन की मधुर मुर्तिया मे ॥| 

नारद--नही, मेरी वीणा से जो विषय रद्द गया था, वह 
आप की वंशी ने पूरा करके दिखाया है। मैं जिस तत्त्व को 
जगव्‌ के छिये बता नहीं सका, वह आपने बताया है । कहिये- 
रामावतार में तो मादा और वीरता दिखाई, अब इस अवतार 
में भक्तो को क्‍या दीजियेगा ? 

श्रीकृष्श--वही, जिसका गौण रूप में अभी आपने सद्डेत 
किया है ? 

नारद--अथात्‌ ? 

श्रीकृष्श--प्रेम । 

नारद--और ? 

श्रीकृष्ण--ज्ञान। मेरे इस रूप की पहली अवस्था-पश्रेम,-वंशी 
को मधुर ध्वनि घर घर पहुंचायगी, और पिछली अवस्था-ज्ञान, 
गीता का प्रकाश प्राणियों को दे जायगी । 


श्रीकृष्णावतार ( ८६ ) 
##ई+[ ।+क- 


। 
नारद--तो फिर कंस आदि राक्गस किस तरह समाप्त होगे ९ 
श्रीकृष्ण---उतने समय के छिये वीरता काम सें छानी ही 
पड़ेगी । परन्तु वह इस जीवन की प्रधान वस्तु नहीं होगीः-- 
आज तो कुछ और ही आदश है, 
आज अपना और ही कुछ छक्ष्य है ! 
विश्ववासी जान हों इस बात को, 
विश्व में उन सब का क्या कत्तेव्य है ? 
नारदू--धन्य लीलछाधारी, जो चाहे सो लीला कीजिये । 
आप सबं-शक्तिमान्‌ हैं। सामथ्यवान्‌ हैं । अच्छा अब मुमे 
आज्ञा 
श्रीकृष्ण--जाएंगे ? अच्छा, में भी अब अपनी राधा से 
मिलना चाहता हूं । देवर्षे, त्जमूसि में जन्म लेकर--ननन्‍्द यशीदा 
के यहां पछकर-इन गोओं को चराकर-इस कदम्ब के नीचे 
बेठकर-इस यमुना में न्हां कर-मैं आज गोकोक और शेष 
शेय्या को भी भूल सा गया हूं । 
नारद---यह आप क्या कहने लगे दीमानाथ ? 
श्रीकृष्श---ठीक कह रहा हूं मुनिराज। आप क्या ब्रह्मा 
ओर' इन्द्रादि भी शीघ्र ही मेरे इस चरित्र को देखकर धोखे में 
आजाएंगे । में जानता हूँ और कोई नहीं जानता कि राधा मेरे 
इस जीवन का सार है, राधा मेरी इस लछीछा का आधार है, 


(८७ ) श्रोकृष्णावतार 
शा अं क 

मेरी वंशी अब उसी को बुढाना चाहती है | मेरी मुरछी अब 

उसी का राग गाना चाहती है:- 
राधा मेरे जीवन का धन, राधा मेरे सुख का धाम । 
राधा को जो आराधेगा, वाधा का न रहेगा काम ॥| 
पहले उसका, पीछे मेरा छोग जपेंगे ऐसे नाम । 
राधामाधव, राधामोहन, राधावल्छभ, राधाश्याम ॥। 
नारद--ब्रिभुवननाथ :- 
तुम्हारे खेल न्यारे हैं, अनोखे तुम खिलेया हो । 
कभी गोछोक में थे, आज गोकुछ के बसेया हो ॥ 
किसी दिनथे अवधपति, इस समय त्रज के कन्हैया हो । 
घलुंष तब हाथ में था, बांसुरी के अब बजैया हो ॥ 
अंगम लीला है लीलाधर, बड़े लीछावतारी हो । 
तुम्दें बह जान सकता है, कृपा जिस पर तुम्हारी हो । 


€ नारद का जाना, भगवान्‌ श्रीकृष्ण 
का बंशी बजाना, जिसकी आवाज़ 
सुनकर राधा जी का आना ) 


राषा--धन्य बांस की बॉसुरी, धन्य रसीली तान । 
बींध दिया सारा हृदय, खींच रही है प्रान | 
श्रीकृष्य--राघे ! 


राधा--श्याम ! 


श्रीकृष्णावतार ( झूम ) 
<&8ग ) -फ्रेके 
श्रीकृष्श--बादछ का एक एक डुकड़ा, दूसरे दूसरे टुकड़ों 
से टकरा कर, फिर गरज उठा। कद॒म्ब का एक एक पत्ता, 
दूसरे दूसरे पत्तों से छिपट कर, फिर शीतल सन्द और सुगन्धि 
वाली वायु का खिलोंना बन गया । यह सब क्या होरहा है, 
मेरी राधिके ? 
राधा--क्या होरहा है ? घनश्याम बोल रहे हैं | घनश्याम 
कुछ बरसा रहे हैं | चातकों के बन्द स्वाति की बूंदों का पान 
करके अपनी अपनी प्यास बुमा रहे हैं। ओह ! यह कैसा 
मिठास है ! यह कैसी शान्ति है ! यह कैसा स्वर है ! यह कैसा 
राग है! जिस का आनन्द्‌ इस हृदय ही में नहीं सारे त्रद्मार्ड 
में व्याप्त हो हा है । 
श्रीकृष्श--अरसानेवाल्ली | वह सुधा बरसाने वाली तुम 


हो या में? 
राधा--तुम भी ओर में भी । में भी और तुम भी ।:--- 
में तुम में लय जब कर डाला तो दूर दुई का नाता है । 
में तुम में हूं तुम मुझ में हो, बस एक स्वरूप दिखाता है ॥। 
श्रीकृष्ण--बृषभानुकुमारी, तुम्हारा यह दिन प्रतिदिन बढ़ने 
वाला अम-जिस पद पर पहुंच गया है-उसे अवछोकन कर में 
कुछ कहना चाहता हूं । 


€ ८६ ) श्रीकृष्णवदार 

राधा--कहिये । 

श्रीकष्ण--नाराज़ तो न होगी ? 

राधा--अपने मनमोहन से ? अपने जीवन-धन से १ 

श्रीकृष्श--क्या अनन्य प्रेम करती हो ? 

राधा--इसका उत्तर सूथ्य की किरण देंगी । 

श्रीकृष्श--क्या अगाध स्नेह रखती ही? 

राधा--इसका उत्तर यमुनों की लहरें देंगी। 

श्रीकृष्श--तो उसी भ्रेम के नाते-- 

राधा--हाँ हाँ - 

श्रीकृष्श--अपने श्रेमी की इच्छा से- 

राधा--कक्‍्या करूँ ? 

श्रीकृष्श--अपने श्रेम को छुपा दो । 

राधा--नही-अब वह नहीं छुपाया जा सकता | संसार को 
समझा दो कि पति ओर पत्नी के नाते का प्रेम ही प्रेम नहीं 
है। प्रेम के और भी बहुत से रूप हैं। में अपने प्राणप्यारे से 
प्रेम करती हूँ--उस तरह का, जिस तरह का श्रेस पूर्णमासी के 
चन्द्रमा को देखकर समुद्र की छहरें उससे करती हैं । 

श्रीकृष्श---और ९ 

राधा--जैसा प्रेम, सावन भादों के बादलों को देखकर, 
मोरों की पंक्तियाँ उनसे करती हैं । 


, श्रीद्र ष्शावतार ( ६० ) 

ड् 
श्रीकृष्श--और ? 
राधा--ओर मेरे प्रेम की पूरी व्याख्या सुनना चाहते हो 
माधव ? अच्छा तो और सुनो । मेरा प्रेम वैसा प्रेम है जैसा 
कि एक कवि की मनोबृत्ति कविता के अलुंकार से रखती है । जैसा 


पर 


कि एक हिन्दू-नारी पव्व के दिन किसी तीथ से रखती है। 


श्रीकृष्श--धन्य बाले, तुम्हारी इन्हीं बातों ने इस माधव 
का बावलछा बना दिया है । 


राधा--या उस माधव ने इस राधा को बावकी बना 
दिया है | 
( ललिता विशाखा आदि गोपियों का प्रवेश ) 


गाोपियाँ--- 
(५ गाना न० १४ 2 
गगरी ठलक न जाय गोरी । 
जगुना के तीरे, चलो सब धीरे, भोरी भोरी ब्रज छोरो । 
लचके न गुरिया,पतली कमरिया, छोड़ो सखी ऋकमोरी |! 


लग आह चक 

ललिता--ओहो ! यह तो यहां खड़ी हैं, जल की भरी हुई 
गगरी वहां यमुना के किनारे बाट निदहार रहीं है ! 

विशाखा--अजी इस मुरठी के आगे उस गगरी की कोन 
सुनता है ? 

ललिता--नट्वर, तुम बड़े नटखट हो, हम जछू भरने जिस 
घाट पर आया करती हैं उसी घाट के मार्ग में नित्य मिल जाया 
करते हो और हमें सताया करते हो । 

श्रीकृष्ण--मैं तुम्हे सताया करता हूं? कदापि नहीं । में तो 
इन गोओं के दूध को बलवान्‌ ओर मीठा बनाने के लिये यहाँ 
बेठा बेठा अपनी वंशी बजाया करता हूं । 

विशाखा--गौओ का नाम क्यों लेते हो ? यूं कहो कि वंशी 
बजा बजा कर त्रज छलनाओं को बुलाया करता हूं । 

श्रीकृष्श--देखो जी, में तुम किसी से भी कुछ नहीं कहता 
हूं । यहाँ बेठा बेठा अपनी बंशी बजाता हूं । इस पर तुम मुमे 
और मेरी वंशी को बार बार ठोका करती हो। वंशीधर, 
मुरलीधर, इत्यादि नाम ले ले कर मुझे छेड़ा करती हो । तुम्हारी 
यह बातें अच्छी नहीं । में यदि तुम से कुछ कहूंगा तो तुम रिसिया 
जाओगी, और यशोदा मैया के पास उलहना लेकर पहुँच 
जाओगी । 

राधा--मोहन,तुम यह मुरल्िया बजाना छोड़ दो । 


श्रीकृष्ण वतार ( ६२ ) 

है 
श्रीकृष्श--मैं तो इसे छोड़ना चाहता हूँ । पर क्या बताऊँ, 
ये ही मुझे नहीं छोड़ती । 
राधा--कयों ? 
श्रीकृष्ण---यों कि जिस समय तुम मेरे पास नही रहती हो, 
उस समय ये ही मेरा जी बहलाया करती है। यह मेरी 
उपराधा है । 
छक्षिता--- राधा से ) लो सखी, तुम्हारा भाग बांट लेनेवाली 
एक और बड़भागिनी पेदा हो गयी । 
विशाखा--हाँ देखो ना, ज़रा सी बांस की बंसुरिया, हमारी 
गधा रानी की बराबरी करने लगी । 
लछलिता--बराबरी क्या, वह तो इन से भी बढ़ गयी | जब 
देखो तब बिहारी जी के मुंह से ही छगी रहती है । 
विशाखा--ओर कलेजा खींच लेनेवाले बोल बोलती है ;-- 
है नही बाँस की बैंसुरी यह, त्रज बनिताओं की बेरिन है । 
प्रियवम के अघरों से छग के, बन बेठी सदा-सुदागिन है | 


राधा--अच्छा सच सच बताओ श्यामसुन्द्र, तुम इस का 
बजाना क्‍यों नहीं छोड़ते ? 

श्रीकृष्ण---यों कि यशोदा मैया साखन बहुत खिला दिया 
करती हैं। मैं इसे बजा बजा कर उसे पचाया करता हूं। 


( 8३ ) श्रीकृष्णावतार 

8 
श्वासों के उतार चढ़ाव की क्रिया से अपने शरीर को स्वास्थ्य का 
लाभ पहुंचाया करता हूं । 

छूलिता--छो, वंसीधर तो बेद्यराज भी हैं । 

विशाखा--अजी, योगिराज भी हैं 

राधा--सखी, में इनकी वंशी किसी दिन चुरा छूंगी । 

छक्षिता--यह किसलिये ? 

राधघा--इसलिये कि इस वंशी ने मेरा मन चुराया है । 

विशाखा--वंशी ने मन चुराया है या वंशीधर ने लुभाया है? 

श्रीकृष्श--गोपकुमारियों, यह क्‍या चोरा चोरी की बातें 
कर रही हो? किस को चोर बता रही हो ? 

ललिता---तुम्हे । तुम ने हमारी राधा रानी का मन 
चुराया है । 

श्रीकृष्ण---या तुम्हारी राधा रानी ने मेरा मन चुराया है ९ 

विशाखा--सखी चलो, इन से कोई जीत नहीं सकता । 

छकिता--( गधा से ) हां चलो, बड़ी देर होगयी । 

( ललिता विशाखा का जाना ) 
राघा--मोहन ! 


श्रीकृष्ण--मोहिनी | ( ललिता विशाखा का वापस आना ) 


लक्किता--ओहो, तुम तो यहीं खड़ी रह गयी ९ 
राधा---इस माधवीलता में ज़रा साड़ी उछक गयी थी। 


श्रीकृष्णावतार ( ६४ ) 

विशाखा--बलिहारी, बलिहारीः-- 


सखियों को चाह चढाती हो, वह कहो चाह जो मन में हो । 
प्यारी साड़ी का नाम न छो, इस समय तुम्हीं उलमन में हो ॥ 


( गाना न० १४५ ) 
सखिया--- 
धीरे धीरे चलो न राधा प्यारी । 
सदा मतिवारी रही हो, काहे मतवारी भई हो ! 
गई मति मांरी १ धीरे धीरे चलो न राधा प्यारी | 


राधा-- 
परत काँकरी तनिक सी, होत जिया बेचेन । 
वे व्याकुल केसे जियें, मिन नेनन में नेन॥ 
सखियाँ--- 
अजी यह गेल छोड़ो ना, भट्ट बड़ी बेर बढ़ो ना ९ 
सुनो सुकुमारी । धीरे धीरे चलों न राधा प्यारी । 
( लक्तिता, विशाखा, और राधा का जाना ) 
श्रीकृष्ण---गयी, प्राणेश्वरी राधा गयी, तो वंशी, प्यारी वंशी 
छुम दूसरी तान बजाओ और ग्वाछ बालों को बुछाओ | 
[ बंशी बजाना, ग्वाल बालों का आना ] 

सब---जय, वंशी वाले की जय | 

श्रीदामा--देखों मुरलीमनोहर, यह मनसुखा बड़ा उत्पादी 
होगया है | गोपियाँ जब यमुना नहाने जाती हैं. तो उनके घरों 
में घुस जाता है ओर माखन चुरा चुरा कर खा जाता है । 

श्रीकृष्श--खाने भी दो, माखन चीज़ ही ऐसी है । उसके 
खाने में बड़ा स्वाद आता है । 

भीदासा--पर चुरा कर खाना तो महापाप समझा जाता है । 

मनसुखा--खाने की चीज़ को चुराना महापाप नहीं 
कहलाता है। और फिर हम चोरी कब करते हैं ? हम तो 
केवल सूने घर में जाकर, मटकी में से थोड़ा सा माखन निकाल 
कर, चख लिया करते हैं | अगर इसीलिये हम चोर हैं तो हमारी 
राय में सारा संसार चोर है । वे गोपियां भी चोर हैं जो गैयों 
के बछुड़ो से दूध चुराया करती हैं, अपने आप सारा दुह 
लिया करती हैं, उन्हे नाम मात्र पिछाया करती हैं । 

श्रीकृष्ण---ठीक है । ठीक है। 

मनसुखा--वे दूध बेचने वाली भी चोर हैं जो डेढ़ पाव दूध 
में ढाई पाव पानी मिलाया करती हैं और दाम सेर भर के ले 
जाया करती हैं । 

श्रीकृष्श---कह्े जाओ, कहे जाओ, हारना मत । 


श्रीकृष्णअव॒तार ( &६ ) 

मनसुखा--नहीं, हारेंगे कैसे ? अद्या ने दक्ष को प्रजापति 
बनाते समय-उस में कितनी योग्यता है-इस बात को चुराया था । 
विष्णु ने नारद-मोह की लीला में-वह राजकन्या मेरी माया है, इस 
रहस्य को चुराया था । शह्लुर ने सीता का रूप बनाने के अपराध 
में, सती को त्यागते समय-उन से अपने मन के भाव को चुराया 
था । कवि, कविता को चुराते हैं। विद्यार्थी, पुस्तको को चुराते 
हैं। चतुर, दूसरों के विचारों को चुराते हैं। प्रेमी, अषनी प्रेमिका 
के मन को चुराते हैं। तो हम तो केवछ माखन ही चुराते हैं । 

श्रीकृष्श---जय हुईं । मनसुखा तुम्हारी जय हुई । 

श्रीदामा--क्यों न इनकी जय होती, जब इन की जय का 
निर्यय करनेवाल्ा भी एक चोर हो ? 

विशाल--पूरे माखनचोर तो यही हें। चोर के साथी 
सवा चौर। 

मनसुखा--अच्छा, हम तो माखन चुराते हैं । और तुम 
कुछ नहीं घुराते हो ? 

श्रीदामा--हम क्या चुराते हैं ९ 

मनसुखा--तुम अपने पेटों को चुराते हो। सुनो, जब 
ग्वालिन मठकी भर कर लाती है, तो तुम्हारी जीम उस में का 


थोड़ा सा माखन खाने को नहीं छपलपाती है? पर अण्टी में 
दास न होने के कारण तबीयत मर जाती है । 

श्रीदामा--हां, हम तो बिना दाम दिये माखन नहीं खाते । 

मनसुखा--तो ठुम मूखे हो, तुम समझते हो कि माखन 
दामों की वस्तु हैं ? अरे वह बिना दामों की वस्तु है, ओर सब 
की वस्तु है । 

श्रीदामा--यह केसे ९ 

मनसुखा--यह ऐसे कि माखन बनता है दूध से, ओर दूध 
बनता है उस घास से-जिसे गाय खाती है । वह घास पृथ्वी 
माता की सम्पत्ति कहछाती है । और पृथ्वी माता सब की 
सम्पत्ति समभी जाती है । 

श्रीकृष्ण--है कोई ऐसा जो इस बात का खंडन करे ? मेरे 
प्यारे सखाओ, माखनचोरी की छीछा में मनसुखा अपराधी 
नहीं है, में अपराधी हूं। मेंने ही उसे आज्ञा दी है कि ऐसा 
करो । 

श्रीदामा--हैं ! तुमने आज्ञा दी है ? 

श्रीकृष्ण--हां, मैंने आज्ञा दो है। में नहीं चाहता कि गौ 
का दूध, दही ओर माखन बेचा जाय । 

श्रीदामा--यह किसलिये ? 

श्रीकृष्य---यह इसलिये कि यदि यह वस्तुएं बिकने छग 
जायेंगी तो घर घर गौ-पालने का जो सनातन नियम है वह 
बिगड़ जायगा। 


श्रीकृष्णञ्रद॒तार ( &८ ) 

श्रीदामां--फिर आपने यह बात गोप गोपियों को क्‍यों नहीं 
समझायी ९ 

श्रीकृष्श--समझायी । पर उनके ध्यान ही में न आयी । 
तब हम ने मनसुखा को अगुआ बनाकर माखन चुराने की चाह 
चलायी | 

श्रीदामा--कक्‍्यों ९ 

श्रीकृष्ण--यो कि हमारा स्वभाव ही ऐसा है। पहले प्रेम 
से समझाते हैं। अच्छी तरह ज्ञान कराते हैं। फिर भी सानने- 
बाला हमारी बात को नहीं मानता तो दण्ड-नीति काम में 
लाते हैं । बाठ सखाओ, तुम॒ सब के छिये आज मेरा खुला 
हुआ सन्देश है-कि माखन खूब खाओ । चोरी से मिले चाहे 
बरजोरी से मिले, जितना भी खा सको खाओ | तुम्हें भूछ न 
जाना चाहिये कि कंस, रोज़ गोकुछ के बालकों को अपने राक्षसों 
द्वारा पकड़वाता है ओर वध कराता है। मेरे साथियो, तुम्हें 
माखन खा खाकर इतना बरूवान्‌ बनना चाहिये कि उसका 
भेजा हुआ कोई राक्षस यदि तुम्हारी तरफ़ शक उँगली उठाये तो 
तुम उसका सारा हाथ मरोड़ डालो । वह अगर बुरे भाव से 
ज़रा सा भी सिर उठाये तो तुम उसका सारा सिर तोड़ डाछो । 
इस शक्ति का दाता गौ माता का दूध, दही और सक्‍्खन है । 
हमारा यही भोजन है:--- 


( ६६ ) श्रीकृष्णावतार 
#ऊई- [_]-कऋ 
गाय हम छोगों को बलवान किया करती हैं । 
घास खुद खा के हमें दूध दिया करती है ॥ 
धम्म यह अपना है, शुण गायें गऊ माता के । 
प्राण भी देदें जो काम आयें गऊ माता के ॥ 
श्रीदामा-- एक बात पूछ श्यामसुन्दर ? 
श्रीकृष्श--पूछी । 
श्रीदांसा--हम भारतवासी गाय को माता क्‍यों कहा 
करते हैं ९ 
श्रीकृष्श--इसलिये कि वह हमें दूध, दही और माखन 
दिया करती है | इसलिये कि हमारा देश कृषि-अधान देश है। 
उसके बछड़ों छ्वारा हमारी खेती हुआ करती है । सुनो, हम 
भारतवासी जिस साता के उदर से जन्म लेते हैं उस माता 
को तो माता मानते ही हैं, उसके अतिरिक्त और भी हमारी क्‍ 
कई माताएं हैं । 
श्रीदामा--वह कोन कोन ? 
श्रीकृष्श--माता के उद्र में नव सास रहने के बाद हम 
जिस भूमि की गोद में पहली बार आते हैं, उस जन्म-भूमि को 
भी अपनी माता मानते हैं| वह हमारी दूसरी माता है:- 
“जननी जन्मभूमिश्र स्वगोदपि गरीयसी” | 
श्रीदाम।>-उसके बाद ? 


श्रीकृष्णवतार (१०० ) 
घर []%क- 
श्रीकृषण--जिस माता की कोख से हमने जन्म लिया है, 
वह तो हमें तीन चार वर्ष तक ही दूध पिलाया करती है, 
परन्तु आजन्म हमें दूध पिछा पिछाकर पारने वाली हमारी 
तीसरी माता है गोमाता । 
श्रीदामा--ओर फिर ९ 
श्रीकृष्श--मृत्यु के पश्चात्‌ मोक्ष दिलाने वाली, हम हिन्दुओं 
की चोथी माता गह्डा या यमुना है जो जीवन भर माता की 
तरह हमें न्हिलाती है भोर अन्त में परम धाम पहुंचाती है । 
श्रीदामा--धन्य प्रभु, आपके इन उपदेशों से आज हम 
कतारथ होगए | आज से हम इन सब माताओं को माता मानेंगे । 

बोलो जन्मदाता माता कौ--- 
सब--जय । 
श्रीदामा--जननी जन्मभूमि कौं-- 
सब--जय । 
श्रीदामा--गोसाता की- 
सब---जय । 
श्रीदामा--गड्भा ओर यमुना माता की-- 
सब--जय । 


( बलराम का प्रवेश ) 


( १०१ ) 39/45/000४ 
कं [9०8० 
| 

बलराम---कन्हैया ! तुम यहां सखाओं के साथ मौज जड़ा 
रहे हो, उघर नहीं देखते क्‍या हो रहा है ? 

श्रीकृष्श--क्या होरहा है भैया बलछदाऊ ? 

बलराम--एक अजगर तमाम ग्वाल बालों को अपनी श्वास 
से खीच कर खाये जारहा है । 

श्रीकृष्श--चछो सखाओ चढो, अपने भाइयों को इस 
कष्ट से बचाओ । 

श्रीदामा--तुम भी तो चढो कान्हा ? 

श्रेकृष्ण--हां में भी चलता हूं। ( स्वगत ) माल्ठम होता 
है कि अजगर के रूप में कंस का भेजा हुआ यह अपघासुर 
है। अच्छा में भी इसकी श्वास से खिचकर इसके पेट में 
जाऊँगा और फिर पेट फाड़ कर सब ग्वालबालों के साथ बाहर 


आजाऊँगा । 
( सब का जाना अक्या का आना ) 


अह्या--इस माखनचोर की छीला ने मुझ ब्रह्मा को भी 
भ्रम में डाठ रक्खा है । नारद कहते हैं कि यह सच्िदानन्द हैं। 
उनका यह कथन समझ में वहीं आता है । अच्छा परीक्षा करूँ । 
इन गइईयों के बछंड़ों का हरण कर ल। 
€ ब्रह्मा जी उस जगह की गायों के बछड़ों 


का अपनी माया द्वारा हरण करते हैं, 
श्रीकृष्ण खाल-बालों के साथ आते हैं ) 


ओऔऊृष्णादतार ( १०२ ) 

श्रीदामा--श्यामसुन्दर, गइयों के बछड़े कहाँ गये । 
श्रीकृष्ण--इधर उधर कही चर रहे होगे । मे अभी वंशी 
बजाकर बुछाता हूं । ( स्वगत ) अघासुर को मारकर आया तो 
यहां ब्रह्मा ने मेरी परीक्षा के छिये यह कौतुक रचाया-कि 
गइयों के बछड़ों को ही त्रद्मछोक पहुँचा दिया ।अच्छा, में अब 
अपने रूप मे से बछुड़ों के अनेक रूप बनाता हूं और ब्रह्मा जी 
का अज्ञान मिटाता हूं । 
[ वंशी बजाना बछुडोंका आना ] 
श्रीदामा--बोलो श्री कष्णचन्द्र की जय । 
ब्रह्मा--( आकर स्वगत ) हैं यह कैसा आश्रय है ! मैंने जिन 
बछड़ों का हरण किया था वे सब ब्रह्मछोक में हैं ओर यहाँ उसी 
प्रकार के ओर उतने ही दूसरे दिखाई दे रहे हैं । परीक्षा हो 
गयी । सब्चिदानन्द, तुम यथाथे में सबचिदानन्द हो । 
श्रीकृष्श--मनसुखा ! तुम इन सब सखाओं को साथ 
लेकर उन गोपियों के घर जाओ जो आज ब्राह्म मुहरते से पहले 
ही यमुना नहाने आयी थीं। उनसे कहना कि रात्रि के तीसरे 
पहर यमुना में नग्न नहाना अजुचित है, वह समय वरुण देव 
के सोने का है। यदि वे तुम्हारा कहना नहीं मार्नेंगी, तो फिर 
में उनके चीर हरण करके, उन्हें छण्जा दिछाऊँगा। दुण्ड-नीति 
काम में लाउऊँगा | 


( १०३ ) श्रीकृष्णावतार 

मनसुखा--जो आज्ञा बिहारी जी की, चछो भेया चढें। 
[ ग्वाल बालों का जाना, अह्या जी का प्रकट होना ] 
ब्रह्मा--क्षमा, क्षमा, सबिदानन्द क्षमा | मुझ्त से बड़ा 
अपराध हुआ जो मेंने परीक्षा के हेतु आपकी गइयों के बछाड़ों 
का हरण किया । परन्तु आपने तत्काल ही अपना चमत्कार 
दिखाकर मुझे छज्जित कर दिया | यह उचित ही हुआ। 
श्रीकृष्ण--स्वयम्भू , यह सब खेल तो होते दी रहते हैं । 
एक बात आप से कह दूँ। मेंने स्वयं जब गो माता के अनेक 
बछुड़ी का रूप बनाया, तो गो माता को जो में माता मानता 
था, वह नाता और भी दृढ़ होगया | इसलिये आज से गौ 
माता सारे देवताओं की भी माता हुईं। उसके शरीर में सारे 
देवताओं का निवास आज में तुम्हारे द्वारा संसार को दिखाता हूं । 


गो-माता का महत्त्व सारी सृष्टि को बताता हूं । 
[ उस गाय का दशन, जिसके श्रत्येक अज्ञ में 
देवताओं का निवास दिखाई देता है] 





श्रीकृष्णावतार ( १०४ ) 





[ चाखणर के साथ कंस का अवेश ] 


कंमकु००--पु॥ मर किलिंपासअ०सन्हीक 


कंस--आखिर यह बात क्‍या है कि जो योद्धा उस ग्वांले 
को पकड़ने के लिये गोकुछ जाता है, उसका मृतक शरीर ही 
मथुरा में छोटकर आता है । 

चाणूर--महाराज, गोकुछ के तमाम छोकरो ने अपना एक 
दर संगठित कर रक्खा है । उस दुहू का वह ननन्‍्द-नन्दन नेता 
है । यदि यह दल इसी तरह दिन अ्रतिदिन बढ़ता रहा- 

कंस--तो ९ 

चाणूर--तो गोकुछ एक स्वतन्त्र राज्य बन जायगा । 

कंस--ओर उस राज्य 'का राज़ा ९ 

चाणूर--वह नन्‍्दुछाछा कहलायगा । 

कंस--तो तुम सब से पहले ग्वाढों के उस दछ ही में 
. कूंद क्‍यों नहीं पेदा करते ९ 


श्रीकृष्णावतार ( १०६ ) 

मनसुखा--क्या आप की आंखों में नज़ले का पानी उतर 
आया है ९ हम दोनों गोपकुमार हैं। वह लड्डू पेड़े कहां हैं ! 

कंस--केसे लड्डू पेड़े ? 

मनसुखा--( म्ृशिक के चपत मार कर ) क्‍यों बे ? तू ने ता 
कहा था कि न्योता है ९ 

श्रीदामा--कुछ सगाई ब्याह की भी चचो की थी । 

मनसुखा--दान दक्षिणा भी देने की बात थी। अब समझ 
मे आया कि इस चाल से तू हमे इस नराधम के सामने ले आया। 
अच्छा बे चौकोर चोखटे | तुके भी बन्दर का नाच न नचाया 
हो तो मनसुखा नाम नहीं। अब कभी गोकुछ में आना ? चलो 
श्र।दामा । 

कंस--ठहरो, बालकों ठहरो। यहां तुम्हारे लिये लड्डू पेड़े भी 
हैं, सगाई ब्याह भी है, दान दक्षिणा भी है, ओर-कुछ ओर बड़ी 
बड़ी, चीजें भी है । 

मनसुखा--वे बड़ी बड़ी चीज़े क्‍या हैं ? भेंस भैंसे ? मैंस 

भेसे तो यमराज के वाहन समझे जाते हैं । हम तो ग्वाले हैं । 
गौयें चराते हैं । गौओं का दूध, दही और माखन खाते हैं और 
ऐसे २ मुदारों की खोपड़ी पर तबला बजाते हैं ( सुशिक के चपत 
मारता है। ] 


( १०७ ) श्रीकृष्णावतार 
कए'[] -#क- 
यह देखो ग्वालों के खेल । तागड़ दिल्ना नागर बेल ॥ 
( भाच कर ) तागड़ दिन्ञा नागर बेल । तागड़ दिल्ला नागर बेल ।। 

कंस---तुम बड़े उत्पाती हो ? 

मनसुखा--बड़े उत्पाती तो पच्चीस वर्ष की उम्र में होगे । 
अभी तो छोटे से उत्पाती हैं । 

कंस--अच्छा यह हँसी दिल्‍्लगी जाने दो, और में जो 
कहता हूं वह सुनो । 

मनसुखा--कहिये । 

कंस---अगर तुम उस कृष्ण कन्हैया का साथ छोड़ कर 
मेरे दबोर में आजाओ तो में तुम्हें नये नये पद, नये नये पदक, 
ओर नयी नयी पदवियां देकर निहाल कर दूंगा । 

मनसुखा--रहने दे अपने पद, पदक और पदवियाँ । उन को 
तो अब कोई इंधन उपलों के भाव में भी लेने को तैयार नहीं । 

कंस--तो तुम्हें युवराज बना दूंगा। 

मनसुखा--अरे हम गद्दी पर बैठ कर राज करने वाले को 
तो कम-हीन समझते हैं | हमारा राज बृन्दाबन की हरी हरी 
घासों का मेदान है। और हमारी राजगहदी यमुना का किनारा है । 

कंस---तो तुम मेरा कहना नहीं मानोगे ? 

मनसुखा--कभी नहीं । 

कंस--डउस कृष्ण कन्हैया का साथ नहीं छोड़ोगे ? 


श्रीकृष्णावतार (१०८ ) 
<छई"_] "डक 
मनसुखा--खबरदार, जो यह बात फिर अपने मुख से 
निकाली । तू हमें क्‍या देगा ? हमारा ब्रजबिहारी तो रोज़ हमें 
गइयों का ताज़ा ताज़ा मक्खन खिलाता है । रोज़ हमें वंशी की 
मीठी २ तान सुनाता है । हम ओर उसे छोड़ दें ? असम्भवः- 


सूय चाहे धूप से सम्बन्ध अपना तोड़ दे । 
भूमि चाहे आप क्षण में अपना आपा फाड़ दे ॥ 
पर नही यह बात होसकती है तीनों काल में । 
गवाछू का बच्चा, कन्हैयालार अपना छोड़ दे ॥ 


कंस--( भ्रीदामा से ) क्यो ९ तुम केसे चुप हो ? तुम्हारी 
भी कया यही राय है 
श्रीदामा--होँ, कुछ इससे भी बढ़ी चढ़ी हुईः- 


' बर्छी चले तल॒बवार चले, तीर भी चछ जाय । 
कोल्ड में चहे कोई मेरी देह को पिल॒वाय ॥ 
हर एक तन कि अस्थि उचारेगी कृष्ण ! कृष्ण !! 


[#] 


मर कर भी मेरी राख पुकारेगी कष्ण ! कृष्ण !! 
कंस--तो तुम दोनों मरने के लिये तैयार हो जाओ । 
मनसुखा--हाह्महाहाहाहाहाहा । 
कंस--कक्‍्यों हंसते क्‍यों हो ९ 
[ जाना ] 


( ६०६ ) श्रीकृष्णावतार 


(कई [पक 


किक 


मनसुखा--इसलिये हँसते हैं कि एक ऐसा आदमी जो 
खुद मरा हुआ है दूसरे को मारना चाहता है । 
कंस--तो क्या में मरा हुआ हूं ? 
मनसुखा--ओर नहीं तो क्या ज़िन्दा हो ? पूछी गोकुछ के 
एक एक बच्चे से | पूछो अपनी प्रजा के एक एक समझदार 
आदमी से । पूछी इस पवित्र देश के एक एक ब्राह्मण ओर 
साधु से । पता चल जायगा कि तुम जी रहे हो या मर चुके । 
कंस--अरे अभी में जिन्दा हूं । 
मनसुखा--तो आगे किसी दिन मर जाआगे। अच्छा, 
तुम मर कर जब श्रेतछोक पहुंचो तो ग्वालबालों के बाबा दादाओं 
की उन आत्माओं को जो उस छाक में हो, यह सन्देश सुना 
देना कि गोकुछ मे ग्वाल बार आजकल बड़े आनन्द में हैं । 
कंस--ठहर तो जा बकवादिये। 
मनसुखा--सुनो साहब | तुम मरने वाले हो में मरने वाले 
की किसी बात का बुरा नहीं मानता । एक बात और कह दूँ। 
तय कर हो रानियों से, जाकर मथुरानाथ । 
कोन कोन सी होयगी, सती तुम्हारे साथ ॥ 
कुंस--बस मौन हो जा, ( तलवार मारना चाहता है। अक्रूर 
आते है। ) 


श्रीकृष्णावतार ( १६० ) 
आई [) कक 


हे 

अक्रर--ठहरिये | बालको के वध करने की आपकी भूख 
अभी तक नहीं बुझी ? आप इन्हे मार कर क्या फल पायेंगे ९ 
अगर इनके शरीर आपकी तलवार की भेंट चढ़ जायेंगे, तो यह 
याद रहे कि जितनी बूंदें इनके खूनों की यहाँ गिरेंगी, उतने ही 
शत्रु गोकुल में आपके और बढ़ जायेंगे । इस लिये इन्हें छोड़ 
दीजिए । ( मनसुखा और श्रीदामा से ) जाओ बच्चो, में तुम्हें स्वतन्त्र 
करता हूं ओर यहाँ से चले जाने की अनुमति देता हूं । 

मनसुखा--जय,वंशीवाले की जय। ( मुष्टिक पर हाथ उठाकर ) 
क्यों बे, एक थाप ओर लगाऊँ ? 

[ श्रीदामा व मनसुखा का जाना ] 

कंस--अक्रूर, तुम ने जो मेरे इन आखेटो को मेरे आगे से 
हटा दिया इसका तुम्हें दण्ड देना पड़ेगा । 

अक्रर--दूँगा । 

कंस--मैं जो मॉँगंगा, वही तुम्हें देना पड़ेगा ! 

अक्रूर--बही दूँगा, ऋणी होगया । 

[ जाना |] 

कंस--जाओ अकूर, तुम्हें श्रजा का नेता समझ कर में 
हमेशा दब जाया करता हूं। अन्यथा तुम्हें भी अब तक वसुदेव 
की तरह बन्दी-गृह में डलवा दिया होता, या सामन्त की तरह 


( १११ ) श्रीकृष्णावतार 
कई] साथ 

सदेव के लिये सुछा दिया होता । मुष्टिक, चाणूर, मेरी आज्ञा है 
कि ग्वाहों के साथ साथ वह वंशीवाढा, जब बन में गाय 
चराता हो, तो उस बन ही में अग्नि छगवा दी जाय, शत्रुओं 
के साथ साथ वहाँ के वृक्षों ओर वहाँ की भूमि को भी जछा 
दिया जाय | डरने की कोई बात नहीं:--- 

मेरे आगे आय तो क्षण में डालूं चीर । 

बंशीवाला भी कहीं हो! सकता है वीर॥ 

[ जाना | 


चचकादादा पु) ैययाामावलाा 

[ भगवान्‌ श्रीकृष्ण, बलदाऊ, श्रीदारा, मनसुखा, 
विशाल, सुबल, ऋषभ, आदि के साथ गेंद 
का खेल खेल रहे हैं ।नारद एक वृत्त के 
नीचे बेंठे हुए गीत गा रहे हैं। ] 


<७8- 468 ४३७. 


( गाना न? १६ ) 


छ४* 9७ 
खिलाड़ी खेल रहा है खेल । 
गेंद सृष्टि समतुल्य सुहाती, हरि की लीला जिसे घुपाती । 
कभी आसुरी सत्ताओं पर, कभी देवताओं पर जाती । 
हाथों ही हाथों में फिरती, अधिक न रखती मेल ॥ 
खिलाड़ी खेल रहा है खेल ॥ 


हा] || धमाका 


[ भगवान्‌ बार बार मनसुखा की ओर 
गेंद फरेंकतेी हैं, हस बात पर 
श्रीदामा नाराज़ हो जाता है।] 


( १६३ ) श्रीकृष्णावतार 


बहई* []-9७- 


श्रीदामा--छोड़ दो, कन्हैया हमारी गेंद छोड़ दो, तुम बार 
बार गेंद मनसुखा को दे देते हो, यह बात हमें अच्छी 
नहीं छगती । 

मनसुखा--अरे दाता देता है तो हम लेते हैं, तुम बीच में 
जलू जल कर क्यो राख होते हो ? गेंद वह खेलेगा जो गेंद 
की बराबर सो पचास लड़आ खाय | तुम जसे नही, जिनक 
एक पेड़े ही में पेट भर जाय । सा 

श्रीकृष्ण---भैया श्रीदामा, नाराज़ न हो । हम मनसुखा को 
इसलिये बार बार गेंद देते हैं कि आज उसने माखन बहुत 
खाया है । इस समय यदि हम उसे गेंद का खेल ज़ियादा 
खिला एंगे, तो यह खेल ही ओषधि का काम कर जायगा, उसका 
माखन पच जायगा । 


श्रीदामा--तो यह गेंद क्‍या वेद्य जी की अजीण-बटी है ? 
अजी यह तो एक मनोरजन की सामग्री है । कर 


श्रीकृष्श--नही हमारे बड़े बूढ़ो ने मनोरठ्जन और धर्म की 
आड़ में बहुत सी ऐसी बातें बड़ी चतुराई से हमारे सामने रख 
दी हैं, जो हमारे स्वास्थ्य के लिये बड़ी छाभदायक हैं । 

श्रीदामा--जैसे ? 

श्रीकृष्ण---जेसे यह गेंद का खेल, जैसे यह गोपालन, 
जैसे यह यमुना का स्नान और जैसे एकादशी, पूर्णमासी आदि 
के त्रत तथाः तुझसी आदि के विरवाओं का घर में लगाना । 


ओकृत्णादतार ( ११४ ) 
रन [.) #७- 
फ 
विशारू---अजी रहने भी दो-दोपहरी के समय यह अपनी 
मैरवी गुनगुनाना । गेंद खेलना हो तो मनखुखा को इस टठोली 
से निकाल दीजिये । 
श्रीकृष्ण--हैं ! मनसुखा को इस टोली से निकाल दूं ? 
यह अुझ से नहीं होगा । वह भी इस टोली का एक भाग है। 
वह भी मेरे इस शरीर का एक अड् हे | 
मनसुखा--विहारी जी, जब आप मुझ से इतना स्नेह करते 
हैं-तोी एक काम कीजिये, मेरे ही हो जाइये, इन सब को छोड़ 
दीजिये । 
श्रीकृष्---क्या कहा ? तुम्हारा ही हो जाऊँ? इन सब को 
छोड़ दूं ? यह भी मुझ से नहीं होगा । मेरे छिये तो तुम सब 
एक समान हो । सब भाई मेरे प्राण हो । सुनो, सुनो, बन्धुओ, 
इस प्रकार के खेल शरीर को स्वस्थ रखने के अतिरिक्त _परस्पर 
में संगठन और प्रेम के भावों को भी पैदा करनेवाले हुआ 
करते हैं | इसी बहाने एक समय में और एक स्थान में हम 
सब भाई इकटठे होकर मिल लिया करते हैं। इस छाम को 
यदि हानि का रूप न देना हो तो ईंषों ओर द्वेष का त्याग 
करके एक हो जाओ और अपने खेल को आदर्श खेल बनाओः:- 
गोप दल जो बढ़ रहा है नित्य अपने सच्जञ में । 
शक्तियां यह जाति के आती हैं दुबंड अक्ल में ॥ 


( ११४ ) श्रोकृष्ण|वतार 
एक होकर प्राण तन हम सब का जब मिल जायगा । 
तरूुत उस मथुरा के राजा का तभी हिल जायगा ।। 
बलदाऊ--अन्छां कन्हैया, तुम किसी की ओर गेंद न पहुँचा 
कर मेरी ओर पहुंचाओ । 
श्रीकृष्श--नही भेया, इस बार तो मनसुखा ही की पारी 
उसके बाद आपकी पारी आयगी। छो सँभलो मनसुझ्या, 
गेद फेंकता हूं । 
[ गेंद फंकते हैं और वह कालीद३ से चली जाती हैं | 


है, 
५ 
रस 


मनसुखा--अरेरेरे कान्हा, यह तुमने क्‍या किया ? गेंद तो 
कालीद॒ह में चली गयी । 

श्रीकृष्ण---( स्वगत ) इसी बहाने मुझे आज काली नाग 
का मद-सदेन करना है | उसके विष से बत्रज-मशडछ को बड़ा 
कष्ट होरहा है। इसलिये उस विषधर को रमणकट्ठीप भेज 
देना है । 

विशाल---छाओ, छाओ, कन्हैया हमारी गेंद छाओ । 

श्रीकष्ण--मुझ पर कहा है, वह तो यमुना में गयी । 

विशाल---नही हम तो तुम्ही से छेंगे । 

श्रीकृष्ण---अच्छा मुझ ही से लेना, मै दूसरी मेंगवा दूँगा । 

विशाल--नहीं हम तो वही छेंगे । 

श्रीकृष्श---अच्छा वही छा दूँगा । 


श्रीकृष्णावतार (११९६ ) 

विशाल--कैसे छा दोगे ? 
श्रीकृष्ण--ऐसे छा दूंगा । 
[ श्रीकृष्ण का यमुना में कूरना, बलदाऊ 
का कालीदह |में झांक कर देखना कि 


श्रीकृष्ण डूब गए हैं या काली नाग 
को नाथने गये हैं । 


श्रीदामा--हाय हाय यह क्या हुआ ? अपना त्रजबिहारी 
तो काछीद॒ह में कूद पड़ा ? विशाल यह: तूने क्या किया, जो एंक 
तुच्छ गेंद के लिये कगड़ा करके अपने सांवलिया को सदो के लिये 
अपने से अलछहदा कर दिया । 
मनसुखा--अरे कोई नन्‍्दबावा के पास तो यह समाचार 
पहुंचाओ । 
श्रींदामा--मैं जाता हूं। 
मनसुखा--नहीं तुम मत जाओ, सुबह और ऋषभ तुम 
जाओ ( दोनों का जाना ) विशारू ! जिस तरह उस समय तुम 
मनमोहन से अपनी गेंद माँगते थे उसी तरह तुम से अब हम 
अपने मनमोहन को माँगते हैं:- 
कहाँ है वह हमारा धंन कहाँ है ९ 
हमारा प्राण ओर वह तन कहाँ है ? 
बिना उसके न कोई जी सकेगा। 
न एक बछड़ा भी पानी पी सकेगा ॥ 


श्रीकृष्णा वत्ता३ 
५. जी 2 जहिई-[.] फ७- 


श्रीदामा--चलो हम सब भी इस कालीदह में कूद जायें । 
या तो बनवारी को निकार कर छायें, नहीं तो स्वयं भी 
समाप्त होजायें :-- 

प्राण जब चलदिये तो व्यथ यह सारा तन है । 

हैं न त्रज-राज तो किस काम का यह ब्रज-बन है ? 

आज जीवन का महातट यही कालीदह है। 

सारे ब्रजधाम का मरघट यही कालीदह है।॥ 

( सब डूबने को जाते हैं, बलदाऊ रोकते हैं ) 

बलदाऊ--ठहरो, यह क्‍या कर रहे हो ? 

श्रीदामा--जहों हमारा कन्हैया गया है वही हम भी जा 
रहे हैं । 

बलदाऊ--जुम वहाँ तक नहीं जा सकते । 

श्रीदामा--क्‍्यो ? 

बलदाऊ--यों कि तुम अभी उतना गहरा ग़ोता छगाना नहीं 
जानते हो जितना कन्हैया जानता है, वह गेंद के बहाने काली 
नाग से युद्ध करने गया है। अभी उस बविषधर पर विजय प्राप्त 
करके वह हमारे पास आयेगा, और हमे आनन्द पहुंचायेगा । 

मनसुखा--वाहू बलदाऊ भैया, तुम केसे बड़े भेया हो, जो 
ऐसे समय जब कि छोटा भेया कालीद॒ह में चछागया है उसकी 
सहायता को न स्वयं कूदते हो और न हमें बूदने देते हो ? 


श्रीकृष्णावतार ( ११८) 

बलदाऊ--हों, में ऐसा ही बड़ा भेया हूं। में उन दुबंल 
हृदयवाले भाइय, में नही हूं, जो अपने छोटे भाइयों को ठंडी 
ओर गम हवा मे खड़ा देखकर भी पुकार उठते हैं, कि-भैया 
को कहीं जुकाम न होजाय,- भैया का कही जी न घबराजाय | 
में वह बड़ा भेया हूं जो अपने छोटे भैया को एक बार सिंह से 
कुश्ती लड़ने की आज्ञा दे दूंगा | साज्ञात्‌ यमराज से भी लड़ने 
के लिये कहदूंगा । 
श्रीदामा--अच्छा अगर काछी नाग के ज़हर से कन्हैया 
की बजाय कन्हैया की छाश इस जडहू पर तेर कर आयी तत्र 


क्या होगा ? 


बलदाऊ---तब ९ तब यह बलदाऊ कूद पड़ेगा। कन्हेया 
के शरीर में से जहर निकाछकर उसे जीवन-दान देगा, ओर 
काछी के फन को कुचछ कर कन्हेया के कष्ट का उस से 
बदला लेगा । 


[ बन्द का आना | 


नन्‍द--अरे कहाँ गया ? इस नंनद का आनन्दकन्द वह 
कृष्णुचन्द्र कहां गया ? इस कालीदृह में ? इस विषधर सप के 
कुण्ड में ? नन्‍्द भी वहीं जायगा। काछी को मारकर अपने 
कुमार को यहाँ छायगा। यदि ऐसा न कर सका तो अपने 


( ११६ ) श्रीकृष्णवतार 

प्राणाधार को अपने हृदय से लिपटा कर सेब के लिये वहीं 
सोजायगा । ढस॒ समय तुम सब क्या करोगे ? सुन रहे हो 
बलराम ? सुन रहे हो श्रीदामा ? 
कालिन्दी की रज से लिखना, इतना काहिन्दी के तट पे। 
है पिता युत्र की यादगार, इस कालछीद॒ह के मघेट पे ॥ 
नारदइ---( प्रकट हो कर ) ठहरो, नन्‍्द बाबा ठहसे :-- 
उचित नहों है ग्राण को खोना अपने आप । 
सब पापा से है बड़ा, आत्मघात्‌ का पाप ॥ 
नन्‍्द---आप अब तक कहां थे महामुने ९ 
नारद--मैं कहाँ था-यह मत पूछो । यह पूछों कि गोपाल 
कहां हैं । 
नन्‍द--कहों हैं ९ 
नारद--- इस कालीदह के सब से निचले भाग में । 
नन्‍्द--सब से निचले भाग भे क्‍या कर रहे हैं ? 
नारद--युद्ध । 
नन्‍्द--युद्ध ? युद्ध कैसा ९ 
नारद--वह अभी माल्म होजायगा। सुनो, तैरना भी 
एक विद्या है । गोपाल ने यह विद्या अपने सब बारूसखाओं को 
सिखायी है । परन्तु अभी तक उनकी बराबर किसी ने नही सीख 


श्रोकृष्णअव॒तार ( १२० ) 

पायी है, इसलिये वे अकेले ही इस कुण्ड में गये हैं और पाताल- 
गोता लगा कर काली नाम वाले विषधर सप से युद्ध कर रहे 
हैं । शीघ्र ही वे उस दुष्ट को नाथ कर जल के ऊपर आयेंगे ओर 
इस प्रकार अपने ब्रज-बासियों का संकट मिटाएँगे :-- 

अब तक कहलाते थे मोहन बन बन धेनु चरेया। 

अब कहलायेगे सब जग में फन पर नृत्य करेया ॥ 

मनसुखा--तो क्या हमारे कन्हैया काली नाग के फन पर 
नाचते हुए आयेगे ९ 

नारद--हां, वह सारे संसार को दिखायेगे कि नाचने की 
कला भी कितनी बड़ी कला है। संसारी छोग नाचते हैं भूमि पर, 
पानी पर, बताशों पर ओर आरों पर । परन्तु हमारे त्रजराज 
अभी नाचते हुए आयेंगे सांप के फन पर :--- 

मुरछीधर ओर वंश धर थे अब तक कुंअर कन्हैया । 

अब से घर घर कहढायेंगे, काली नाग नथेया ॥ 

श्रीदामा--( सामने देखकर ) लो वह-यशोदा मेया भी आयीं। 

[ यशोदा का आना ] 

यशोदा--कहाँ है ? कहाँ है ? वह बूढ़ी आंखों का तारा, 
कहों है ? वह मेरा दुल्रा, बुढ़ापे का सहारा, मोर मुकट वंशी 
बाल्म, कहां है ? :-- 


( १२१ ) श्रीकृष्णावतार 
बहए [)क 
वह माखन का चाखन हारा, प्राणों का प्यारा कहाँ गया १ 
मैया को भी पहुंचाड वहीं, मेया का बेटा जहाँ गया ॥ 
मैं वरुण-छोक से, छड़ भिड़ कर, छाछा को अपने छाऊंगी। 
अपने प्राणों को दे दूँगी, बदले में उसे छुड़ाऊंगी॥ 
नारद--यशोदे, धीर धरो । 
यशोदा--द्ाय, जिस माता की गोद का इकछोता छाल 
यमुना की छहरों में जाकर सोगया है, उस से कहा जाता है 
“धीर धरो” । पत्थर का हृदय रखने वाले पुरुषो, तुम माता की 
छाती की पीड़ा को क्या समझ सकते होः- 
वह है जल में, ज्वाल के छके जलाते हैं यहां । 
नयन आंसू की जगह छोह बहाते हैं यहाँ॥ 
बीतते जितने भी क्षण हैं उस सलोने श्याम बिन । 
छेद उतने ही हृदय में होते जाते हैं यहाँ॥ 
मैं तो मां हूं, मेरे कष्ट का इस समय ठिकाना ही नहीं है । 
परन्तु ज़रा उन ब्जबालाओं की दशा अवलोकन करो, जो 
त्रजबिहारी के विशुद्ध प्रेम में पगी हुई हैं । और उसका कालीदह 
में कूदना सुनकर, व्याकुछ हिरणियों की तरह, इसी ओर भागी 
आरदी हैं। ( सामने देखकर ) वह देखो-वुषभाठु-कुमारी आयी । 
हाय केसी बुरी दशा है !- 


श्रीकृष्णवत्तार ( १२२ ) 
<७8-[]-उक- 
साड़ी सिर पर से उतरी है, सब देह गिरी सी जाती है । 
वृषभानु-छली की सूरत मे यह कोई वियोगिनि आती है ॥ 
[ विशाखा ललिता के साथ राधा का आना ] 
राधा--कहां है ? सारे ब्रज-मण्डरू का शृद्भार, कहां है ? 
सारे त्रजवासियों का जीवनाधार कहां है ? 
कहां है अपना मनमोहन मुरारी ? 
कहां है अपना बृन्दाबन विहारी ? 
बिना उसके नहीं है चेन मन में, 
लगी है आग सारे कुंजबन में॥ 
ललिता--प्यारी, यशोदा मैया खड़ी हैं । नन्‍द बाबा खड़े हैं । 
विशाषा--इन की छाज करो । 


राधा--छाज ? अब किसकी,? छाज अब कहां की ? जब 
ब्रजराज ही नही तो छाज से क्या काज है ? छोड़ दो, मुमे 
छोड़ दो, में भी अब इसी यमुना में कूद जाऊँगी । और जहाँ वे 
यमुुना-तट-विहारी गये हैं, वहीं उनके पास जाऊँगी:--- 
नाता जो हषे में था "वहीं शोक में होगा । 
इस छोक में जो था वही परछोक में होगा ।। 
ठाकुर जहां हे होगी पुजारिन भी बही पर । 
राधा न अपने श्याम को छोड़ेगी कहीं पर || 


( १२३४ ) श्रीकृष्णावतार 

नन्‍्दू--( नारद से ) मुनिराज, आप तो कहते थे कि 
श्यामसुन्दर डूबे नहीं हैं, गोता छगाया है, अभी जायेंगे | अब 
तो बड़ी देर होगयी। कब भायेंगे ? 
नारद--हां, मैं फिर कहता हूं कि वे डूबे नही हैं, गोता गा 

गये हैं, अभी आयेंगे'। ( यमुना की तरफ़ देखकर ) ब्रजवल्छभ ! 
अब नही देखा जाता है । यह करुणा का दृश्य अब नहीं देखा 
जाता है | तुमने गोता छगाया है, इस बात का विश्वास भी, 
अब इन सब के हृदय से उठता जाता है। इसलिये शीघ्र प्रकट हो 
जाओ। नहीं तो आज सारा त्रजधाम, इसी काली-इह में कूद 
कर परम धाम पहुँच जायगा । 

मेया पुकारती है मेरा छारू कहां है । 

गोएं पुकारती हैं कि गोपाल कहां है ॥ 

अत्यन्त शीघ्र अब दरस दिखलाओ सांवरे । 

आंखों में दम नहीं रहा अब आओ सांवरे ॥ 

[ कालीनाग की फुँकार से काले 
होकर काखी को नचाते हुए 
भगवान्‌ श्रीकृष्ण का अकट होजग ] 


सब--बोछो श्री ऋष्णचन्द्र महाराज की जय । 


८ + मै क 


श्रीकृष्णावतार ( १२४ ) 





“स्थान-ब्रज बन! 


दूं" बुक 
[ इन्द्र का अवेश ] 


हुई ९2 ३ 

इन्द्र--सावधान-जजवासियो-सावधान । तुम कहां बहक 
रहे हो ? एक वंशी वाले बारक के कहने में आकर-मेरी पूजा 
छोड़कर गोवद्धेन पहाड़ की पूजा करने चले हो ? आओ-मेरी 
ओर आओ, मुमे पहचानों-में कौन हूं? स्वगे का राजा-वषों 
का स्वामी-देवताओं का पति-देवराज इन्द्रदेव । मेरे ही कारण 
यह हरे हरे वन, उपवन शोभा पहरहें हें । मेरी ही ऋपा से चारों 
ओर यह खेत लहलहा रहे हैं। में न होऊँ तो इस त्रज-मण्डल 
की यह हरी हरी घासें, जिन्हें चर कर गायें तुम्हें दूध और 
माखन खिलाया करती हैं, सूख जायें | यद्द कन्द, मूल, फल 
और अन्न आदि उपजने ही न पायें । इसी से छोग मुझे भानते 
हैं। इसीलिए हर साल चातुमोंस की समाप्ति पर-गाँव गाँव 
में-छोग मेरी पूजा किया करते हैं। पर आज ९ आज क्या 


( १२२ ) श्रोकृष्शावतार 

होरदा है ? मेरे स्थान पर गोवद्धन के पत्थरों और तुनकों को 
पूजा जा रहा है ? इतना अपमान ? इतना तिरस्कार?किसका ! 
वृत्रासुरजयी, वंजायुध, यज्ञों के अधिष्ठाता-भगवान्‌ इन्द्रदेव का ( 
ठहर जाओ, नन्‍्द नन्‍्दन के बताये हुए मांगे पर चढलने वाले 
ब्रजवासियो, इन्द्र-सुम्हें आज अपनी शक्ति का परिचय देने के 
लिये तैयार है। इन्द्र-तुम्हें आज अपने कोप का छक्ष्य बना 
डालने को तेयार है:-- 

अमर-पति के अनादर का, बुरा फल आज ही होगा । 

न खेती ही रहेगी और न पैदा नाज ही होगा ॥ 

घटायें वह प्रछय की छायेंगी इस ब्रज के मण्डल पर । 

न ब्रज होगा न त्रजवासी, न वह त्रजराज ही होगा ॥ 

[ इन्द्र का जाना, श्रीकृष्ण का आना ] 

श्रीकृष्ण---ठहरो, इन्द्रदेव ठहरो । तुम अपनी पूजा में रुकावट 
पड़ने के कारण जितने आपे से बाहर हुए हो-उत्तना आपे से 
बाहर होना, एक कषमतावान देवता की प्रतिष्ठा में बट्ठा लुगाने 
वाला काय्य है। अपने आप संसार से अपनी पूजा कराने की 
इच्छा रखना, देवता कहलाने वाले व्यक्ति के लिये देवपद से गिर 
जाने की बात है । मतवालें देवराज, स्वगे के सुख भोग के कारण 
अप्सराओं द्वारा प्रस्तुत किये जाने वाले राग रंग के उपभोग के 
कारण-तुम्दारे हृदय के उदार विचार मरचुके हैं, उन्हे फिर यह 


श्रीकृष्णावता? ( १२६ ) 

नन्‍द नन्दन जिछाना चाहता है | यह वंशी वाला ब्रज बिहारी- 
संसार की बुराइयां दूर करने के साथ ही साथ तुम जैसे देवता 
का दप भी सिटाना चाहता है । जगत का पालनकर्ता होने का 
घमंड-किसे ? तुम्हें ? तुम्हें यह शक्ति किसने दी है ? कहां 
से मिली है ? जानते हो, जिसने तुम्हें यह शक्ति दी है-आज 
वही शक्तिधर अपनी शक्ति तुम से छीन ले तो तुम्हारा क्‍या 
हाल होगा?-कुछ समझते हो ? प्रछय ही की नही-महाप्ररुय 
की घटाएँ बनकर तुम स्वयं बज पर छा जाओ-तो भी मेरे इस 
ब्रज को हानि नहीं पहुंच सकती है। अकाल,अतिवृष्टि, महामारी 
आदि कोई भी वाधा-इस त्रज विहारी के होते -इसके ब्रज को 
बरबाद नहीं कर सकती है । 

ब्रज वासी ओर ब्जराज सभी, ब्रज में आनन्द उड़ायेंगे । 

हां-रार बढ़ी तो स्व॒गे और सुरराज न रहने पायेगे।॥ 

आवश्यकता पर छन डेँगली का बल इतना बढ़ जायेगा । 

वंशी धारण करनेबाछा, गिरवरधारी कहलायेगा।। 


( गाना न० १७ ) 

मुझे यह ब्रन बेकुएठ समान | 
ब्रज का नेह नहीं छूटेगा, माँ जपमुधा की आन ॥ 
क्षीर सिन्धु सम प्रिय है, यह कालिन्दी का जल नील । 


/ १२७ ) श्रीकृष्णावतार 
<छ७4६[-[ ]-%७> 


सुखद शेष शेय्या व्‌, ब्रम का कांटेदार करील ॥ 
निछावर इस पर देवोद्यान ॥ 

उधर शक्ति थी रमा, इधर राधा बरसाने वाली | 

पीताम्वर सम प्यारी मुभकों यहाँ कमलिया काली |! 
देव पट इसके आगे म्लान ॥ 


ने कि पदक 2 
( भगवान्‌ श्रीकृष्ण का जाना, नारद क। आना ) 
नारद--सिधारिये, श्यामसुन्दर, । आज वही छीछा कीजिये 
जिस से सारा संसार आपकी महाशक्ति को जान जाये । सारे 
चरित्रों में कुछ चरित्र ऐसे भी होने चाहियें-जिससे आनेवाला 
युग-अपने महाप्रभ्ु को पहचानने में चक्कर न खाये । 
( गाना न० १८ 2 
उठांओ गोबद्धन गोपाल । 
अब तक छुपे रहे हो वंशी के तुम खबरों में। 
गालों की कमलियों में, गइयों के माखनों में ॥ 
अब इन्द्र- दर्प दल कर, गिरवर को नख पे धर कर । 
होजाइये प्रकट हरि, भूतल निवाततियों में॥ 
गोमाता की शक्ति दिखाओ,गोपवंश का मान बढ़ाओ | 


गर्वीले का गवे मिठाओं, परिचय दो तत्काल ॥ 
( नारद का जाना ) 


धामादाा॥॥ (१) आयाशरवमाक 


श्रीकृष्णापतार ( १२८ ) 










[॥ | 
स्थान--'गिरि-गोवद्धन 


( गोवर्धन पूजा को आये हुए नन्‍द, बलदाऊ, यशोदा, राधा, लखिता, 
विशाखा, आदि, बज-बालायें और मनसुखा, भ्रीदामा, विशाल 
आदि, ग्वाले उपस्थित हैं। एक ओर भगवान्‌ श्यामसुन्दर 
और नारद भी खड़े हुए हैं । घटायें घिरी हुई हैं। 
बिजली चमक रही है। गायें और 
बचछुडे भी हैं ) 


( गाना न० १६ ) 


आए" किक. ३-+२० 


सब त्रजवासी-- 


साँवरिया कपरीताने, ब्रज पे कारे बादर घिर आये | 
बह जाय न अपनी छान, ब्रज पे कारे बांदर घिर आये ॥ 
प्रलय दिवसकी उठी बदरिया,काल निशा की घिरी अधरिया। 
दिन भयो रेन समान, ब्रज पे कारे बादर घिरि आये |! 
कोप उदयो देवन को राजा, रहो बजाय जुकाऊ बाजा । 
होयगो का भगवोन्‌, ब्रज पे कारे बांदर घिरि आये ॥ 


सआमयानाका हैं ारााामत 


(१२६ ) श्री कंष्णावतार 
<#98+[_] + 0 
हर 

श्रीदामा--भैया कन्हैया, यह तुम्हारे ही उत्पन्न किये हुए 
उत्पात हैं। यदि तुम इन्द्र भगधान्‌ की पूजा न छुड़वाते-तो आज 
ब्रज-मंडल पर इतने भयानक ओर घोर घन घिर कर न आते । 

श्रीकृष्श--यह ठीक है, परन्तु मैंने जो कुछ किया है वह 
उचित ही किया है । 

श्रींदामा--यह केसे ९ 

श्रीकृष्श---यह्‌ ऐसे कि तुम लोग इन्द्र की पूजा करके-उसे 
एक भ्रकार की घंस देते थे-कि वह यह घूंस लेकर हर साल 
जरू बरसाय । भरा सोचो तो सही-जहाँ जछ नहीं बरसता है 
उन देशों का काम क्‍या नहीं चछा करता है ९ 


किक 


श्रीदामा--उन देशों के छोग खेती न करके कोर दूसरा 
धन्धा करते होंगे । 
श्रीकृष्ण--तो तुम्हारी राय में खेती के छिये वर्षो ही प्रधान 
चीज़ है ? नहीं-वर्षो से भी त्रधान चीज़ गौ है, और गौ के जाये 
यह बछड़े हैं । वर्षो नहीं होगी-तो हम कुएँ खोद कर पाताल से 
जल ले आयेगे, और इन बछंड़ों से वह जरछू खिंचवाकर खेतों 
को सिंचवायेंगे । इसीलिये में इन्द्र की पूजा छुड़्बाकर-गोवड्भेन की 
पूजा करवा रहा हूं । गोवद्धन का अ्थ ही यह है कि-गो-वद्धन, 
गो वंश की वृद्धि । 


ओकृष्णावतार ( १३० ) 

विशाल--इस गोवद्धेन पहाड़ पर भी क्‍या कुएँ खोदकर 
सिचाई की जायगी ? यदि वहाँ तरी न पहुँचाई जायगी, तो 
गइयों के लिये हरी हरी घास कैसे उग पायगी ? 
श्रीकृष्ण---उसका भी साधन यही गोवरद्धन-पूजा है । 
विशाल--यह कैसे ? 
श्रीकृषए--यह ऐसे कि यदि आवश्यकता हुईं तो इस पूजन 
को प्रतिमास कराया करेंगे। प्रतिमास पूजन के समय--अर्ध्य 
देने के लिये हर एक प्रजावासी जरू का एक एक कलरूश 
जब इस गिरिवर के शिखर पर चढ़ातवा रहेगा तो छाखों करूश 
चढ़ते रहने पर, इस पहाड़ में इतनी तरी, आजायगी कि बह 
हरी हरी धास से अपने आप छहलूहाता रहेगा । 
मनसुखा--अजी यह बातें तो उस समय होनी चाहियें जब 
सूखा पड़ रहा हो ? हम तो देखते हैं गोवद्धेन पूजन करने पर 
भी इन्द्रदेव परम प्रसन्न दिखाई पड़ते हैं, तभी तो बिजली चमका 
कर हमारे कन्हैया का दर्शन करते हैं-ओर बादलों को गरजाकर 
इनकी जय बोलते हैं ९ 
नारद--मनसुखाजी, यह कृपा के नहीं, कोप के बादल 
हैं | ब्रज को सुख पहुँचाने के लिए नहीं छाये हैं, बहा देने के 
लिये आरहे हैं । 


( १३९ ) श्रोकृष्णवतार 
बछि६-[-] - पर 


मनसुखा--कोप १ कौन करेगा ? इन्द्र >किस पर ? 
ब्रज पर ? आहाहाहाहाहा, वह यदि ब्रज को बहाना चाहेगा 
तो हमारे गोपाछ उसके कोप को बहा देंगे। वह यदि सुरेन्द्र है- 
तो गोपाल ब्रजेन्द्र हें। उसे अगर सुरा का नशा है तों गोपाल 
को गोरस का नशा है । 

ननन्‍्द--चुप रहो, यह ठठोली का समय नहीं है । 

मनसुखा--ठठोली नहीं कर रहा हूं बाबा-यदि घनश्याम 
से घनश्यास का युद्ध छिढ़ेगा, तो यह मनसुखा नाम का ग्वाछा 
भी-ऊपर को हाथ उठाकर एक ऐसी छाठी चढाएगा, जिससे 
इस्ट्र भगवान्‌ का बज भी पानी पानी होकर बह जायगा । 

श्रीकष्ण--हां, तुम्हारी छाठियों से ही आज यह रण खेत 
जीता जायेगा । जाओ, सब ग्वाू बार अपनी अपनी लाठियां 
ले आओ | 

[ सब का जानः ] 

नन्‍्द--अरे कान्हा ! यह क्‍या लछड़कपन कर रहा है ? 
लछाठियों से कही इन्द्र जीता जा सकता है ? 

श्रीकृष्श--हां जीता जा सकता है | आप देखते रहें बादा । 

[ बिजली छा चमकना, बाद झा गरजना ] 

यशोदा--छो फिर बिजली चमकी-फिर बादल गरजा। 

वो आरम्भ होगयी तो गोवद्धंन की पूजा कैसे हो सकेगी ? मेरे 


श्रोकृष्णअवतार ( १३२ ) 
जकीई [| इक 
ह 
लाला तूने यह्‌ क्या कोतुक रचा डाछा है ? कहाँ वह सुरों का 
राजा इन्द्र-ओर कहां हम ग्वाल बार ? कहाँ उस का वज्-ओर 
कहाँ तेरी कोमल वंशी 
श्रीकृष्श---मैया, तुम धीर धरे रहो । में आज इन्द्र ही को 
परास्त करूँगा :--- 
मुझे सौगन्द बाबा की, मुझे है आन मेया की ! 
मैं जिसका दूध पीता हूं, शपथ उस प्यारी गैया की ॥। 
अभी अभिमान क्षण में, इन्द्र राजा का मिटाऊँमा । 
कराऊँगा तो गोवर्द्धन का पूजन ही कराझऊँगा ॥ 
[ वर्षा दोने लगती है ] 
नन्‍्द--लो, वर्षों होने छूगी । 

[ ग्वाल्नों का लाठियां लेकर आना | 
श्रीकृष्ण---तो ग्वाले भी छाठियाँ लेकर आगये । 
नन्‍्द---हम सब अब कहाँ जायेंगे ? गेयें अब कहां रहेंगी ? 

श्रीकृष्श--आप सब इस पहाड़ के नीचे होजाइये । 
यशोदा--हैं, पहाड़ के नीचे 
श्रीकृष्ण--हाँ-पहाड़ के नीचे-दाऊ, मनखुखा, श्रीदामा, 
विशाल, सुबल, ऋषभ, तुम सब अपनी अपनी छाठियों से इस 


पहाड़ को उठाओ । 


( १३३ ) श्रोकृष्णावतार 
अई- [ 3-%७- 

नन्‍्द--गोपाल, तू तो खेल करता है। छाठियों से कहीं 
पहाड़ उठ सकता है १ 

श्रीकृष्ण--क्यों नहीं उठ सकता है ? एक छोटे से अंकुश 
से हाथी वश में आ जाता है। एक छोटा सा दीपक सारे घर मे 
प्रकाश पहुँचाता है । एक एक ईंट छगाते रहो तो कुछ दिनो में 
एक बड़ा मह॒छ बन जाता है। 

नन्‍्द--तुके उलछटी ही सूझती है । 

श्रीकृष्ण---इसमें उलछटी क्‍या है बाबा ? तुम सब के साथ 
इधर आ तो जाओ । दाऊ, तुम इबर आओ । मनसुखा, तुम 
उधर जाजो । श्रीदामा और विशाल, तुम अपनी अपनी छाठियाँ 
यहाँ छगाओ, सुबठ ओर ऋषभ तुम वहाँ पहुँच जाओ । उठाओ, 
पहाड़ उठाओ, में भी सहारा रूगाता हूँ। (राधा की ओर देखकर ) राधे ! 

राधा--श्याम ! 


[ श्रीकृष्ण भगवान्‌ का छुन डेंगली के नख 
पर गोवद्धन उठाना, सब का उसके 
नीचे आजाना, इन्द्र का आकर 
भगवान्‌ के चरणों पर गिरना ] 


इन्द्र--त्राहिसाम्‌ ! त्राहिमाम्‌ !! 
नारद---बोलो श्री ऋष्णचन्द्र महाराज की जय । 


ज्याधाभााा॥ (.) जभधाताआाक 


श्रीकृष्णावतार ( १३४ ) 

“स्थान--कंस का भवन 


[ कंस का मुश्टिक, चाय, अक्रर आदि के साथ प्रवेश ] 





हलक + सती ललित 

कंस--ठुम्हें याद है अक्रूर, तुम मेरी एक आज्ञा पाछन 
करने के छिये ऋणी हो । 

अक्रूर--हाँ-महाराज-ऋणी हूं । 

कंस--तो में तुम्हे आज्ञा देता हूं कि जैसे भी हो, उस 
नन्‍्दढाल को मेरे सामने छाओ । 


अक्रूर--पर ननन्‍्द अपने छाछ को यहां केसे भेज देंगे? 
कंस--क्यों 

अक्रूर--यों कि वह उनके श्राणों का प्यारा है | कोई भी 
बाप शबज्रुता के दिनों में अपने प्राणों से प्यारे बेटे को अपने शत्र 
के पास केसे भेज देगा ? 


कंस--भोले भाले अक्कूर, तुम यह जानते हो कि मैं 
कौम हूं ? 


( १३९३ ) श्रीकृष्णावत।₹ 

अक्रर--जानता हूं, आप राजा है। 
कंस--ओर नन्‍्द कोन है ? 
अक्रूर--एक छोटा सा जमींदार । 
कंस---अच्छा, तो एक लोटा सा ज़मीदार राजा के सामने 
कितना बल रखता है? 
अक्रर--उतना ही जितना कि बिल्ली के सामने चूहा, 
भेड़िये के सामने बिल्ली का बच्चा | परन्तु-महाराज--- 
कंस--हाँ, हों, कहो--- 
अक्रूर--एक बाप अपने वेटे को रक्षा के लिये बहुत ज़्यादा 
बल रखता है । 
कंस--बह कितना ज़्यादा बल ? 
अक्रूर--जितना बल नदियों के प्रवाह को रोकने वाले बढ़े 
बड़े बाँधों में रहता है । जितना बल घटाटोप बादलों को उड़ा देने- 
वाले वायु के प्रचण्ड झोकों में रहता है :- 
बाप का सवस्त्र उसका प्राण प्यारा छाल है । 
उसके तन का हर रुओऑ बेटे की खातिर ढाल है |। 
आ नहीं सकती है वह जो चीज़ है हृद्धाम की । 
प्राण के पर्द में रखता है वह मूरति श्याम की ॥ 
कंस--अरे, वसुदेव ने तो मेरे ज़रा स इशारे पर अपनी 
आठ रुन्तानें जुझे दे डालीं थीं,नन्‍्द क्या एक पुत्रभी नहीं। देगा ? 

अक्रर--हाँ, नहीं देगा । वह वसुदेव की तरह दुबछ, भीरु 
और आपकी अनुचित आज्ञा पालन करनेवाले पुरुषों में 
नहीं है :-- 

तुम अगर मथुरा का उसको राज दो और ताज दो । 

फिर कहो इतना कि “बदले में हमें त्रजराज दो” ॥ 

तब भी उत्तर उसका यह होगा कि अस्वीकार है । 

विश्व भर का राज मेरे छाछ पर बलिद्दार है! ॥ 

कंस--तो मिटा दो, उसके साथ २ उसके धर बार को भी 
सदेव के छिए मिटा दो |सेना को आज्ञा दो कि रण-मेरी 
बजायी जाय और शत्रुओं पर चढ़ाई की जाय । नन्‍द और उसके 
छाल के सहित-तमाम गोप-कुमारों को-भालों की नोकों पर उठा- 
कर-खड्ग के प्रहारों से खण्ड खएड कर दिया जाय । उनके 
प्रामो को फूंक दिया जाय । उनकी स्त्रियों को जला दिया जाय । 
उनके बच्चों को दीवारों में चुनवा दिया जाय । उनकी गैयों 
को यमुना में बहा दिया जाय :--- 

उलछठ दो सारा वृन्दावन, सुनो मत उसके भक्तों की । 

बछा से आज यमुना दूसरी बह जाय रक्तों की ॥ 

मिटेंगे वृक्त, पत्ती, कीट तक जिस वक्त त्रज-बन के । 


तभी अरमान पूरे होंयगे, मधुरेश के मन के ॥ 
[ ज्ञाना चाहता है, नारद मुनि आजाते है ] 

नारद--नारायण, नारायण । 

अक्रूर--पधारिये-देवर्षे । 

नारद--( भरकर से ) कहिये-क्या हो रहा है ९ ( कंस से ) 
मथुरेश, क्या गोपकुमारों पर चढ़ाई करने का प्रबन्ध किया 
जा रहा है ? 

कंस--हां-अब यही करूँगा । 

नारद--नही, इसकी आवश्यकता नहीं है । 

कंस--कक्‍्यों ९ 

नारद---णों कि आपकी आधी प्रजा तो पहले ही से 
गोपकुमारों में जाकर बस गई है । अब यह चढ़ाई की आज्ञा 
सुनते ही-रही सही भी वहीं पहुंच जायगी । गोपकुमारों के 
गाँव तो नहीं उजड़ेंगे, यह मथुरा उजड़ जायगी ! फिर राज 
किस पर कीजियेगा ? राज कर किससे लीजियेगा ? 

कंस--तो क्या करूँ ? उस ननन्‍्द के कुमार को किस 
प्रकार समाप्त करूँ ? 

नारद--मैं जो कहूं वह करो । मथुरा में एक उत्सव रचाओ; 
ओर उसके बहाने निमन्त्रण भेजकर गोपद्क और नन्‍द 
सहित उस नन्‍्द्‌ के कुमार को भी इसी जगह बुलवाओ । फिर 
छछ से या बक से उस पर विजय पाओ । 

कंस--बात तो ठीक है। पर उन्हें बुछाने कौन जायगा ९ 

नारद--थही अक्रूर जी जायेंगे और सब को बुढा छायेंगे। 
सुनिये अक्रर जी-( अलग सेजाकर ) अब वह उपाय करो कि 
साँप मर जाय और छाठी भी दृटने न पाय । अब तक तो मैं 
भी अत्याचार के बढ़ाने के पक्ष में था, पर अब मेरी राय है कि 
वह बढ़ने न पाय । यह दुष्ट अगर सेना लेकर गोप कुमारों पर 
चढ़ जायगा तो व्यथे बहुत सा जन संहार होजायगा । इसलिये 
यही उचित है कि भगवान्‌ को यहाँ बुछा छाइये, और इस दुष्ट 
को समाप्त कराइये, ( प्रकट ) समझ गये अक्रर जी ? 

कंस---खमझा दिया ? 

नारद--हाँ महाराज, समझा दिया-कि वे तुम्हारे ही जाने 
से आयेंगे, दूसरा कोई बुलाने जायगा दो भय खायेंगे शह्ढा 
छायेंगे । 

कंस--क्यों अक्र जी, जाओगे ? 

अक्रूर--हाँ महाराज जाऊँगा । आप से जो एक वचन का 
ऋणी हुआ हूं वह चुकाऊँगा। ( स्वत ):-- 

निरन्तर यत्न करके भी न योगी जिनको पाते हैं । 

' सदा ही नेति कहकर वेद जिनका गान गाते हैं ॥ 
: हूँ बड़भागी कि जाता हूं में द्वारे उन अगोंचर के । 
इसी हीले से दशन पांऊँगा मुरली मनोहर ऊै॥ 
[. जाना ] 

कंस--देवर्षे ! आपने अच्छी युक्ति बताई ( साथियों से ) 
चलो उत्सव की तेय्यारी प्रारम्भ कौ जाय । 
नारदू-हां सिधारिये मथुरेश-और उत्सव की तैयारियां की जिये। 
कंस-- 
लग चुका कम्पा, कहाँ जायेगा पक्षी डाल का । 
आ रहा है अब तो घर त्रेठे ही भोजन काल का ॥ 
[ कंस का साथियों सहित जाना ] 
नारद---अहाहाहाहाहा-चल गई, अन्तिम चार भी चल 
गई । इसी नीति से भगवान्‌ को यहां बुछाना है और इस दुष्ट 
कंस का वध कराके, वच्लुदेव देवकी को कारागार से छुड़ा के, 
उग्नसेन को राज दिला के-इस नादक को समाप्त कराना है :--- 
खेल खिलाड़ी ने यहां खेले विविध प्रकार । 
अब वह होगा-जिस छिये हुआ कष्ण अवतार ।। 


* गाना न० १६ ) 
कीजिये श्रत्र जग का दद्धार । 
थदु-कुल-तिलक,ललाम,श्याम,करुणानिधि, करुंणागार । 
अन्धकार में है मति सबकी, समभ पढ़े नहीं सार ॥ 
दिव्य ज्ञान-दोपक की करिए, प्रचुर प्रभा-विस्तार | 
मिफरी नेया हे भक्तों की, इब रही मेफपार ॥ 
शीघ्र कृपा बरली से इसको, करिये पतली पार ॥ 


[ जाना ] 

स्थान-- बृन्दाबन 


[ भगवान्‌ श्रीकृष्ण खड़े हैं। राधाजी उनके 
चरणों के पास बेठी हुईं हैं और उनका 
सुखारवबिन्द निद्वार रही हैं। ] 


या सकल ल कब रे 

श्रीकृष्श--महाशक्ति ! 

राधा--महा' प्रभु ! 

श्रीकृष्ण--मैंने तुम से जितनी शक्ति अब तक ग्राप्त की 
थी-उसका बहुत सा भाग-असुरों के मारने में, काली नाग 
नाथने में, गोवद्धेन धारण करने में, व्यय होगया । अब आज 
ऐसी अतुरू शक्ति प्रदान करो-जिस से जीवन भर शक्तिवान्‌ 
बना रहूं । 

राधा--आप तो स्वतः महाशक्तिवान हें प्रभो | यह क्या 
कह रहे हैं ९ 

श्रीकृष्ण--ठीक कह रहा हूं। शीघ्र ही मुझे कंस को मारने 
के लिये महान्‌ शक्ति चाहिये, वह तुम्हीं से तो प्राप्त होगी 


( १४१ ) श्रीकृष्णावतार 


<4-(]- ७७) 
ढ़ 


महामाये ? कंस को मारने के उपरान्त भी-मुझे अपने इस 
जीवन काल में-बहुत से बढ़े बड़े काय करने हैं, उनके लिये 
अभी से, इस ब्रजबिहारी के समय ही से-रपष्ट शब्दों में-तुम्हारे 
पास ही से-उस महाशक्ति का संग्रह कर लेना है! जिसका कर्भा 
अन्त न हो। मेरे इस जीवन की लीला का अन्त होजाय पर 
उसका अन्त न हो । 

राधा--आज तो आप बहुत ही गहरे विज्ञान की बातें कर 
रहे हैं ? संसारवासी यह बातें नहीं समझ सकेंगे । 

श्रीकृष्श---न सममभें । आज की छीडा में मुक्के संसार वासियों 
को कुछ नहीं समझना है। आज तो मुझे! अपना बरू बढ़ाना 
है। देखो यह शरद पूरिमासी की रात्रि-मेरी वह प्यारी रात्रि 
है-जिसमें कांत्यायनी त्रत के समय-गोपिया को दिए हुए बचन 
के अनुसार-मैं रासछीछा रचाऊँगा। तुम्हें तो बुला ही चुका हूं, 
अब वंशी बजाकर अन्य ब्रजबाछाओं को भी बुलाऊँगा-और 
इस प्रकार अपनी शक्ति बढ़ाऊँगा | 

राधा--तो आज क्‍या महा नृत्य होगा ? 

श्रीकृष्ण--हाँ महा नृत्य होगा। आज गोपियां भी नाचेंगी, 
गोपीवल्कभ भी नाचेगा, यमुना की छहरें भी नाचेंगी, चन्द्र भी 

नाचेगी, वायु भी नाचेगी, आकाश भी नाचेगा। सारी सूष्टि 

जब नाच रही होगी-तो- उसके ऊपर तुम नाचोगी और में 
नाचुंगी । समझ गई' प्रियतमे ? समझ गई प्राण बन्छसे ९ 

राधा--कुतकवादी कही इस चरित्र पर कुतर्क न करने 
छगजांयें ? 

श्रीकृष्ण--करने दो । उन्हें कया मालठ्म कि यह त्रज रूल- 
नायें कौन हैं ? यह तो मैं जानता हूं कि यह सब वेदों की श्रुतियाँ 
हैं । तुम मेरी महाशक्ति हो और यह सब शक्तियों हैं । इसलिए 
अपनी इन सब शक्तियों को आज एकन्न करके मुझे अपनी 
शक्ति बढ़ाने दो-ऐसे महत्व के अवसर पर कोई शह्ला हृदय 
सेंन आने दो-रास रचाने दो। क्योंकि भरे त्रजबिहार की 
लीलछाओं में यही मेरी अन्तिम लीला है। इसके उपरान्त में 
तुम्हें तो त्रज भूमि पर ही रहने दूंगा, और स्वयं सारे संसार 
का उद्धार करने के लिये दूसरे स्थाव पर गमन करूँगा । 

राधा--तो क्‍या सुझे आप दूसरे स्थान पर अपने साथ 
नही रखेंगे ९ 

श्रीकृष्ण--नहीं । 

राधा--यह क्‍यों ? 

श्रीकृष्श---यह यों कि इष्ट मूति का एक ही स्थान पर रहना 
ठीक है । तुम्हारे यहाँ रहने पर-त्रजधाम मेरा उपासना-धाम बना 


कक प्रेमियों 


रहैगा । मेरी छीछाओं के प्रेमियों ही के-लिये नहीं-मेरे ढिये भी- 

दूसरी त्रजबाला-- 

आज की वंशी ने गोपी मात्र को भरमा लिया | 

कृष्ण वंशीधर ने गोपीनाथ का पद पा ढिया ॥ 
[ फिर वंशी बजाने पर तीसरी श्जबाला का आना ] 

तीसरीत्रजबाला--- 

अब न यह वंशी चुपेगी जय जगत पर पागई ! 

चर अचर के जीतने की शक्ति इसमें आगई ॥ 
[ फिर वंशी बजाने पर चौथी बजबाला का आना ] 

चौथी त्रजबाला-- 

आज की वंशी में त्रिभुवन के विजय की शक्ति है । 

क्या पता-उत्पत्ति की है, या प्रछय की शक्ति है॥ 

[ फिर वंशी बजाने पर लखिता का आना ] 

ललिता-- 

चन्द्रमा चाल भूछा अपनी, तारों में थिरता आई है । 

बज रही है वह बेरिन वंशी, कालिन्दी भी ठहराई है । 

[ फिर चंशी बजाने पर विशाखा का आना ] 

विशाखा--- 

आगया वसन्‍्त शरद-ऋतु में, सब ओर छटा वह छाई है । 

बज रही न यह प्यारी बंशी, जग में जागृति सी आई है ॥ 

ललिता--किधर हो ? किधर हो ? बंशी बजाने वाले 

मनमोहन, तुम किंधर हो १ 


( १४२ ) शरोकृष्णतण्तारं 

विशाखा--मैं तो देह गेह सब की सुध भूल गयी । ले चल 
सखी, मुके उस मुरली मनोहर के पास ले चल । 

ललिता--यह्‌ तू अपनी बात कह रही है या मेरी ? यही 
बात तो में तुझ से कहने वाली थी । 

विशाखा--चलो, उस चित चोर को चारो ओर ढूंढें । 

श्रीकृष्ण---( सामने आकर ) गोपियों , कहोँ जा रही हो ? 
किस को ढूंढ रही हो ? 

ललिता--अपने मनमोहन को--बंशी बजाने वाले-उस 
ब्रजनन्दनको । 

श्रीकृष्श--वह त्रजनन्दन तो में ही हूं । 

ललिता--हैं ! तुम ही हो ? हाय, में इतनी बेसुध हो गयी ! 

श्रीकृष्श--भुझे भी आश्चर्य है कि तुम सब की आज केसी 
दशा है ? तुम्हारे माथे पर बेंदी नही है । विशाखा की एक ऑख 
में काजर नहीं है । चन्द्रावही के सिर पर साड़ी नहीं है। 
मनोरमा के एक हाथ में कंगन नहीं है । 

विशाखा--हम से पूछ रहे हो माधव-कि हमारी कैसी 
दशा है ? तुम्ही ने तो वंशी बजा बजाकर हमारी यह दशा की है 


और तुम्ही हम से इस दशा का कारण सालहूम करना चाहते 
हो ? तुम्हारी वंशी आज नहीं बजी है-सारे ब्रजमएडठ पर 
एक आकपण शक्ति पहुंच गयी हैः- 


श्रीकृष्णावतार ( १४६ ) 

एक उठ दौरी, एक भूछ गयी पोरी, 
एक बौरी भई, कौरी भरी कद॒म्ब की डाल की । 
एक खुले बार, एक भूषण विसार, 
एक छोड़ के सिंगार,चली भूल सुधि माल की | 
एक भाजी कुअन में, एक धायो घाटन मे, 
एक फिरी कानन में दशा थी बेहाल की। 
सारी त्रजबाल कठपूतरी सी नाच रही, 
ऐसी आज बाँसुरी बजी है नन्‍्दकाल की । 
ललिता--- 
बाजी उमगायी, बाजी द्वार खोल धायीं, 
बाजी मारग भुलायीं, बाजी व्याकुल अँगन में । 
बाजी ने विसारी धीर, बाजी ने है फाड़ो चीर, 
बाजिन के उठी पीर चेन है न मन में । 
बाजी घर छोड़ भाजीं, बाजी बर छोड़ भाजीं, 
बाजी डर छोड़ भाजीं, व्याध छगी तन में । 
बाजी कहें बाजी बाजी, बाजी कहें-कहाँ बाजी ? 
बाजी कहेँ बाँसुरी बजी है व॒न्दाबन में । 
श्रीकृष्ण---अरे तो एक बाँसुरी की तान से तुम सब इतनी 


बेध्यान और अज्ञान होगयीं कि अद्धं-रात्रि के समय इस 
प्रकार दौड़ी आयीं ? 


( ३६४७ ) श्रीकृष्णावतार 

विशाखा--लो आप ही तो बाँसुरी बजा बजा कर यहाँ 
बुलाते हैं और आप ही अब कटे पर छोन छगाते हैं । 

श्रीकृष्ण--मै ठीक कहता हूं । तुम्हारा इस प्रकार पर पुरुष 
के पास आना अनुचित है | 

लछलिता--पुरुष ? पुरुष ? तुम्हें पुरुष कहता ही कोन है ? 
तुम तो अभी आठ वर्ष के बालक हो । 

राधा--बिहारी जी, यह चोंचले की बातें अब रहने दो ओर 
वंशी की जिस तान से सब त्रज-बालायें व्याकुल हुई हैं, वही तान 
फिर सुनाओ। 

ललिता--हां, अपनी वंशी फिर बजाओ | 

श्रीकृष्श--मैं तो इसके लिये तेयार हूं । पर तुम्हे भी मेरी 
एक बात माननी होगी ? 

विशाखा--वह क्‍या ? 

श्रीकृष्श--में बंशी बजाओऊँ ओर तुम सब नाचो । 

ललिता--पर तुम्हे भी तो नाचना पड़ेगा । 

श्रीकृष्ण--होँ में भी नाचूंगा । 

विशाखा--किस के साथ नाचोगे ? मेरे साथ नाचना । 

छलिता--नही, मेरे साथ नाचना । 

श्रीकृष्श--नही-में वृषभानुकुमारी के साथ नाचूंगा । 

विशाखा--मेरे साथ नहीं नाचोगे ९ 


क्रीकृष्णअवतार ( १४८ ) 

। 
ढुलिता--मेरे साथ नहीं नाचोगे ? 
श्रीकृष्ण--अच्छा मुझे छोड़ दो, में सब के साथ नाचंगा। 
सभी गोपियों की मुझे रखना है अब टेक | 
रास रचाता हूं स्वयं धर कर रूप अनेक ॥ 
| अनेक कृष्ण प्रकट होकर अनेक 
गोपियों के साथ नृत्य करते है ] 


[ गाना न० २१ ] 
सबं** 


करत हन्दावन रास, रसिकवर । 
तक यिलेंग तक अथंने थुंने । 
क्राणवा, क्राणधा, क्राशधा, तक थुंजे । 
निरता मिलकर, नागरि--नागर । 
करत हन्दावन रास रसिकवर | 
सुखद शरद रजनी अति सुन्दर । 
छिटक रही चन्द्रिका प्रनोहर ॥ 
कालिन्दी-कल-कलित कूल पर । 
एक एक गोपी एक एक नटबर ॥ 
नचत परस्पर विहँस विहँस कर । 
करत हन्दावन रास रसिकवर |; 


<++--. प्रकार 2), शामाथ->- 


ड्राप सौन 





श्रवणशकुमार ५ 





इस नाटक का मूल्य ॥॥) डाक महसूल ।) 
पता--श्रीराधेश्याम-पुश्तकालय, बरेली । 


( १४६ ) श्रीकृष्णवतार 





“स्थान- नन्‍्ठ राय का ग्रह 
<छ&«()-१9७० 
( अक्र के साथ नन्द्राय का बाते करते हुए आना । ) 


नन्‍्द--ज््या मथुरेश ने आपको भेजा है ? 

अक्रूर--हाँ मथुरेश ने भेजा है। उन्हो ने मथुरा में एक बहुत्‌ 
बड़ा उत्सव रचाया हे-जिसमें सम्मिलित होने के लिये घनश्याम 
ओर बलराम सहित-आपको बुलाया है। 

ननन्‍्द--उस उत्सव में क्‍या होगा ९ 

अक्रर--बड़े बड़े राजा और पहलवान एकत्र होगे, घनुष- 
यज्ञ होगा, वीरता के खेल होंगे, और अखाड़े होगे । 

नन्‍्द--तो में क्या उन अखाड़ों में कुश्ती लड़ूंगा ? अक्रर, 
तुम राजा के समीपवर्ती हो-इस कारण तुम्हारी आंखो में दिन 
रात वे अखाड़े-त्रे खेछ तमाशे-जें रंगशालायें-ओऔर उपाधि के 
भूखे छोगो की नज़रें और भेंटें घूमा करती हैं। मुझ गोसेवक 
के लिये उन से क्‍या प्रयोजन ? 


श्रीकृष्णावतार ( १६० ) 

अक्रर--नन्द, अक्रूर राजा के उन चाहुकार सहयोगियों में 
नहीं है-जों राजा की एक उँगढी के इशारे पर-धम्म अधम्म 
का विचार न करके-नाचने लगते हैं । राजा को प्रसन्‍न रखने 
के अभिप्राय से नीच से नीच कास करने के लिये तेयार रहते 
हैं। में तो विश्वास दिलाता हूं, शपथ पूर्वक जताता हूं-कि वहाँ 
चलने में तुम्हारा कोई अहित नहीं होगा । उनकी आज्ञा का 
पाछन हो जायगा-मेरे आने की छाज रह जायगी-और भगवान्‌ 
ने चाहा तो तुम्हें बहुत बड़ा सम्मान प्राप्त हो जायगा । 

'नन्द--अक्रूर, में सम्मान का भूखा नहीं हूं । 

अक्रर--तो प्रेम के वशीभूत तो हो ? यदि मुझ से प्रेम 
रखते हो तो उस प्रेम के नाते ही चले चलो । 

नन्‍्द---अवश्य चलता, तुम्हारी आज्ञा को कभी नही ठालता, 
पर तुम जानते हो कि स्थिति क्‍या हे ? तुम्हारा वह मथुरेश- 
सब समय मेरे गोपाल की घात में छूगा रहता है ? नित्य किसी 
न किसी देत्य को अपनी हिंसाबृत्ति की पूर्ति के छिये उन की 
ओर भेज देता है । वह तो गोमाता के प्रताप से और यमुना 
मैया की दया से, फछ उलटा होता है | गोपाल को हानि पहुंचने 
की अपेक्षा-देत्य दछ ही का विनाश होता है | ऐसी अवस्था में 
समझ रहे हो अक्रूर ?-मैं कैसे इन बालकों के साथ उस हत्यारे 
की ओर जाहँ ९ 


( १२१ ) श्रोकृष्णावतार 

अक्रूर--पर उसका भेजा हुआ देत्य दुर-तुम्हारे कथन 
के अनुसार ही-जब गोपाल को हानि पहुँचाने की अपेक्षा-स्वयं 
विनाश को प्राप्त होजाता है-तो फिर तुम्हें गोपाल सहित वहाँ 
चलने में क्‍या चिन्ता है ? तुम्हारे गोपाल तो काली नाग को 
नाथ चुके हैं ? नख पर गोवद्धन धारण कर चुके हैं ? फिर 
तुम्हें किस बात की आशड्ला है? नन्दराय, यह उठता हुआ 
मेघ, यह चढ़ता हुआ सूर्य, और यह बढ़ता हुआ वायु का वेग, 
एक रोज़ सारे संसार को अपना महत्त्व दिखायेगा। मथुरेश 
पर ही नहीं, विश्व के समस्त नरेशों पर विजय पायगा:--- 

गऊ के दूध का बल सारी दुनिया को दिखायेगा । 

बद्दाकर रक्त वधिकों का, सुधा जग को पिलछायेगा ॥ 


इसलिये मैं फिर प्रार्थना करता हूं कि नि:ःसक्कोच उसे साथ 
लेकर मथुरा चलो, किसी प्रकार का भी सन्देह न करो । 

नन्‍्द--देखा अगर मेरे गोपाल को वह कुछ होगया तो 
उसके ज़िम्मेदार तुम होगे ? 

अक्रूर--हाँ मैं ज़िम्मेदार होउंगा। नन्‍्दराय,मैं मथुरा की प्रजा 
का एक छोटा सा सेवक-नेता-हूं | यदि श्यामसुन्दर का वहाँ एक 
बाल भी बांका होगा, तो मेरी आज्ञा पर वहाँके एक हज़ार 
निवासी अपने शीश कटा देंगे । 


ओकृष्णावतार ( १९२ ) 

नन्‍द--अच्छा तो चलिये-चलता हूं । आप घनश्याम और 
बलराम को अपने साथ लेकर चढिये, में भेंट की वस्तुएँ लेकर 
गोपद्छ केसाथ चलूग। | बेश घनश्याम ! वछराम ! यहाँ आओ । 

[ कृष्ण बलराम दोनों का प्रवेश ] 

श्रीकृष्श---आज्ञा पिता जी । 

अक्रूर--( खगत ) आओ, जाओ भक्त-उर-चन्दुन आओ ५ 
दुष्ट-निकन्द्न जगवन्दन-आओ । तुम्हारे दशन मात्र ही से, मुझ 
भिखारी के लिये त्रेढोक््य की सम्पदा प्राप्त हो गयी । यह आत्मा 
आनन्दित और यह देह क॒तार्थ हो गयी। 

नन्‍्द--( श्रीकृष्ण से ) मथुरेशने एक उत्सव रचाया है-- 
जिस के लिये अक्रूरजी को भेजकर--तुम दोनों के साथ मुमे 
बुलाया है । चछो--धहाँ हो आयें । 

श्रीकृष्ण--जैसी आज्ञा; चलने में कितना विलम्ब है ? 

अक्रर--बस तैयार हैं । 

श्रीकृष्श--यदि आज्ञा हो तो माता जी से मिल्क आऊेँ, 
उन्हें प्राशम कर आरऊँ। 

ननन्‍्दू--हां-हां-मिल आओ, प्रणाम कर आओ | 

बलराम--( सामने देख कर ) वह तो इधर ही आ रही हैं । 


[ यशोदा का आना ] 


( ६४३ ) श्री कृषणावतार 

यशोदा--क्‍्यॉ--ज्या मरे छाल को मथुरा लेही जाओग १ 
तुम कैसे पिता हो ? अच्छा यदि तुम ले जाने ही को तैयार हो 
गये हो-तो तुम नहीं ले जा सकते | तुम पिता हो और में 
माता हूं । पिता से माता की पदवी बड़ी हे | इस लिये में माता, 
माता होने के अधिकार से अपने इस वछ॑ंड़े को उस वधिक के 
सामने जाने से रोकती हूं । छोड़ दो--में इसे नहीं छोड़ 
सकती हूं :-- 


विदा इस घर से माखन का खिलेया हो नहीं सकता । 
पृथक्‌ मैया की छाती से, कन्हैया हो नहीं सकता । 


अक्रर--देवी, राजा के यहाँ पहुंचना बड़ा कठिन होता है । 
दरबान, दीवान, बरूशी, स़वास आदि कितने ही छोगों से मिलना 
पड़ता है --तब वहाँ तक प्रवेश होता है। इन्हे तो उसने स्वय॑ 
निमन्त्रण भेजा है; कैसा अच्छा अवसर मिला है । 

यशोदा--अरे में तुम्हारे राजा को क्‍या जानू; मेरा राजा 
तो ( श्रीकृष्ण को बतलाकर ) यह है | 

बलराम--जाने दे--मैया, जाने दे । मैं भी तो कन्हैया छे 
साथ जा रहा हूं | छाया की तरह सब समय इन के समीप ही 
रहूंगा । इन्हे अकेला नहीं छोड़गां | 


श्रीकृष्णावतार ( १४४ ) 

श्रीकृष्ण--राजा के यहाँ जाने से ऊँची पदवी मिल जायरमीं, 
बड़ी उपाधि मिल्क जायगी, इस की तो हमें इच्छा नहीं है। 
हॉ--यह छालसा अवश्य हे-कि जिस की धाक से सारा ब्रज 
मण्डल थरो रहा है--उस कंस को हम भी तो देखें कि केसा है ९ 
( स्व॒गत ) समय आगया है कि अब भूमि का भार हरण करूँ । 
मथुरा में जाके सब से पहले अपने माता पिता का उद्धार और 
फिर दुष्ट कंस का संहार करू । इसलिये--इस समय यशोदा 
मैया की बुद्धि में,--यह मुझे आज्ञा दे दे--ऐसी प्रेरणा करना 
चाहिये । आर शीघ्र मथुरा पहुँच कर अपनी इस बाल- 
लीला के खेह को सम्पूर्ण करना चाहिए । 


अक्रूर--क्यो रन्‍द छाल, क्‍या सोच रहे हो ? 


श्रीकृष्श--माता की आज्ञा होगी तो अवश्य चलूंगा। इन 
की आज्ञा बिना केसे जा सकूगा ! 


अक्र-- भेज दो, यशोदा मैया-भेजदों । ज्यादा चिन्ता 
ओर सोच विचार न करो | 


यशोदा--( श्रीकृष्ण से ) क्यो बेटा, तेरी क्‍या इच्छा है ? 


श्र कृष्श--ग्वालबालों के साथ जब्र पिता जी जारहे हैं, 
पैया बलराम जा रहे हैं, तो मेरे जाने में डर ही कया है ? 


( १४४ ) श्रीकृष्णावतार 

है 
यशोदा--तेरी ऐसी ही इच्छा है तं, में हूठ नहीं करती । 
अक्रर--भच्छा तो आओ । नवदूवा-दरू-श्याम,नयनाभिराम, 
मेर साथ आओ | द्वारे पर कंस-राज का भेजा हुआ रथ खड्ा 
है; उस पर सवार हो जाओ | 


यशोदा--बेटा बलराम,में अपने कन्हैया को तुझे सौपती हूं । 
और बेटा कन्हेया, अपने बलराम को तुझे सौपती हूं । ( तन्‍्दर से ) 
ओर सुनते हो-स्वामी, इन दोनों को तुम्हारे हाथों सौंपती हूं । 
( श्रीकृष्ण से ) मेरे छाछ, यहां जेसा उत्पात वहॉ जाकर न 
करना । जितने दिन रहना-शान्ति पूवक रहना । ( अक्ूर से ) देखो 
जी, तम माता के लड़ते को ले तो चले, परन्तु यह याद रहे कि 
यह भेरा प्राणाधार है । हृदय के पाठने पर झूलने वाला सुकुमार 
है । इसके कोमऊ शरीर को कुछ आंच न आये । यह खिला हुआ 
फूल ग्रीष्म के ताप से सूख न जाय । 

अक्रर--( सवगत ) माता के स्नेह तुझे धन्य है (म्रकट ) 
महादेवी तुम निमश्चिन्त रहो, विश्वास रक्खो, यह वह बारहमासी 
फूल है जो हमेशा इसी तरह खिला रहेगा । ग्रीष्म का ताप, वो 
का बहाव, ओर हेमनत का शीत, इसे नहीं, मिटा सकेगा । 

श्रीकृष्ठ और बलराम--अच्छा--मैया, प्रणाम । 

यशोदा--चिरिजीवी हो, प्रसन्न रहो,:--- 


श्रीकृष्णावतार ( १५६ ) 
&६*[ ] ०; 


डे 
[ गाना ने० २२ ] 


यशोदा-- 
जाओ है अभिराम । 
बलराम, घनश्याम, छविधाम, सुखधाम, 
बलधाम, गुणधाम, प्रण करो काम, 
प्रेम वीरता की किरणों से, जगका तिमिर विनाश करो | 
उन्द्र सूये की तरह विश्व पर, दोनों पूण प्रकाश करो। 


धमामामभाकाय, (2) कमाना 








( स्थान “कारागार / 


<६- 43 ३6" 


[ देवकी पृथ्वी पर पड़ी हुई है, वसुदेव उसे सान्त्वना दे रहे हैं ] 


"कह 9८ 0:०- 


वसुदेव--प्रिये, कब तक रोया करोगी 
देवकी--नाथ, यह आँसू वही आकर सुखा सकता है- 
जो आंखों के सामने से-इस तरह चढा गया है--जिस तरह 
इस आकाश पर से मेघ आकर चढा जाता है। कितने 
बरस गुजर गये ? माता होकर भी मुझे माता होने का सुख 
प्राप्त नहीं हुआ:-- 
माता का यह हृदय है, नहीं है कुछ पाषाण । 
आँसू बनकर आँख तक, खिंच आये हैं प्राण ॥ 
वसुदेव--प्यारी, इस जीवन की नाटकशाला में हमारे 
तुम्हारे चरिन्न तपस्या के चरित्र हैं, तपस्या किये जाओ-और 
हृढ़ता के साथ किये जाओ | यदि इस संसार मे धर्म बढ 
मर नहीं गया है, तप-बर नष्ट नहीं होगया है, देव-बल समाप्र 
नहीं होगया है, तो एक दिन अवश्य हमारी विजय होगी। 


श्रीकृष्णवतार ( १६८) 
<#( []-$% 
इसी चन्द्र सूय की छाया में-इसी हिमाठ्य और विंध्याच 
के मध्य में-इसी गन्ना और यमुना के भश्रदेश में-अपनी सनो- 
कामना सुफझ होगी ।:- 
सदा रहेगी नहीं यह, दुख की काली रात । 
देखेंगे हम भी कभी, सुख का स्वच्छ प्रभात ॥ 
देवकी--यह तो समाचार आतें हैं कि मेरे पुत्र ने अरिष्टासुर 
को मार डाछा--केशी को मार डाछा--व्शेमासुर का वध कर 
डाढा-पर यह समाचार नहीं आते-कि दूसरों के दुःख दूर करने 
वाला बेटा--अपने माँ बाप के दुःख दूर करने का-क्या उपाय 
कर रहा है ? क्‍या हमारे उद्धार का उसे ध्यान नहीं है।? 
वसुदेव--में तो समझता हूँ-है | हम से ज़्यादा उसे हमारी 
चिन्ता है-ओर शीघ्र ही वह इसके छिए कोई प्रयत्न करेगा ! 
देवकी--वह शाघ्र द्वी-कब ? कष्टों की चक्की में--मां बाप 
का जीवन पिस जाने के बाद ९ 
वसुदेव--नहीं-परीक्षा पूरी होजाने के बाद :--- 
यह वन्दीपन के दिन जो हैं, सो नही हमे दुख देते हैं । 
अपने भक्तों की इसी तरह, भगवान्‌ परीक्षा लेते हैं॥ 
देवकी--हमारी भक्ति-पूरी होगयी, अब उन्हें हमारा भक्त 
बन कर कुछ करना चाहिये, भगवान्‌ होकर भी इस जीवन में 
वे हमारे पुत्र हैं, हम उनके मां बाप हैं। 


( १४६ ) श्रीकृष्णावतार 

हे 
वसुदेव--पिछले जन्म की किसी तपस्या के फल से हम 
ने उन्हें पुत्र रूप में पाया है। और अब इस जन्मकी वतंमान 
तपस्या के फल से उनका पूर्ण सुख भी प्राप्त करेगे,हताश न होः--- 
देवकी-- 
होगयी है अब तो सीमा, कष्ट कारागार की । 
क्या खबर किस रोज आयेगी घड़ी उद्धार की ॥ 
आचुका अन्तिम सँदेशा, प्राण अब जाने को हैं । 
नारद--( आकर ) 
जा चुका है दुःख अब, सुख के सुद्न आने को हैं ॥ 
दम्पतिवर, में यह शुभ समाचार आपको सुनाने आयां हूं 
कि त्रिछोकी के प्रतिपाछ, आपके प्राण प्यारे| छाछ, गोकुछ के 
गोपाल, आनन्दकन्द श्रीकृष्णचन्द, नन्‍्द, बलराम ओर ग्वाढ 
बालो के सहित मथुरा आगये । 
बसुदेव---आगये 
नारद--हाँ आगये । अब मथुरेश की पराजय, ओर आपके 
भाग्योदय में विलछस्ब नहीं है । 
वसुदेव--धन्य देवषें । यह समाचार सुनाकर आपने हम 
मृतकों में जीवन डाछ दिया-चोद॒ह वर्ष के बनवास के बाद, 
भगवान्‌ रामचन्द्र के आगमन का समाचार-जिस प्रकार श्रीहनुमान- 
जी महाराज ने--अयोध्या वासियों को सुनाया था-भौर अपना 


श्रीकृष्णावतार ( १६० ») 
<छ७४-[] 
डक 


ऋगणी बनाया था इसी प्रकार आपने हम कारागार-बासियों को यह 
समाचार नही सुनाया अपना ऋणी बनाया । हम भी उन्हां 
अयोध्यावासियों के शब्दों में यह कहना चाहते हैं कि :-- 


“उन से पहले तुमने आकर, मेटे संताप हमारे हे। 
जब तक प॒थ्वी-नभमंडरू-है,तब तक हम ऋणी तुम्हारे है ॥” 
कहिये वे पहले यहां आयगे, या मथुरेश की ओर जायेगे ? 


नारद--त्रजवल्लभ का तो यही विचार है कि पहले यहां 
आये-तब मधुरेश की ओर जाये, मथुरापुरी में आकर अपने 
माता पिता को कष्ट करागार से छुड़ाना वे अपना मुख्य कम्मे 
सममभते है । इस ऋण से उऋण होना परम धर्म समझते हैं । 
लीजिये, सामने से वेही आ रहे हैं :-- 
सृष्टि नूतन दो के शोभा पा रही अत्यन्त है। 
फिर बसन्‍्त आया, हुआ हेमन्त का अब अन्त है ॥ 
( श्रीकृष्ण, बलराम, का--नन्‍्द और श्रीदामा, 
मनसुखा, विशाल ऋषस सहित आना ) 
नन्‍्द--किधर हें भेया वसुदेव ? 
बसुदेव--आओ भैया नन्‍्द । 
[ पझ्ेंटना ] 
देवकी--( नारद से ) गोपाल यही हैं ९ 


( १६१ ) श्रीकृष्णाबतार 

नारद--( धीरे से ) हां माता, पर अभी कुछ देर तक 
वात्सल्य भाव दबाये रहा । मातृ-सम्बन्ध छुपाये रहो :-- 


तपस्था अपनी बरसों की न क्षण भर में डिगा देना । 
सम्यय से पहले,अभिनय पर यवनिका मत गिरा देना ॥। 


वसुदेव--क्या यही आपका पुत्र गोपाल है ? आओ बेटा? 
तुम्दे आशीवाद दूँ ( हृदय लगाकर ) चिरिजीवी हो ( बलराम को 
देखकर ) यह इसका बड़ा भाई है ९ 

नन्‍्द--हां, यह इसका बड़ा भाई है, ओर इस लिये बड़ा 
भाई है कि यह नन्द-रन्दन से प्रथम उत्पन्न होने बाछा-वसुदेव 
नन्‍दन है । आप की दूसरी भाय्यों महाराणी रोहिणी का पुत्र 
बलराम यही है । 

वसुदेव--यही बलराम है ? आओ बेटा, तुम्हें भी आशीबोद 
दूँ ( हृदय लगाक! ) दीघोयु हो । ( देवकी को बताकर ) अपनी इस 
मैया के भी चरण छुओ। 

देवकी-( बलराम के पैर छूने पर ) जीते रहो मेरे छाल । 

नन्‍्दू--भेया, वास्तव में आपने और महारानी देवकी ने 
बढ़े कष्ट उठाये हैं, आठवीं बार एक कन्या हुई थी-उसे भी तो 
राक्षस ने नहीं रहने दिया,उत्पन्न होते ही झृत्यु के पत्थर पर पटक 
कर चकना चूर कर दिया। 


श्रीकृष्णावतार ( १६२ ) 

वसुदेव--क्या करें, हमने तो इस सिद्धान्त पर कारागार के 
वर्ष व्यतीत किये हैं:- 

चुप चाप कष्ट सहना, पर मुंह से कुछ न कहना । 

जिस हाल में हरि रकखें, उस हाल ही में रहना ॥ 

नन्‍्दू--परन्तु यह नहीं समझ में आया-कि आठवीं 
सनन्‍्तान ले लेने के बाद, उस दुष्ट कंस ने, आपको कारागार से 
मुक्त कर के, फिर कारागार में क्‍यों डाल दिया ? 

वसुदेब--क्या बताऊँ ! 

नन्‍्द--कुछ तो बताओ ९ 

वसुरेव--नहीं में बता नहीं सकूंगा |:- 

कोष मेरा है सुरक्षित, यह मुझे सन्‍्तोष है । 

पर में मुंह से कह नहीं सकता कि मेरा कोष है ॥| 

नन्‍्द---नहीं, तुम्हें यह रहस्य अवश्य बताना होगा । 

वसुदेव--जी चाहता है कि-नहीं बताऊँ। नन्द भेया, तुम 
प्रखधन्न रहो, तुम्हारा पुत्र प्रसन्‍न रहे । में अब यही चाहता हूँ- 
कि इस कष्ट कारागार से यदि छूट जाडें, तो अपना शेष 
जीवन तुम्हारी और तुम्हारे पुत्र की; सेवा ही में बिवाऊँ । ओर 
मुझे कुछ नहीं कहना है:- 

लहर सागर की ऊपर को उछलछती है उमँडती है । 


२ु 


मगर वह सामने के चन्द्रमा को छू न सकती है ॥ 


( १६३ ) श्रीकृष्णावतार 

नारदू--( चन्‍्द से ) बसुदेव जी तो नहीं बता सकते, में 
बता सकता हूं नन्द्राय, कि कंस ने इन्हें दूसरी वार कारागार 
में क्‍यों डाला । 

नन्‍्द--आप ही बताइये । 

नारद--पर उस में तुम्हे थोड़ा सा कष्ट होगा । 

नन्‍्द--होने दीजिये । 

नारद---तुम्हारी थोड़ी सी हानि होगी । 

ननन्‍्द--होने दीजिए | 

नारद--अच्छा तो सुनिये । जिस प्रकार यह बढराम जी 
नन्द-नन्दन नहीं, वसुदेव-नन्दन हैं, उसी प्रकार यह धनश्याम मो 
ननन्‍्दू-नन्दन नही, बसुदेव-नन्‍्दन हैं । 

नन्‍्द--यह केसे ? 

नारद--इसका उत्तर गोकुछ की वह धाय देगी जिसने 
उस भादों बढ़ी अष्टमी की रात्रि को-यशोदा मैया के पास 
रहकर-सोरी में एक कन्या को जनाया था । 

नन्‍्द--ओर 


नारद--ओर में भी एक साज्ञी हूं। मेरे सामने ही वसुददेव 
जी ने इन श्यामसुन्दर को मथुरा से गोकुछ पहुँचाया था । 
नन्‍्द--और ? 


श्रीकृष्णावतार ( १६४ ) 

नारद--ओर ? ओर स्वयं वसुदेव जी भी प्रमाण स्वरूप 
यहाँ उपस्थित हैं-जिन्हाने यह काय्ये कर दिखाया था । 

नन्‍द--और ९ 

नारद--ओर न पूछी नन्‍्द बाबा | सब से बड़ा प्रमाण 
उस माता का हृदय है जो अपने छाल को देख कर उर्मेंड रहा 
है। ज़रा इन श्यामसुन्दर को उसके पास भेज दीजिये-फिर तो 
यही स्वयं बता देंगे कि इतने बरस बाद भी-इन्हे देख कर, उस 
तपसर्त्रिनी, उस वोर-जननी मेया की छातियों से दूध बह रहा 
है। ओर इस से ज़ियादा प्रमाण चाहते हो, नन्‍्द बाबा ? 

नन्‍्दू--नही, अब कोई प्रमाण नही चाहता। निश्चित हो 
होगया-कि यह ननन्‍्द-तन्दन वसुदेव-ननन्‍्दन हैं. | ( वशुदेव से ) 
लो वसुदेव, जिन्हे इतने बरस तक मैंने अपना पुत्र समझ कर 
पाछा, जिन्हें आज के दिन तक मेने अपना इकछोता बेटा जान 
कर-प्राणों का प्यारा ओर नग्ननों का तारा बना कर रक्‍्खा, 
उन्हीं श्यामसुन्दर को-उन्हीं त्रजगोपाछ को-इस आकाश की 
छाया मे, इस गोप समाज के समक्ष में, तुन्दे सौपता हूं। 
इस समय यदि यशोदा भी होती तो अच्छा था ! पर-खर, 
जाने दो, में उसे समझा छूंगा । ( श्रीकृष्ण से) जाओ गोपाल, 
अब तक मेरा ओर तुम्हारा जो पिता पुत्र का नाता था, वह 
एक माया थी, बिजली को सी चमक थी, अब तुम अपने 


( १६५ ) श्र क्ृष्णावतार 

(] 
जन्म-दाता माता पिता के पास जाओ। में कभी कभी इनके यहाँ 


आकर ही तुम्हें देख लिया करूँगा । बरसों का नाता क्षण भर 
में तो कैसे टूट जायगा ? (वसुदेव से ) भैया वसुदेव, लीजिये, 
आपके हाथो मे आपकी धरोहर देता हूं। ( वचुदेव के हाथों से 
श्रीकृष्ण -। हाथ देक?! ) में आज एक ऐसे बड़े भारी ऋण से- 
जिसकी मुझे ख़बर नहीं थी-उऋण हो गया :-- 

जिसे अपना समझ कर आज तक गोदी खिलाया था । 

नहीं मालूम था इतना कि वह बेटा पराया था॥ 

चलो अब इस तरह डाले वदरू आंखों के तारे हैं । 

जगत में जितने बेटे है सभी बेटे हमारे हैं॥ 

वसुदेव--भैया नन्‍्द, में जानता हूँ कि इस समय तुम्हारे 
हृदय में कितना युद्ध होरहा है। में जानता हूं कि इस समय 
तुमने कितने साहस का“-कितने त्याग का-ओऔर कितनी उदारता 
का परिचय दिया है, परन्तु-तसुदेव इतना नीच नहीं है, जो 
तुम्हारे उपकार का बदछा इस प्रकार चुकाये-कि तुम्हारे 
एक मात्र प्राण प्यारे का तुम से बिछोह कराये । जाइये 
में शुद्ध हृदय से कहता हूं--सच्चे भाव से कहता हूं, सौगन्व पूर्वक 
कहता हूं-कि यह नंद-नंदन नन्‍द-नन्दन ही रहेंगे । वसुदेव अपने 
अधिकार को एक दिन गुप्त रीति से तुम्हें दे आया था,आज सब 
के सामने प्रकट रूप में देता हैः- 


श्रीकृष्णावतार (१६६ ) 

तुम्हीं ने इनकी रक्षा की, तुम्ही ने इनको पाछा है । 

तुम्ही ने आज तक धन की तरह इनकों सँसाला है ॥ 

तो अब भी यह बड़े होकर तुम्हारे माने जायेंगे । 

नरेश्वर होके भी गोपाल ही जग में कहायेंगे। 
जाओ नन्‍्द-नन्‍्दन, अपने पिता ननन्‍्द्‌ के पास जाओ | 

नारद--धन्य ! दो चरित्र हैं-एक से एक बढ़ा हुआ, 
एक से एक चढ़ा हुआ । एक व्याग-सूर्ति है-तो दूसरा न्याय- 
वीर । एक योगी और तपस्वी है-तों दूसरा धीर गम्भीर । 
अच्छा वसुदेव, नन्‍द सुनो-आज से यह श्यामरुन्दर सारे 
संसार में वसुदेव-नन्दन, ओर ननन्‍्द-नन्‍्दन दोनों ही नाम 
से पुकारे जायेंगे । दोनों ही नाम से ख्याति पायँगे 
( श्रीकृष्ण से) जाओ गोपाल, उधर खड़ी हुई अपनी 
मैया देवकी से तो मिल आओ । उसके व्यथा-पूर्ण हृदय को तो 
शान्ति पहुँचा आओ | कितने समय से वह तुम्हारा वियोग 
सहन कर रही है ! कितनी देर से वह तुम्हारे ओर उत्कण्ठा 
और आभातुरता की छुपी हुईं दृष्टि से देख रही है ! 

श्रीकृष्ण---( देवकी के चरण छूकर ) माता-प्रणाम । 

देवकी--आओ मेरे छाछ । ( हृदय लगाकर ) तुम्हीं मेरे 
हंदय-मन्दिर की मनोहर मूति हो, तुम्हीं मेरे तपस्या काल 
की आज पूर्ति हो ! 


( १६७ ) श्रीकृष्णावतार 

बहुत दिन बाद कजन्जञगलिनि ने अपना रत्न पाया है । 
न तुम आये हो सम्मुख, प्राण में फिर प्राण आया है ॥ 
यशोदा से कहूंगी में, बड़ी बस तू ही माता है । 
मेरे नाते से बढ़ कर तेरा मनमोहन से नाता है॥ 
श्रीकृष्ण---( वसुदेव से ) पिता जी, आज्ञा हो तो अब अपने 
मन की एक इच्छा पूरी करूँ । 
वसुदेव--वह क्या ९ 
श्रीकृष्य---अपने हाथों से आप को कारागार के बंधन से 
मुक्त करूँ । आपकी हथकड़ियाँ ओर बेड़ियाँ खोल दूँ । 
वसुदेव--पर वह तो कंस की आज्ञा की हथकड़ियों 
और बेड़ियाँ हैं । 
श्रीकृष्श---कंस मामा की आज्ञाओं का समय-अब बीन 
गया । उन का राज-कारू अब काल के मुख में चला गया। 
एक दिन उनसे सारा ब्रज-मणडल कांपता था-आज वे सारे 
प्रज-मण्डल के आगे कांप रहे हैं :-- 
कुछ रोज़ की हवाथी जो कुछ रोज़ चछू गयी । 
थी आग फंस की जो झरा देर जरू गयी।॥ 
जिस खाक के ठीले पे खड़े थे वे गब से-- 
मिट्टी तमास उस के तले की निकल गई ।। 


वसुदेव---तो अब क्या होगा ? 


श्रीकृष्ण वतार ( १६८ ) 

है 
श्रीकृष्श---अब ? यह होगा कि :--- 


न सिर होगा वह गर्वीला, न उस पर तांज ही होगा । 
न वह परिषद्‌, न वह मन्त्री, न वह नर-राज ही होगा ।। 
पतज्ढे पाप की हत्थे से बस अब टूट जायेंगी । 
धरा पर धम्म की फिर से ध्वजायें फरफरायेंगी | 


अच्छा-अब आज्ञा हो कि में अपना कच्तेव्य पालन करूँ । 
[ वसुदेव के बन्धन खोलते हैं ] 


नारद्‌-- 

यो विदा होते हैं, सुख आने पे दिन सन्ताप के । 

इस जगत ही में चरित है पुण्य के और पाप के ॥ 

एक बेटा वह है जिसने बाप को वन्दी किया । 

एक बेटा यह है बन्धन खोलता है बाप के॥ 
श्रीकृष्श--आज में पिता के ऋण से उऋण होंगया । 

अब यह बतलाइये कि उम्रसेंन नाना किस ओर हैं ९ 

वसुदेव--बहू इस कारागार के पिछले भाग में कष्ट भोग 


रहे हें । 
श्रीकृष्ण--अच्छा तो अब उन्हे भी वंधन-मुक्त करने 
जाता हूँ :-< 


क्रम में जितने शेष हैं सब करने हैं काज । 


सारे ब्रत ओर तपों का उद्यापन है आज ॥ 
[ जाना | 


€ १६६ ) श्रोकृष्णावतार 

डे 

वसुदेव--( नन्‍्द से ) नन्द्राय ! 

नन्‍्द--भेया वसुदेव । 

वसुदेव--अब यह बेटा तुम्हें नहीं दूँगा । ऐसा बेठा कही 
दिया जा सकता है ? 

नन्‍्द--न दीजिये । अपने पास ही रखिये | ओर मुम्हे तथा 
यशोदा को भी सदा के लिये-अपनी सेवा ही में रहने की 
आज्ञा देदीजिये । 

वसुदेव--देख रहे हो कैसा जेटा है ९:- 

मरे हैं जितने बेटे वेदनगा उन सब की खो दी है । 

सफल यह जन्म, जीवन है, सफछ वह काख, गोदी है ॥। 

तपस्या काछू तप वालों का पूरा हो तो ऐसा हो । 

जगत के वारूकों, देखों, जो बेटा हो तो ऐसा हो ॥ 

नारद---भगवान की माया तो देखिये । दम्पति यह जानते 
हुए भी-कि त्रजवासी श्रीकृष्ण-गोछोक वासी परम पुरुष हें, 
इस समय उस ज्ञान को भूले हुए हैं, ओर सांसारिक माता 
पिता के समान उन्हें पुत्र भाव से देख रहे हैं । 

[ उञसेन के साथ श्रीकृष्ण का आना ] 

उम्रसेन--नहीं बेटा, पुत्र से दौदिन्रि आज बढ़ गया है। में 
आज यह नियम बनाता हूं कि पुत्र के अभाव में-दोहित्र नाना 
की सम्पत्ति का पूरा अधिकारी हो । 


श्रीकृषष्णावतार ( १७० ) 

श्रीकृष्ण--नही नाना, मुझे सम्पत्ति नहीं' चाहिये, मैंने 
तो अपना कत्तेव्य पाछन किया है | अच्छा अब आप ऐसा कीजिये 
कि राजसी वस्त्रों में ( वसुदेव देवकी को बताकर ) मेरे इन माता 
पिता के सहित-राज सभा की ओर आइये / (नारदसे ) 
देवषें, आप इन्हे साथ छाइये । में अपने बाबा, दाऊ और ग्वाढ- 
बालो के समेत-आज का अपना अन्तिम कत्तेव्य पालन करने 
के लिये-अब उसी ओर जाता हू'। मामा ने जितने बच्चों 
का वध किया है-उन सब की हत्याओं का बदछा इसी समय 
उनसे चुकाता हूं ।:-- 

प्रछय का दृश्य होगा आज उत्सव के अखाड़े में । 

समर की गत बजेगी, रघड्ज मण्डप के नगाड़े से ॥ 

प्रतिज्ञा है-पछट दूँगा, जमाना आज सथुरा का । 

पहन हें दिन रहे तक मेरे नाना ताज मथुरा का ॥ 


( गाना न० २३ ) 

रह्स्थल, युद्धस्यल करदू' । मलके, दलके, खल दल घरदू | 
क्षण में, अरि में कम्पन हो । 
धम्में नो सहाई है, धम्म की दुह्ाई है 
धाय पछाड़ गा, मारंगा, शीश उतारगा, छाती विदारंगा 
फाइगा काई सी, काटूंगा मूली सो, दुष्टठों की सेन । 
तब ही जीवन-जीवन हो । 


अरपांपलपमे:ल्‍फकाटलररक कर | # । १800 ४20 कं 


( १७१ ) श्री ऊष्णावतार 

वसुदेव--इस बारूपन में इतना बड़ा उत्साह ? 

बछराम--बारूपन में ? सूख्य अपने बारूपन ही में-अपना 
प्रकाश घर घर पहुँचा देता है । मेघ अपने बाहूपन ही में अपना 
अस्तित्व सब को बता देता हैः- 

जिन वंशीधारी हाथों ने वृषभासुर मार गिराया है । 

नख पर गोवद्धेन धारा है, काली को नाच नचाया है ॥ 

वे ही अब मल्लयुद्ध करके, शासन मतवालों से छेगे । 

बालों के मरने का बदला, मामा के बालों से छेगे ॥ 

नन्‍द--मामा को मारने की प्रतिज्ञा करने बाले बालको, 
अपने इन नाना उम्रसेन के हृदय की ओर देखकर ऐसी प्रतिज्ना 
करो । वह इनके हृदय का टुकड़ा है-वह इन के घर का दीपक 
हे-वह इनके नेत्रा का तारा हे-वह इनके जीवन का एक मात्र 
सहारा है। 

उमग्ससेन--नही-नहीं, वह मरे शरीर का सड़ा हुआ 

मांस है-वह मेरे घर को फूंक देनेवाछा दीपक है-वह मेरे नेत्रों 
का मोतियाबिन्द है-वह मेरे जीवन का एक कल्ूंक है। मिटा 
दो, समाप्त कर दो, मां बाप की छाती में--छलनी की तरह छेद 
कर डालने वाले--उस निरंकुश छोकरे को सदा के लिये पृथ्वी 
की छाती पर सुलादो । में ऐसी ही प्रकृति का एक बाप हूं। 
जिसके सामने अपने नाछायक्र बच्चे के मोह की मूत्ति नहीं, 


श्रीकृष्णावतार ( १७२ ) 

संसार के सहस्नों निर्दोष बच्चों की रक्षा का विचार है। जो 
ढुनिया से दुराचार मिटवा देने के उद्देश्य से-अपने दुराचारी 
पुत्र तक की आहुति-प्रत्यु के मुख में देने के लिये तेयार है:-- 
मरे वह भ्रात जिसको दुष्ढता की बात भाती है । 
मरे वह शिष्य, गुरु के द्रोह का जो पक्तपाती है ॥ 
मरे वह नारि, जो व्यमिचार में जीवन विताती है । 
भरे वह पुत्र, जो पापी, कुचाली, वंशघाती है ॥ 
जो आपा भी हो खोटा,नष्ट करदो, धम्म रखने को | 
मिटा दो पाप का संसार भी सत्कर्म रखने को ॥ 
नारद--धन्य, मथुरापुरी के बूढ़े स्तम्भ-आपके आदशे 
को धन्य है। ( वसुदेव से ) बसुदेव, अब [इन ब्रजबिहारी को 
विदा करने में विलम्व न कीजिये,इन्हीं के करने योग्य उस महान 
काय के लिये इन्हें जाने दीजिये। इनके बाहूकपन पर सन्देह 
करना व्यर्थ है, आप भूल रहे हैं--यह तो ऐसे ही कार्यों के 
लिये संसार में आये हैं । 
मनसुखा--ओर फिर हम भीतो छाठियां छिये हुए साथ हैं । 
गोवडद्धेन तक इन छाठियों ने उठा लिया तो वह ढाई हड्डियोंवाला 
आदमी किस खेत की मूली है। ऐसा जड़ा हो बिन्नौटा-कि सब 
खाई पी भूछ जाये । 
वसुदेव--अच्छा तो जाओ गोपाल, काय्ये लिछ करो । 


श्रोकृष्णवतार 


( $७३ ) 
«० [) >> 


विजय आज नरसिह की नाई', कंस हिरणयकशिपु पर पाओ ! 
मधुरा की लड्ला पर डक्का, रामचन्द्र की तरह बजाओ ।॥ 


( गाना न० २४ ) 





संच-- 
विजयी बे ही इस दुनिया में होते है । 
जो कभी धम्मे और सत्य नहीं खोते हैं । 
पर- हित और पर-उपकार है जिनके मनमें । 
हे दया, नम्नता जिनके हृदय-भवन में॥ 
निष्काम कम करते हैं जो जीवन में । 
उनके ही डंके बजते हैं च्रिश्वन में ॥ 
यश ओर कीर्ति का बीज वही बोते हैं | 
जो कभी धम्म और सत्य नहीं खोते हैं ॥ 


[ श्रीक्षष्णचन्द्र का-नन्‍द, बलराम, श्रीदास!, 
विशाल, ऋषस आदि के साथ एक ओर 
तथा उम्रसेन, चसुदेव, और देवकी सहित 
नारद का दूसरी ओर को जाना । सीन का 
ड्रान्सफ्र होकर कंसकी मसल्लशाला बनजानः | 


श्रीकृष्णावतार ( १७७ ) 

है 





स्थान--मरल शाला | 
<€*2-9७७ 


[ कंस का अक्रर आदि द्रबारियों के साथ आना और यथा 
स्थान बेठना, तथा कस'त आदि के खेल देख्ना ] 


कंस--( खेलों के बाद ) अक्रूर जी ! 

अक्रर--महाराज । 

कंस---तुम जिन्हे गोकुछ से बुठाकर छाये हो, वे अपने 
प्रतिष्ठित अतिथि-अभी तक उत्सव मण्डप में नही आये ? क्‍या 
कारण है ९ 

अक्रूर--महाराज, मथुरा आने के उपरान्त, मैं उन्हे राज 
के अतिथि-मन्दिर मे ठहरा कर, अपने घर चला गया था। 
इस सम्य- यहां आने के पहले-में उनकी ओर गया-तो मालूम 
हुआ कि वे उस जगह से-यहां के वास्ते रवाना होचुके हैं । 
आश्रय है कि अब तक नहीं पहुंचे ! कहीं मार्ग में ठहर गये होंगे; 


[] 


आते ही होंगे । 


( ६७९ ) श्रीकृष्णावतार 
<#8«_ कक 

कंस--मैं एक बात देख रहा हूं अक्रूर ? 

अक्कर--क्या महाराज ? 

कंस--गोकुल से आकर तुम कुछ बदर से गये हो । किसी 
विशेष विचार में निमग्न दिखाई देते हो । 

अक्रूर--हां-महाराज--बात तो ऐसी ही है । 

कंस--क्या उसे बता सकते हो ? 

अक्रर--बताना तो नही चाहता था-पर आप पूछते है तो 
बताता हूं । मैं जब गोकुछ से मथुरा आरहा था-तो मार में यमुना 
स्नान करते समय एक ऐसा चमत्कार देखा, जिसने हृदय ही में 
नहीं-आत्मा तक में-महानन्द का सब्म्चार करदिया | 

कंस--क्‍्या चमत्कार देखा ? 

अक्रूर--मैने देखा कि जो श्रीकृष्ण रथ में बैठे हें-वे ही 
यमुना के जल के भीतर भी मुझे; दशन दे रहे हैं । 

कंस--( हँसकर ) अरे यह सब तुम्हारी ओँखों का दोष 
है, बुद्धिका भ्रम है, ओर कुछ नहीं। कभी कभी मनुष्य की 
छाया जल में इस तरह दिखाई दे जाती है-कि: एक के स्थान 
में दो रूपों की भ्रान्ति होती है। 

अक्रूर--नहीं महाराज, मुझे तो इस बात से दृढ़ विश्वास 
होगया है कि श्रीकृष्ण साज्ञात नारायण के अवतार हैं। साकार 
रूप में-निरंजन, निराकार और निविकार हैं । 


श्रीकृष्णावतार ( १७६ ) 

कस--अरे-तुम्ही जैसे अन्ध विश्वासियों ने इस आय्ये 
वम्म के उदारक्षेत्र को-एक संकुचित क्षेत्र बनाया है। एक 
भवाले के यहां जन्म लेने वाले छोकरे को निरव्जन, निराकार 
और निविकार ठहराया है। तुम पर न बुद्धि है, न विचार है, 
न विवेक की छाया है:- 
मनुज मे-सव्व उप्रापक, रूप धर कर ? आ नहीं सकता । 
असम्भव बात है, गागर में सागर ? आ नहीं सकता ॥। 
अक्रर--आ क्यो नहीं सकता ? गागर सें आकर भी- 
सागर का-जरू सागर ही का जछू कहलाता है, कृूप का जल 
नहीं माना जाता । 
रगड़ से काष्ट में उत्पन्न होती जैसे ज्वाला है । 
पुकारों से जनों की त्यो ही वह बन आया ग्वाला है ॥ 
अगर कल्याण अब भी चाहते हो तो सेंमल जाओ । 
उठाकर पॉव को, अज्ञान-दलरूदछ से निकल जाओ ॥! 
[ च,णर का आना ] 
चाणूर--मथुरेश की दुह्लाई है ! 
कंस--क्‍्या है चाणूर ९ 
चाणूर--महाराज ! आज मथुरापुरी बिना राजा क्री सी 
नगरी हो रही है । 
कंस--है-यह तुम क्‍या कह रहे हो ! 


( १७७ ) श्रोकृष्णावतार 


-सद-[] कक 
हे 


चाणूर--ठीक कह रहा हूं महाराज | उस गोकुछ वासी 
नन्द नन्दन ने-ग्वालबालों के साथ-इस नगरी में आकर-बड़ा 
उत्पात मचा डाछा है। 

कस--उत्पात ? केसा ? 

चाणूर--सरकार के रजक को मारकर-उससे सब सरकारी 
वस्त्र छीन लिए तन्तुवायु ने उन्हे समस्त सुन्दर और बहु- 
मूल्य राजसी पट भेंट कर दिये। सुदामा नाम का माली-जो 
दरबार के छिये डाली छा रहा था-उसने वह दरबार की डाली 
भी उन्हीं को दे डाली । कुब्जा नाम की दासी-जो श्रीमदाराज 
के वास्ते चन्दन लेकर आरहो थी-उस का सब चन्दन भी 
उन्हीं के मस्तक पर चढ़गया । इतना ही नही-उस नंदलाल ने 
धनुष यज्ञ मे जाकर, जैसे हाथी गन्ने को तोड़ डालता है-उसी 
तरह-यज्ञ का धनुष खंड खंड कर डाला, ओर उसके रक्षकों 
को भी मार डाला । 

कंस--तुम उस धनुष टूटने के समय कहों थे ? 

चाणूर--महाराज, में तो बग्ीची मे दरड पेल रहा था । 

कंस--वाह, यज्ञ का धनुष टूट गया, और तुम दण्ड ही 
पेलते रहे ? 

चाणूर--मल्छशाल्ा में जो आना था महाराज | 


श्रीकृष्णावतार ( फछ्षम ) 

कंस--अच्छा बेठ जाओं । ( स्व॒गत ) यह सब समाचार 
में इससे पहले ही सुन चुका हूँ।सब सुनकर भी इन बातों पर पदा 
डाल रहा हूं, ओर राजरंग में अपना जी बहला रहा हूँ | यह 
आज का उत्सव-सव साधारण को एकत्र करने का-कोई विशेष 
उत्सव थोड़े ही है, यह तो केवछ उस छोकरे को यहाँ बुछाने का 
बहाना है, जिसके द्वारा बरसों का बैर-आज ही-इसी चतुदंशी 
के दिन, मुझे चुकाना है| पर हैं-झुझे हो क्‍या गया है ? सोते, 
जागते, रात में, दिन में, सब समय मुझे एक ही मूर्ति दिखाई 
देती है? ओर वह मूर्ति उसी कृष्ण की दिखाई देती है। ओह. 
कुछ चिन्ता नहीं, उसे यहा तक आने तो दोः- 
कहाँ जायगा, सब तरफ़, बिछा हुआ है जाल । 
उसका में अब काछ हूं, जो है मेरा काल || 
[ मुश्कि का आना ] 
मुष्टिक--श्री महाराज ! 
कंस--क्या हैं मुष्टिक ? घबराए हुए क्‍यों हो ? 
सुष्टिक--अन्नदाता, आपका वह कुबरूयापीड़ हाथी-- 
कंस--हाँ, हाँ, क्या छूट कर भाग गया ? 
मुपष्टिक--नहीं । 
कंस---तो उसने प्रजा के किसी आदमी को रौंध डाला ? 


श्रीकृष्णावेतार ( इद० ) 

कंस--आरहे हैं तो आने दो। अब हमारे हाथों से बह 
बच भी नहीं सकते। चाणूर, मुष्टिक, कूट, शलहू ओर तोशछ- 
संभल जाओ, ज्यों ही वह ग्वाढा यहां आये-त्यों ही सब मिल- 
कर उसे पकड़ छो ओर परम धाम पहुँचाओ । 

अक्रूर--महाराज, यह आप क्या कह रहे हैं ? पांच आदमी 
अगर एक अकेले और निह॒त्थे बाछक को पकड़ कर उसका वध 
करेंगे-तों महापाप होगा । 


कंस-->ह, उन्हों ने अकेले ओर निहत्थे रजक को मार 
डाला तो महा पाप नहीं हुआ |! उन्हे यह उपदेश नडी सुनाया 
जाता ? अक्रूर, मै तेरी नीति को जानता हूं । तू मेरा छुपा हुआ 
शन्रु है। भुजाओं का बल नहीं-आस्तीन का सांप हैं। तू ही 
ने मेरी प्रजा को उल्ठा पाठ पढ़ा कर मेरे विरुद्ध भड़काया है । 
तेरे ही इशारे स, गोकुछ के ग्वाले ने आज मथुरा मे महा उत्पात 
मचाया है । पर मेने अपनी नीति से आज तेरी नीति को भी कुचल 
डाछा है । उस गोकुछ के ग्वाले को मे ने यहां पूजा करने के लिए 
नहीं बुलवाया है ?'मैने बुछावाया है--उसे नष्ट कर डालने के लिये। 
सदेब के वास्ते-समाप्त कर देने के छिये | और बुलवाया है. तेरे 
द्वारा, तेरे द्वारा इस लिये कि वह जब यहां मार डाछझा जाय-तो 
सारे संसार में बाल हत्या का कारण तू ठहराया जाय । विश्वास 


( (८१ ) श्री ह्णापतार 
<कहु- ( है ० 


) 
घात का दीका-सदा के लिये तेरे मस्तक पर छग॑ जाय | इस 


प्रकार मैंने एक तीर से दो शिकार किये हैं। समझा अक्रूर ? 


अक्रर--महाराज, मैंने तो आप से ज्ञात्र धरम की बात कही 
थी, आप तो गमे हो गये। 
कंस--गर्म हो गये ? मीठे ज़हर ? बहुत सुन चुका तेरा 
ज्ञान्र-धर्म । युद्ध में धम्मे-और नीति का क्या काम ? धस्मे पर 
चलना हो-तो माला लेकर घर ही में बेठा रहे-राज्य की मंमटों में 
कोई क्‍यों पड़े ? तू तो स्वयं कहता है कि वे ईश्वर हैं । जब वे 
ईश्वर है-तों उन के सामने एक और अनेक सब समान हैं। 
पॉच क्या पॉच हज़ार भी उन्हें पकड़ कर मार डालना चाहें- 
तब भी वे नहीं मर सकते हैं । क्यो भगत जी महाराज, उत्तर 
ठीक मिला ? जाओ, उधर बैठ कर हरि नाम की रट छगाओ, 
तुम कोई हमारे युद्ध-मन्त्री नही हो-- 
जानता हूं में तुम्हे, तुम जिस नशे में चूर हो । 
नाम के अक्रूर हो पर वास्तव में क्रूर हो॥ 
अक्रूर--एक द्स.-बारह बरस के बाछक को पांच आदसियो- 
द्वारा पकड़वा कर-वध करा देने की इच्छा रखने वाले नरेश, 
मैं तुम्हे अन्तिम चेताबली दिए देता हूँ कि यदि ऐसा करोगे वो 
बहुत बुरा होगा । मेरी एक आवाज़ पर मथुरा की समस्त प्रजा 


श्रोकृष्णावतार ( $८२ ) 

इकट्ठी हो जायगी, और फिर तुम से ओर तुम्हारे पॉच पहलवानो 
से एक बालक ही का नहीं-सारी मथुरा का मुकाबिला होगा । 
कंस--ओह, सारी मथुरा तो कया सारी दुनिया भी मुझ 
से बदर जाये, तब भी मेरा इरादा नही बदर सकता। 
(साथियों से ) बीरो, तुम किसी की मत सुनो । मल्लशाला मे 
पांव रखते ही-उस वंशी वाले को, रूब मिल कर-पकड़ने और 
मार डालने के लिये तेयार रहो । 
कहाँ वह बच के जायेगा, अब उस का कार आ पहुंचा । 
श्रीकृष्ण---( आकर ) 
संभल मथुरेश, तेरे शीश पे नँदरार आ पहुँचा॥ 
कंस--( चाणए आदि से ) हॉ-पकड़ लो, वध कर दो, 
भागने न पाये । 
[ >न्‍द्‌ का बलराम, मनसुखा आ।दे के स।थ आना ] 
नन्‍द--ठहर जाओ । (कंस से ) क्यो मथुरेश, मेहमानों के 
साथ ऐसा ही व्यवहार किया जाता है ९ 
कंस--मेहमान ऐसा ही व्यवहार किया करते हैं ? रजक को 
मार डाछा-धनुष को तोड़ डाछा-कुबछूयापीड़ हाथी को चीर 
डाला-इतना ही नहीं-सारी मथुरा में एक बलवा सा मचा 
डाछा । क्यो ? गइयो के चरवेया, में आज इन सब उत्पातों 
का बदला तेरे इस कन्हैया से लूंगा । 

बलराम--पहले ही तुम ने कोन सी कसर रक्‍्खी है-जो अब 
कसर रक्खोगे ? एक छोटे से बालक को मारने के लिये पूतना, 
तृणावते, शकटासुर, वृषभासुर, अघासुर, धेनुकासुर आदि 
कितने ही असुरों को मरवा डाला और अब इन रहो सहो को 
भी मरवा डालना चाहते हो । देखो, इधर देखों, हमारी तरफ 
देखो, हम अब भी छाती खोले हुए, तुम्हारी मल्‍्छशाला में खड़े 
हुए हैं, यह हमारी निभेयता ओर वीरता है। और तुम अपने 
घर पर भी-अकेले कन्हैया पर सब टूट रहे थे-यह तुम्हारी 
कायरता ओर नीचता है। बल हो तो एक एक आकर 
लड़ लो, निबट लो ! 

मनसुखा--हॉ-ग3एँ चराने वालों के हाथो का बलदेख लो | 

नन्‍्द--( अक्ूृए से ) क्यो अक्रूर जी, गोकुछ मे आपने जो 
बात कही थी वह याद है ? 

अक्रूर--याद है। मैं अभी इन से कह चुका हूं-कि 
ननन्‍्द-नन्दन के साथ ऐसा व्यवहार करोगे-तो मेरी एक आवाज़ 
पर सारी मथुरा तुम्हारे मुक़ाबिले के लिये आ जायगी; पर यह 
नहीं समझे । माढ्म होता है-कि समझ का देवता-इन के 
मस्तक से विदा हो चुका है। पछतायेगे; करनी का फछ पायेगे। 

बलराम--क्यों बढ़े बड़े डील डोछ वाले पहलवानों, बालकों 
के साथ-एक एक आ कर कुश्ती छड़ोगे ? तुम्हें चुनोती है, 

तुम्हें अपनी अपनी माताओं के दूध की सोगन्ध है, साहस हो 
तो आ जाओ, जंघा ठोंक कर इस अखाड़े मे आ जाओ । 

कंस--अब नही सुना जाता | यह उद्दण्डता पूर्ण भाषण 
अब नहीं सुना जाता । 

चाणूर--( कंस से ) मुझे आज्ञा दीजिये कि मै अखाड़े में 
जाऊँ, ओर इन की निरंकुशता का इन्हें स्वाद चखाऊेँ | 

कंस--हों बढ़ जाओ, पटको ही नहीं, बल्कि सेव के 
लिये भूमि पर सुलछा दो । 

चाणूर--जय, जय, मधथुरापति की जय । 

बलरूराम--जय, जय, यमुना मेया की जय । 

श्रीकृषएश--( बलतम से ) दाऊ, इस दुष्ट के लिये तो में 
ही बहुत हूं, मेरे होते हुये आप कष्ट न करें । 

बलराम--नही कन्हैया, इस से मै ही छड़गा । 

श्रीकृष्ण--नही, छोटे की हठ रखिये, इस से मुझे ही लड़ने 
दीजिये । आप दूसरे से छड़ छीजियेगा । 

बलराम--अच्छा तुम ही लड़ो । 

चाणूर--( बलराम से ) क्यो डर गये ? तुम नहीं छड़ते ? 


बलराम--तू एक छोटी सी शक्ति है, में लड़ कर क्‍या 
करूँगा । मेरा छोटा भाई लड़ेगा ? 
चाणूर--मै छोटी सी शक्ति हूं ? 

श्रीकृष्श--और नही तो क्या, अन्यायी राजा की खुशामद 
में छगी रहने वाली शक्ति-क्या कभी बड़ी शक्ति कहलूती है ? 

चाणूर--बाछक, में एक आधी का वेग हूँ । 

श्रीकृष्श--तो मैं उस आंधी के वेग के रेत को प॒थ्वी पर 
पहुँचा देने वाला भयद्जर मेघ हूं | 

चाणूर--मेरी शक्ति तेरे जीवन के वास्ते कालू-रात्रि है । 

भ्रीकृष्श--और मेरी शक्ति तेरी उस-काल रात्रि को नष्ट 
कर देने के लिये-प्रातः कालछ के सूय्य की लाली है । 

चाणूर--मै काल हूं । 

श्रीकृष्ण--तो मैं महाकाल हूं । 

चाणूर--में प्रल्नय हूँ । 

श्रीकृष्ण--तो मैं महाप्रतय हूँ । ( ननन्‍्द से ) बाबा, आज्ञा 
दीजिये कि आप के लालन पालन की शक्ति, आज सारे संसार 
को दिखलाऊँ । 

नन्‍्द--आज्ञा देने को जी तो नहीं चाहता था, पर इन कीं 
उददण्डताओं से विवश हो कर आज्ञा देता हूँ। छड़ो, यदि 
गौ माता और यमुना मैया सहाई हैं तो विजय होगी । 

[ श्रीकृष्ण और चाणूर का खंडना, 


श्रीकृष्ण का चाणूर को इस बुरी तरह 
पृथ्वी पर पटकना कि उसका मरजाना ] 

ै। 
चाणूर--आह ! सारा बदन चकना चूर होगया ! ऋष्ण, 


तुम मनुष्य नही हो । हरे कृष्ण । हरे ऋष्ण !! 
[ रत्यु | 


श्रीकृष्श---अब और दूसरे को भेजो मामा ? 

मुष्टिक--बालक, चाणूर को मार कर तूने यह समझ 
लिया कि मथुरा का राज्य योद्धाओ से खाली हागया ? 

बलराम--क्या तू भी योद्धाओं मे अपनी गिनती कराना 
चाहता है ९ 

मुष्टिक--गिनती ? अरे में तो मथुरापुरी का प्रख्यात योद्धा 
हूं। परन्तु ग्वाले, तू कब से योद्धा बना ? 

बलराम--जब से माता के गर्भ से जन्म लिया । 

मुष्टिक--माल्म होता है कि-तेरे पिता को अभी तेरी मृत्यु 
का समाचार सुनना पड़ेगा | 

बलराम--माल्म होता है कि-तेरे स्वामी को अभी तेरी 
छाश के पास बैठकर रोना पड़ेगा । 

सुष्टिक--देख में अवसर देता हूं--अब भी सोच ले । 

बलराम--यदि तुमे युद्ध-कछा न याद हो तो मुमू से 
सीख ले । 

मुष्टिक---मानी बाछूक, तू अवश्य मार डालने के योग्य है । 

बलछराम--घाषी मनुष्य, तू अवश्य वध कर डालने के 
यौग्य है । 
मुष्टिक--अच्छा तो आजा । 
बलराम--आजा ! 
श्रीकृष्य---( बल गम से ) दाऊ, इससे भी मुझे ही लड़ने 
दीजिये ! 
बलराम--नही, तुम जरा देर दम छो, इस से में छड़गो । 
( +न्‍द से ) बाबा-? 
ननन्‍्द्‌ू---हों मारा । 
[ बल म॑ की मुंशिक से कुश्ती, 


मुंशिक का पृथ्वी पर गिर कर मरना ] 
मुष्टिक---आह, मरा | सरा | बलराम, मनुष्य के शरीर सें 
तुम कोन हो ? राम | राम !! 
[ रत्यु ] 
श्रीकृषए---अच्छा, अब दो दो आजाओ | 


[ श्रीकृष्ण का शत्न तोश॑त् को 
झोर बलराम का कू" औः 
दुमित फो पेंछादइ कर मौरनाँ ] 


श्रीकृष्श--क्यों मामा ? और इन में किसी को भेजते हो 
कंस--क्या तुमने यह समझ लिया है कि इन दो चार 
साधारण से योद्धाओं को मार कर तुम्हें विजयश्री प्राप्त होगयी ? 

। 
श्रीकृष्श--नहीं अभी तो एक को मारना बाकी है । 


कंस---वह कौन ? 

श्रीकृष्श--इस मथुरापुरी के राज्य का अत्याचारी राजा-कंस | 

कंस--छोटे होकर बड़ों को ऐसे अपशब्दा में पुकारना 
तुमने कहों से सीखा ९ 

श्रीकृष्ण--जहाँ से तुमने अपनी बहन की सन्‍्तानो का वध 
करना सीखा । जहाँ से तुमने अपने पिता का राज्य छीन कर 
उन्हें कारागार में डालना सींखा । 


कक] 


कंस--इन बातो को मेरे मुख पर कहते हुए तुम्हे भय 
नहीं छगता ? 

श्रीकष्णु--इन कार्यो को संसार के सामने करते हुए तुम्हे 
छज्जा नहीं आयी ? 

कंस--अब तक मैं समझता था तुम अबोध बालक हो, 
तुम्हे छोड़ दिया जाय । 

श्रीकृष्श--अब तक मैं समझता था कि तुमने अत्याचार को 
समभ लिया है, तुम्हें छोड़ दिया जाय । 

कंस--लड़के, मुझ से लड़ के तू नहीं जीत सकता, यह 
लड़कपन की बातें छोड़ दे । 

श्रीकृष्श--लड़के-छड़ के अपनी शक्ति दिखा रहे है, फिर 
भी तुम नहीं समझते:--- 
हम लड़के है, हॉ लड़के हैं, लड़के ही छड़कपन करते 


पर तुम्हें नही शोभा देता, जो लड़कों के मुंह रूगते 


हे । 
हें ॥ 
कंस---- 

सिर पे तेरे मौत का बता अब आमने को है । 
श्रीकृष्ण-- प्् 

मुंद गया दिन, तेरा सायज्ञाल अब आने को है ।॥ 
ऋऊंस-- 

छाड़ दे तकरार यह, भौोचाछ अब आने को है । 
श्रीकृष्ण--- 

पाप के अवतार, तेरा कारू अब आने को है । 


[ श्रीकृष्ण का आगे वढ कर, कप 
की चोटी पकड कर, पृथ्यी पः 
गिरा कर उसको मार डालना * 


कंस---आह ! निश्चित होगया, अक्रूर का कहना ठीक हैं, 
कृष्ण, तुम सचिदानन्द हो ! 

आज मेरी आत्मा परमात्मा-मय होगयी | 

बंद भी सागर हुई, सांगर मे जब छय होगयी ॥ 


उ5 शान्ति, शान्ति, शान्ति । [ रस्यु | 
[ नारद का उद्बसेल, वसुदेव, देवकी, सहित आना ] 

नारद--जय, जय, धर्म की जय, अधम की क्षय । 
भूमि भार ठारो है, भारत जवारो है, 
आपदा मिटायी है, कारज सभारो है । 
देवन में हष है, विप्रन में मोद है, 
सनन्‍्तन में सौख्य है, जीवन सो डारो है ॥ 
कुंवर कन्हैया ने, वेणु के बजैया ने, 
मैया और बाबा को संकट निवारों है । 
धेनु के चरेया ने रास के रख्या ने, 
छाछ के छुकेया ने छन्नपति मारो है।॥ 
उम्रसेन--गोपालछ, मेरी इच्छा है कि अब मथुरा का राज 
मुकुट, तुम्हीं अपने शीश पर सुशोभित करो । इस राज-सिहासन 
को तुम्ही पविन्न करो । 
श्रीकृष्ण--नहीं नाना । मैंने कंस मामा को इस लिये नहीं 
सारा है-कि मैं मधुरा का राजा बन । यह तो मैंने अपना कत्तेव्य 
पालन किया है। मेरी प्रा्थना है कि इस राज्य को आप ही 
सेंभालें । इस राज-मुकुट को आप ही अपने शीश पर 
धारण करें । 
नन्‍्द--महाराज, अपने दौहित्र की अभिलाषा पूरी कीजिये 
श्रीकृष्ण--देवषि, आप अपने हाथ से यह ऋत्य कीजिये 
है [ नारद उञ्सेन को ताज पहलनाते हैं ] 

नारद-- 
/५ ४ ९५ 
ग्रीष्म गया, वा गयी, हुआ शिशिर का अन्त ! 


मथुरा में फिर आगया, सुन्दर सुखद वसन्त्र ॥| 
भक्त जनों के आपने, किये पूर्ण सब काम ! 
जय जय श्री राधारमण-जय श्री राधेश्याम ॥ 


& बोलो श्रीकृष्णचन्द्र भगवान्‌ की जय & 


द्र्ति 

